
Capitolul 1 
CELULA VEGETALĂ 


1.1. DEFINIŢIA CELULEI 


Dificultatea definirii celulei este argumentată de complexa sa organizare şi 
funcționare, iar pe de altă parte, de realitatea că esenţa fenomenelor vitale nu este 
încă pe deplin elucidată. 

Dacă în anul 1665 fizicianul englez Rogert Hooke a descris pentru prima 
dată celulele şi le-a conceput drept unități structurale goale, cum de altfel şi erau 
celulele țesutului mort de plută pe care le-a observat, ulterior, în anul 1838-1839, 
botanistul ScHLeIDEN şi zoologul Schwann au emis teoria celulară care confirma 
faptul că celulele nu sunt numai unități structurale, ci şi funcționale. Conform 
teoriei celulare, corpul tuturor vieţuitoarelor este alcătuit din celule care sunt 
formate din membrană, citoplasmă şi nucleu. 

Progresele realizate în sec. XX în construcția microscoapelor şi tehnicile 
noi de fixare şi colorare a ţesuturilor, au permis studiul ultrastructurii celulei şi au 
stabilit faptul că toate fenomenele vitale ale organismelor vii (creşterea, 
reproducerea, mişcarea, adaptabilitatea, reactivitatea la stimulul factorilor externi 
etc.) pot fi explicate doar prin intermediul activităţii celulare. 

Prin urmare, celula trebuie înţeleasă drept unitatea elementară şi discretă a 
lumii vii, produs al unei îndelungate evoluţii, cu o ordine interioară complexă care 
îi conferă capacitatea de creştere, dezvoltare şi reproducere şi care, datorită unei 
organizări dinamice se află în relații permanente de schimb de substanţe şi energie 


cu mediul înconjurător (DicuLescu şi Doma Onicescu, 1983). 


1.2. ORGANIZAREA CHIMICĂ A CELULEI ȘI SEMNIFICAȚIA 
SA BIOLOGICĂ 


Studiul compoziției elementare a celulei atestă faptul că nici unul din 
elementele chimice care intră în alcătuirea materiei vii nu este specific doar pentru 
aceasta, întrucât toate elementele componente fac parte din elementele naturale ale 
tabelului periodic. 

În celule, concentraţia elementelor este diferită faţă de cea din natură şi 
aceasta se datorează proprietăţilor acestora de a selecționa din mediul extern doar 


acele elemente care le sunt utile şi necesare. S-a constatat faptul că celulele 

selecționează din mediul înconjurător, de preferință, elementele uşoare iar din 
acest punct de vedere, compoziţia celulelor este mai apropiată de compoziția 
cosmosului. 

Din masa celulei, peste 95% o reprezintă patru elemente: oxigen, carbon, 
hidrogen şi azot. Alte câteva procente sunt reprezentate de Ca, P, K, S, Na, Fe, 
Mg şi Cl - acestea formează grupa macroelementelor. Există şi elemente care se 
regăsesc în cantități foarte mici, ele constituind grupa microelementelor sau 
oligoelementelor. 

Evaluarea elementelor care intră în alcătuirea materiei vii sugerează faptul 
că celulele sunt alcătuite din apă, săruri minerale şi substanţe organice. 

Apa intră în alcătuirea celulei în proporţie de 60-90%. Deşi este dominantă 
şi indispensabilă desfăşurării proceselor vitale, apa nu este substratul însuşi al 
proceselor vitale. Extragerea sau imobilizarea ei, prin desicare sau congelare la 
temperaturi foarte joase, nu conduce la suprimarea proceselor vitale ci numai la 
suspendarea desfăşurării lor. 

Sărurile minerale se găsesc în cantități foarte mici (1,5%) şi ele joacă un 
rol important în sensul că realizează condițiile fizico-chimice necesare efectuării 
proceselor vitale. 

Substanțele organice reprezintă edificiul complex al substratului 
molecular al vieții. Prin urmare, structurile celulare edificate din substanţe 
organice nu sunt numai necesare proceselor biologice, ci ele sunt şi suficiente. 

Moleculele organice sunt capabile să se asocieze în molecule mari, 
alcătuind entităţi numite macromolecule. Principalele macromolecule organice 
care participă la alcătuirea structurilor celulare sunt: proteinele, alcătuite din 
asocierea aminoacizilor, acizii nucleici rezultați din asocierea nucleotidelor, 
polizaharidele ca polimeri ai monozaharidelor şi lipidele. 

Datorită structurii lor unice, proteinele şi acizii nucleici sunt molecule 
informaţionale. În construcția celulelor, proteinele ocupă locul central datorită 
dublei lor calități, aceea de cărămizi constitutive a organitelor celulare şi de 
catalizatori enzimatici a tuturor reacțiilor biochimice din organismul viu. Se 
apreciază că o anumită celulă conţine atâtea protein-enzime câte reacții chimice 
sunt necesare proceselor vitale specifice celulei respective (Dicurescu şi Doma 
Onicescu, 1983). 

Acizii nucleici sunt răspunzători de planurile de organizare a proteinelor, 
ei intrând în alcătuirea cromatinei nucleare, a nucleolilor şi ribozomilor. 

Glucidele se regăsesc fie sub formă de rezervă, fie sub formă de complexe 
cu proteinele (glicoproteine) sau cu lipidele (glicolipide). 

Lipidele formează complexe lipoproteice, care stau la baza formării 
diferitelor tipuri de citomembrane sau sunt stocate sub formă de depozite, în 
vederea furnizării combustibilului necesar transformărilor energetice, alături de 


glucoză. 


1.3. COMPARTIMENTAREA CELULARĂ 


Este cunoscut faptul că organitele celulare sunt individualizate prin 
intermediul membranelor, ceea ce înseamnă că reacțiile biochimice sunt separate 
spațial în intimitatea celulară. 

Principalele compartimente intracelulare sunt (fig.1.1, Hopson şi WessELrs, 
1990): compartimentul mitocondrial, cel al reticulului endoplasmatic, vacuolar, 
nuclear şi cloroplastic. Datorită acestei compartimentări, reacţiile biochimice nu 
se stânjenesc reciproc, iar succesiunea şi viteza lor de desfăşurare nu este 


perturbată. 


peroxizom 
leucoplast citoplasma 
nucleu 
| | S ribozom 
invelis nuclears polizomi 
cromozom — ff 
por nuclear vacuolă 
dictiozom 
R.E.rugos 

mitocondrie perete celular 


plasmodesme 


Fig. 1.1. Compartimentarea celulei vegetale 

Dacă celula nu ar fi compartimentată, adică dacă diferitele membrane 
intracelulare nu ar crea zone în care anumiţi compuşi chimici să se găsească în 
concentrații mai mari, pe care nu le-ar putea atinge dacă s-ar găsi uniform 
distribuiți în celulă ca într-o soluţie, atunci reacţiile nu s-ar putea petrece cu 
vitezele necesare sau nu s-ar desfăşura deloc. 

Compartimentarea celulei permite concentrarea enzimelor în anumite 
puncte şi cooperarea lor, aceste aspecte conducând la coordonarea reacţiilor 
biochimice care înlesnesc derularea proceselor esenţiale pentru viața celulei. 

Doar privind compartimentele în interrelație, sub aspectul modului de 
condiționare reciprocă a funcţiilor lor, se poate obţine imaginea reală a vieții 


celulare. 


1.4. ORGANITELE CELULARE ȘI FUNCŢIILE LOR 
FIZIOLOGICE 


Organitele celulare au funcţii fiziologice diferite, caracteristice fiecărui 
organit în parte, dar şi o serie de funcții comune: mişcarea intracelulară 
(microfilamente, microtubuli), producerea de energie (mitocondrii, cloroplaste), 
digestia  intracelulară  (lizozomi,  peroxizomi),  dezintoxicarea  (reticul 
endoplasmatic neted, peroxizomi) şi producerea de molecule necesare celulei sau 
destinate exportului (ribozomi, reticul endoplasmatic, aparat Golgi). 

Organitele sunt de mărimi diferite, unele de ordinul micronilor 
(mitocondrii, aparat Golgi, ergastoplasma) iar altele sunt mai mici, ceea ce le face 
observabile doar la microscopul electronic (lizozomi, peroxizomi, reticul 
endoplasmatic, microfilamente, ribozomi). 

Există organite celulare care nu sunt delimitate de endomembrane 
(microtubuli, microfilamente, ribozomi), ceea ce înseamnă că ele se află într-un 
permanent proces de polimerizare — depolimerizare. Altele, în schimb, apar ca 
fiind delimitate de endomembrane (mitocondrii, cloroplaste, peroxizomi, reticul 
endoplasmatic, aparat Golgi). 

Ansamblul format de reticulul endoplasmatic, aparatul Golgi şi învelişul 
nuclear se constituie în aşa numitul sistem ale endomembranelor, sistem care 
sugerează continuitatea structurală şi funcțională a celor trei entități celulare. Pe 


lângă conexiunile strânse dintre cele trei organite, există şi conexiuni care se 


creează între acest sistem şi alte organite celulare, inclusiv cu membrana celulară, 
respectiv cu mediul extracelular. 

În general, organitele delimitate de endomembrane conţin în structura 
membranelor lor enzime, dintre care unele caracteristice numite enzime marker, 
care pot fi evidenţiate şi “in situ” prin tehnici histochimice. Astfel, lzozomii au ca 
enzime marker fosfataza acidă, peroxizomii au catalaza, iar reticulul 
endoplasmatic, glucozo-6-fosfataza. 

Citoplasma ca teritoriu celular aflat între plasmalemă şi învelişul vacuolar 
(tonoplast) reprezintă sediul organitelor celulare. În această masă transparentă, 
considerată pe bună dreptate substanța fundamentală a celulei, se află în stare de 
suspensie, alături de organitele celulare şi o serie de incluziuni ergastice 
(celulare). 

Incluziunile celulare se referă la produşii metabolismului care se 
acumulează în citoplasmă şi care găsesc în acest spațiu un loc de depozitare 
temporară sau definitivă. Aceste depuneri sau incluziuni pot fi de diferite tipuri: 
glucide, lipide, proteine, pigmenți, cristale sau cristaloizi. De regulă, glucidele se 
depun sub formă de amidon, iar lipidele apar sub formă de picături de diferite 
mărimi, de obicei sferice. Prezența lipidelor sub formă de picături mici indică o 
celulă foarte activă, cu un mare turnover metabolic. 

În citoplasmă, alături de organite şi incluziuni celulare există formaţiuni 
nedelimitate de membrane şi care din această cauză se află într-un permanent 
proces de polimerizare-depolimerizare. Este vorba de microfilamente şi 
microtubuli care datorită legăturii lor de membrana celulară, contribuie la 


formarea citoscheletului (fig.1.2, Hopson şi Wesserrs, 1990). 


microtubuli 
filamente 

intermediare 
mitocondrie 


N a o avi LA 4 
PESE TEL 
DI ut i 


rofilamente 


Fig. 1.2. Citoscheletul celulei 

Reţeaua citoscheletului este formată din lanţuri polipeptidice de proteine, 
legate între ele în diferite moduri (punți de hidrogen, forte Van der Waals), 
această reţea fiind cunoscută şi sub numele de hialoplasmă. 

Hialoplasma se referă la masa filamentoasă polipeptidică omogenă care 
rămâne în celulă după eliminarea organitelor. Derularea proceselor fiziologice din 
celulă se află sub amprenta raportului care există între substanţele electrolitice şi 
cele neelectrolitice din hialoplasmă. Astfel, dacă în hialoplasmă proteinele 
globulare sunt predominate, hialoplasma va avea o consistență fluidă iar dacă 


predominante vor fi proteinele filamentoase, hialoplasma va avea un statut vâscos. 


1.4.1. Mitocondriile 


Funcţia organitului: 

e este considerat rezervorul energetic al celulei la nivelul căruia are loc 
producerea, transformarea şi stocarea energiei necesare tuturor fenomenelor 
vitale. Energia se realizează, în principal, prin acțiunea enzimelor oxido- 
reducătoare aflate în mitocondrii, dar şi prin procesul fosforilării oxidative care se 
desfăşoară tot la nivelul acestor organite; 

e acest centru respirator al celulei dispune acumularea energiei la nivelul 
grupărilor macroergice fosfatice (ATP) care sub acţiunea ATP-azei vor pune în 
libertate energia pe care o conţin şi care ulterior va servi la desfăşurarea tuturor 
proceselor vitale celulare; 

e substanţele organice complexe care trec din citoplasmă în interiorul 
mitocondriei, se degradează sub influenţa enzimelor respiratorii, iar după un lung 
şir de reacţii de oxido-reducere se vor transforma în combinaţii chimice mai 
simple, accesibile astfel consumului celular; 

e faptul că intervalul de viaţă al mitocondriilor este extrem de scurt (8 
zile) este compensat de reacțiile complexe care au loc în interiorul lor, reacții 
catalizate de enzime a căror repartiție este foarte mare; peste 50% din enzimele 
unei celule se află localizate în mitocondrii. 

Arhitectura internă şi externă (fig.1.3, Hopson şi Wesserrs, 1990). 
Conformaţia sa specifică facilitează recunoaşterea sa faţă de celelalte organite 
celulare prezente în citoplasmă, mitocondria fiind alcătuită din: 


> membrana externă netedă; 


> membrana internă prevăzută cu criste mitocondriale; 

> spaţiul extern cuprins între cele două membrane; 

> spațiul intern sau matricea mitocondrială dispusă în interiorul 
membranei interne şi a cristelor. 

Membrana externă netedă, este o formaţiune lipoproteică în care 
proteinele se află într-o proporție de 60%, comparativ cu procentul de lipide 
(40%). Această proporţie face ca membrana externă să fie permeabilă, prin ea 
realizându-se schimburile dintre citoplasmă şi organit. Pe această membrană îşi 
desfăşoară activitatea o serie de enzime (CoA-ligaza, sistemul NADH; - citocrom 
c — reductaza), ea putând fi detaşată de restul organitului, în urma tratamentului cu 


lugol. 


membrană 


n e 


membrană 
internă 


Fig. 13. 

Membrana internă prevăzută cu criste mitocondriale, este o 
formaţiune lpoproteică în care proteinele se află în proporție de 80%, față de 
procentul de lipide (20%), ceea ce îi conferă un statut mai puțin permeabil, 
comparativ cu membrana externă. Prin ea, trec spre spațiul intern ionii necesari 
activităţii enzimatice, molecule de ADP şi ATP, acizi graşi şi aminoacizi care sunt 
transportați de proteine localizate în acest spațiu şi care joacă rolul unor 
transportori sau purtători. 

Cristele mitocondriale sunt structuri care aparțin membranei interne şi care 
se prelungeşte prin ele, de aşa manieră încât formează adevăraţi pereţi despărțitori 
în sens perpendicular, pe axa lungă a mitocondriei. Rolul acestor pereți este acela 
că măresc foarte mult suprafaţa internă a mitocondriei. 

Suprafaţa cristelor este prevăzută cu particule sferice numite oxizomi unde 
se află enzimele care catalizează reacția de fosforilare a ADP (acid 
adenozindifosforic) în ATP (acid adenozintrifosforic). 

Spaţiul extern al mitocondriei repartizat între cele două membrane este 
deosebit de activ, la nivelul său având loc schimburi continue între mitocondrie şi 
citoplasmă, prin intermediul membranei externe. În cazuri patologice, în acest 
spațiu se depun materiale anorganice, care obturează parţial sau total acest 
compartiment, având drept consecinţă alterarea funcției mitocondriei. 

Spaţiul intern sau matricea mitocondrială apare, în general, omogenă, 
fuind formată din proteine structurale, enzime oxido-reducătoare care facilitează 
derularea ciclului lui Krebs, enzime implicate în metabolismul aminoacizilor, 
acizi nucleici mitocondriali care se prezintă sub formă de ARN mitocondrial şi 
ADN mitocondrial, vitamine, ioni etc. 

Replicarea moleculei de ADN-mit. nu este sincronă cu replicarea ADN-lui 
nuclear şi nu este continuă. De asemenea, sinteza ADN-ului mitocondrial este mai 
lentă şi independentă de cea a ADN-lui nuclear. 

Compoziţia chimică. Mitocondria este formată din 65-70% proteine 
(structurale 30% şi enzime 70%), 25% lipide (fosfolipide), 0,5% ARN, o cantitate 
mică de ADN, glucide, ioni în diferite concentraţii, vitamina C şi apă. Într-o 
mitocondrie toate proteinele şi lipidele sunt înlocuite la aproximativ 20 de zile. 

Datorită prezenţei acizilor nucleici în mitocondrie, organitul posedă o 
parțială autonomie genetică, fiind capabil astfel să-şi sintetizeze singur, fără 
ajutorul nucleului unele  proteinenzime  (citocromoxidaza). Prin urmare, 
mitocondria foloseşte un cod genetic diferit de cel nuclear (Dicurescu şi Doma 
Onicescu, 1983). 

Dimensiunea, numărul şi poziţia organitului. Dimensiunea mitocondriei 
variază de la o celulă la alta, cu specificarea că organitul este mai mare în cazul 
celulelor mai active şi mai mic în situaţia celulelor aflate în repaus. În general, se 
consideră că aceste organite în formă de ţigară sunt lungi de 1-5 u (lu = 10 *cm= 
0,001 mm), având diametrul de 0,5-1 u. 

Se apreciază că există celule care posedă o singură mitocondrie dar şi 
celule la nivelul cărora s-au identificat peste 700 de asemenea organite. Ele sunt 
mai numeroase în frunze şi tulpini, mai puţine în rădăcini, ceea ce face ca această 
repartiție să constituie un criteriu de apreciere al activității funcționale a plantelor. 

Poziția mitocondriilor în celulă se leagă de acele zone în care activitatea 
metabolică este mai intensă. 

Originea. În celule, mitocondria se reînnoieşte continuu, organitele ieşite 
din funcție fiind îndepărtate prin autofagie, cu ajutorul lizozomilor. Alte noi 

mitocondrii apar prin clivaj sau despicare, o mitocondrie funcțională dând naştere 


la alte două organite asemănătoare. 


1.4.2. Cloroplastele 


Funcţia organitului: 

e este implicat în cel mai important proces fiziologic, fotosinteza, care 
presupune transformarea energiei luminoase (solare), în energie chimică de tipul 
glucidelor, proces la care participă sisteme enzimatice specifice, care lipsesc din 
mitocondrii sau alte organite celulare; 

e aceste organite care lipsesc la celulele animale, fiind prezente numai în 
celulele vegetale, la nivelul tuturor organelor verzi ale plantelor, dispun de un 
aparat molecular unic care converteşte energia luminoasă într-un tip de energie 
accesibil utilizării celulare. Dacă în faza de lumină a fotosintezei se generează 
molecule ATP din ADP, molecule NADP-redus din NADP-oxidat şi molecule de 
oxigen din apă, în faza de întuneric a fotosintezei se transformă bioxidul de 
carbon în hidrat de carbon, folosindu-se molecule de ATP şi NADP-redus formate 
prin reacțiile enzimatice desfăşurate la lumină; 

Arhitectura internă şi externă. Cloroplastul are o arhitectură 
asemănătoare cu a mitocondriei. 

Cloroplastul este alcătuit din (fig.1.4, Hopson şi Wesserrs, 1990): 

> membrană dublă care la exterior prezintă o foiţă netedă iar la interior o 
foiţă cutată care dă naştere la criste sau pliuri dispuse paralel cu axa lungă a 
organitului; 

> stroma sau matricea cloroplasmatică; 


> formaţiuni discoidale care formează pachete compacte numite grane. 


membrană externă 


membrană internă > reia 


Fig. 1.4. Cloroplastul 


stromă grana 

Faptul că membrana externă şi stroma cloroplastului sunt incolore prezintă 
o semnificație fiziologică deosebită, deoarece permite trecerea luminii până la 
moleculele de clorofilă, ceea ce facilitează derularea procesului fotosintetic. 

Stroma este masa fundamentală care este lipsită de pigmenți asimilatori şi 
care conține picături lipidice, granule de amidon şi lamele numite tilacoide. Ele 
străbat spațiul intern al cloroplastului, au o dispunere paralelă cu axa lungă a 
acestuia şi rămân într-o legătură permanentă cu membrana internă care le-a 
format. 

Pe tilacoidele stromei se constată prezenţa unor entități numite grane care 
conțin pigmenţii asimilatori. Conformaţia granelor se recunoaşte uşor având în 
vedere faptul că seamănă cu fişicurile de monede. 

O rană este alcătuită dintr-un teanc de discuri lhpoproteice (8-20) 
circulare şi suprapuse. Pe discurile granei sunt localizate moleculele de clorofilă, 
apreciindu-se că pe o singură lamelă ar exista fixate circa un milion de molecule 
de clorofilă. 

Din complexul creat între clorofilă şi membranele lipoproteice ale granei 
se formează entităţi eliptice sau sferice, cu diametrul de 90Ă, numite cuantozomi. 
Aceştia funcționează asemeni unor fotoreceptori întrucât modul lor de orientare 
spațială permite pătrunderea mai uşoară a cuantelor de lumină. 

Compoziţia chimică. În ceea ce priveşte compoziţia chimică, 
cloroplastele conțin: apă, proteine (60%), lipide (30%), enzime, clorofile (5-10%), 
carotenoide (1%), vitaminele K şi E, ioni de Mn, Mg”, Zn", Fe, P şi o 
cantitate mică de acizi nucleici (AND şi ARN). Dintre enzimele prezente 
menţionăm NADP, citocromi, oxidaze, peroxidaze şi hidrolaze. Ribozomii 
prezenți sunt mai mici decât cei din citoplasmă, fiind aranjaţi în stromă sub formă 
de lanţuri. 

Dimensiunea, numărul şi poziţia organitului. Cloroplastele se prezintă 
ca fiind cele mai mari organite ale citoplasmei (2-7 u) şi având un diametru 
cuprins între 0,5-4,0 u. La celulele tinere în formare, aceste organite sunt mai 
mici, mai puţine la număr, crescând în dimensiune şi număr pe măsură ce celula 
se măreşte. De la specii care dispun de 15 cloroplaste/celulă (sfeclă, trifoi), se 


întâlnesc şi specii cu peste 100 cloroplaste/celulă (tutun, spanac). 

Poziţia organitelor în intimitatea celulară ţine de intensitatea luminoasă la 
care sunt expuse şi de posibilitatea cea mai bună de captare a acesteia. Astfel, 
dacă lumina este difuză, cloroplastele se dispun relativ uniform în celulă iar dacă 
intensitatea luminoasă este mare, ele se retrag la umbra pereţilor celulari, în 
vederea protejării împotriva fotooxidării. 

Originea. Ele iau naştere la lumină, prin transformarea proplasti-delor în 


următoarea succesiune: proplastide — leucoplaste — cloroplaste — cromoplaste. 


1.4.3. Ribozomii (Granulele lui Palade) 


Funcţia organitului: 

e cunoscuţi şi sub denumirea de granulele lui Palade, după numele 
medicului român care le-a descoperit, ribozomii sunt implicați în sinteza 
proteinelor; 

e procesul de sinteză al proteinelor este declanşat prin acţiunea acizilor 
nucleici, cu ajutorul ATP-ului, care determină unirea aminoacizilor în lanţuri 
polipeptidice. Aminoacizii sunt transportaţi de ARN-t iar ordinea lor de aranjare 
în molecula proteică este determinată de ARN-m, care vine din nucleu în 
citoplasmă cu informaţia genetică transmisă de ADN nuclear. 

ARN-m joacă rolul de tipar, pe care se asamblează aminoacizii într-o 
anumită ordine, iar ADN şi ARN controlează direct din nucleu activitatea 
ribozomilor. ARN-t după ce a asigurat transportul aminoacizilor aflați în diferite 
părți ale citoplasmei, imediat după asamblarea lor în lanţuri polipeptidice, este pus 
în libertate, ceea ce îi creează posibilitatea reluării procesului de proteosinteză cu 
un alt set de aminoacizi. 

e tipul de proteine sintetizate ţine de tipul de grupare ribozomală care 
funcționează la momentul respectiv. Astfel, proteinele de structură sunt sintetizate 
de poliribozomi (ribozomi cuplaţi printr-o moleculă de ARN-m), iar proteinele de 
export (enzime, hormoni) sunt sintetizate de ribozomii ataşaţi de membranele 
reticulului endoplasmatic. 

Arhitectura internă şi externă (fig.1.5, Hopson şi Wesserrs, 1990). 
Ribozomul este format din două subunități inegale ca dimensiune şi anume: 

> subunitatea mare, de formă sferoidală; 


> subunitatea mică, de formă alungită. 

Când în citoplasmă se modifică concentrația unor ioni, cele două 
subunități se separă, rezultatul constând în disocierea granulei ribozomale. 

În situaţia în care creşte concentraţia ionilor de Mg” din citoplasmă, 
ribozomii se agregă în formaţiuni numite polimeri (di-, tri- etc.), la care nu s-a 


constatat încă prezenţa unei funcții speciale. 


subunitate mare 


D~ TE 


proteină. 


alungirea proteinei completă 


subunitate mica 


Fig. 1.5. Ribozomii şi construcția proteinei 


În momentul sintezei proteinelor, în celulă apare o grupare ribozomală 
funcțională, cunoscută sub numele de poliribozomi sau polizomi. Molecula de 
ARN-m înşiră ribozomii asemeni mărgelelor pe aţă, trecând prin fiecare granulă 
ribozomală, între subunitatea mică şi cea mare a acesteia. După ce proteina a fost 
sintetizată, lanţul polizomal se rupe, ARN-m se desface, iar ribozomii se 
dispersează în citoplasmă. 

Compoziţia chimică. Ribozomii conțin ARN şi proteine, ambele în părți 
egale, cantități mici de apă şi o serie de ioni (Mg ” şi Ca''). Proteinele ribozomale 
sunt de tipul histonelor şi conţin mari cantități de arginină, acid aspartic şi acid 
glutamic. S-au detectat în ribozomi şi o suită de enzime implicate în fotosinteză şi 
proteosinteză. 

Dimensiunea, numărul şi poziţia organitului. Diametrul subunității mari 
a ribozomului este de 30 nm iar cel al subunităţii mici este de 10-20 nm. 

În protoplasma celulelor vegetale, ribozomii se găsesc sub formă liberă sau 
ataşaţi de peretele exterior al reticulului endoplasmatic sau de suprafaţa externă a 
membranei nucleare. În stare liberă ei se întâlnesc şi în interiorul unor organite 
(cloroplaste şi mitocondrii). 

Originea. ARN-ul ribozomal se sintetizează în nucleol, la nivelul 


moleculelor de ADN nuclear, sub forma unui precursor de ARN-r. 

1.4.4. Reticulul endoplasmatic (R.E.) 


Funcţia organitului: 

Având în vedere faptul că există două tipuri de reticul endoplasmatic, 
neted şi rugos, funcţiile pe care le prezintă acestea sunt comune, dar şi 
diferențiate. Funcţiile comune se referă la următoarele aspecte: 

e au un rol mecanic, R.E. fiind considerat un suport intracitoplasmatic 
atât pentru organitele celulei cât şi pentru menţinerea formei celulei, luată ca 
ansamblu; 

e joacă rolul unor sisteme microcirculatorii intracitoplasmatice care 
vehiculează, în permanenţă, substanţe în toată citoplasma şi în mod direct unor 
structuri celulare (aparat Golgi şi spațiu perinuclear); 

e permit schimburi active pe porțiuni foarte mari în celulă iar 
membranele lor prezintă o permeabilitate selectivă. 

Funcţiile specifice R.E. rugos se materializează în implicarea lui în sinteza 
proteinelor dar şi în sinteza unor fosfolipide şi glicoproteine. Funcţiile specifice 
R.E. neted se referă la implicarea lui în sinteza lipidelor, în metabolismul 
glucidelor dar şi în contribuţia sa în evitarea detoxificării celulare cu ajutorul unor 
enzime localizate în membranele lui. 

Arhitectura internă şi externă (fig.1.6). R.E. se constituie într-o reţea 
densă de canale şi canalicule tubulare, simple sau ramificate care leagă între ele 
vezicule pline cu lichid (vacuole) de diferite cisterne (dictiozomi) sau alte 
formaţiuni intracelulare. 

Sistemul canalicular este dinamic, în sensul că se lărgeşte rezultând 
vezicule şi cisterne de diferite mărimi, se retractă sau se poate fragmenta, având ca 


rezultat formarea de vezicule şi cisterne izolate. 


Fig. 1.6. SU i cisternele R.E. 


Reticulul endoplasmatic 
R.E. rugos 


ribozom 


polizomi 


R.E. neted 

La suprafaţa unei părți a R.E. se găsesc ataşate particule elipsoidale lungi 
de 1504 (IÅ = Ângstrom = 10cm = 1/10.000.000 mm = 1/10.000 u) care se 
numesc ribozomi sau granulele lui Palade. Partea de R.E. asociată cu ribozomii se 
numeşte ergastoplasmă sau plasmă lucrativă. În acelaşi timp, ribozomii pot exista 
şi liberi. Fie că sunt uniți cu ergastoplasma, fie că sunt liberi, ribozomii se pot 
asocia cu ajutorul unei molecule de acid ribonucleic, câte 4-50, formând 
polizomii; funcția lor în celulă este de a fi sediul procesului de sinteză a 
proteinelor. 

R.E. este mărginit de o membrană plasmatică continuă, iar la nivelul 
plasmodesmelor, elementele lui constructive trec prin peretele celular asigurând 
astfel continuitatea dintre celule. 

Membranele R.E. permit pătrunderea moleculelor, a ionilor şi ATP-ului în 
interiorul canaliculelor, facilitând totodată ieşirea produşilor metabolici afară din 
citoplasmă. Pe membranele R.E. îşi găsesc suport şi un număr mare de enzime 
celulare. 

Compoziţia chimică. Ambele tipuri de R.E. conţin 60% proteine 
(structurale, proteinenzime şi hormoni) şi 40% lipide. 

Dimensiunea, numărul şi poziţia organitului. Întrucât rețeaua de 
canalicule a R.E. străbate protoplasma celulară este foarte greu de aproximat 
dimensiunea şi numărul sistemului canalicular. Dacă la celulele meristematice, 
R.E. este slab dezvoltat, în cazul celulelor secretoare, sistemul canalicular prezintă 
o mare amplasare şi ocupă o bună parte din citoplasmă. 

Originea. Nu este stabilită definitiv originea acestui organit, dar se 
consideră că ar lua naştere fie din membrana nucleară, fie din expansiunea 


membranelor preexistente ale R.E. 


1.4.5. Dictiozomii (Aparatul Golgi) 


Funcţia organitului: 

e joacă rolul unei staţii de reînnoire a endomembranelor, sub denumirea 
de sistem al endomembranelor înțelegându-se ansamblul format din reticulul 
endoplasmatic, învelişul nuclear şi aparatul Golgi, formaţiuni aflate în continuitate 
structurală şi funcțională. Acest sistem stabileşte conexiuni temporare şi cu alte 
organite celulare (mitocondrii, peroxizomi, vacuole), inclusiv cu mediul 


extracelular; 

e intervine activ în procesul de secreție intracelulară. Astfel, produşii 
secretați de R.E. rugos ajung prin intermediul microveziculelor detaşate de acest 
organit în aparatul Golgi unde, sunt condensaţi (concentrați), maturați şi 
împachetaţi efectiv. Recunoaştem în microvezicule adevărate suveici care 
efectuează frecvente deplasări de dus-întors între R.E. şi aparatul Golgi. În final, 
prin exocitoză, o serie de hormoni, enzime, componente ale endomembranelor şi 
inclusiv o gamă variată de produşi metabolic inerți, nefolositori celulei vor trece 
în mediul extracelular; 

e contribuie la maturarea lpoproteinelor şi a albuminelor. Lipidele 
sintetizate de R.E. neted sunt transportate la complexul Golgian, la nivelul căruia 
se va desfăşura maturarea lor şi complexarea cu proteinele. De aici, împachetate 
în vezicule secretorii, lipidele vor fi destinate celulei sau spaţiului extracelular 
prin exocitoză; 

e participă în sinteza complexelor de hidraţi de carbon, prin componenta 
proteică primită de la R.E rugos care se uneşte cu moleculele de hidrați de carbon 
de la nivelul structurilor golgiene. Legarea proteinelor de glucide este facilitată de 
enzime (transferaze) iar glicoproteinele rezultate ajung prin veziculele secretorii 
golgiene în mediul intra- sau extracelular (fig.1.7, Hopson şi Wesserrs, 1990). 

Arhitectura internă şi externă. Acest organit care reprezintă unitatea 
morfologică şi de structură a aparatului Golgi, este uşor de recunoscut în 
intimitatea celulară întrucât seamănă cu un teanc de farfurii concrescute la centru 
şi a căror margini sunt libere şi uşor îngroşate. 

În organizarea aparatului Golgi intră trei elemente componente, toate 
aceste formaţiuni fiind delimitate de membrane groase, cu aspect neted şi fără 
ribozomi ataşaţi pe suprafaţa lor: 

> pachete de saculi turtiți aşezate sub formă de stivă (5-30); 
>  microvezicule; 
>  macrovezicule. 

Din saculii maturi se desprind mereu vezicule secretorii care se deplasează 
prin citoplasmă vărsându-şi în final conţinutul în membrana pectocelulozică a 
celulei. Prin urmare, macroveziculele iau naştere din dilataţiile laterale ale 


saculilor golgieni, care se desprind şi se individualizează. 

Fig. 1.7. Aparatul Golgi şi traseul 


transportului intra- şi intercelular a produşilor elaborați 


Compoziţia chimică. Aparatul Golgi constituit din totalitatea dic- 
tiozomilor prezenţi într-o celulă, are o compoziție chimică asemănătoare 
membranei reticulului endoplasmatic. La nivelul acestui organit s-au detectat 
proteine de structură (60%) şi proteinenzime, iar în proporţie de 40% lipide. În 
cantități mici se află şi o serie de vitamine (A şi K). 

Dimensiunea, numărul şi poziţia organitului. Este greu de apreciat 
numărul şi dimensiunea dictiozomilor datorită construcției proprii, de adevărate 
reţele vii de canalicule şi vacuole. În ceea ce priveşte poziţia lor în celulă, aceasta 
este în apropierea reticulului endoplasmatic şi a nucleului. 

Originea. Relaţiile strânse dintre acest organit şi R.E. sunt o dovadă certă 
a faptului că structurile golgiene iau naştere din membranele preexistente ale 
reticulului. Nucleul influențează indirect formarea dictiozomilor şi anume, prin 


controlul asupra sintezei proteinelor specifice endomembranelor. 


1.4.6. Lizozomii 


Funcţia organitului: 
e este responsabil de digestia intracelulară iar materializarea acestei 
activităţii este reflectată de două procese complexe numite heterofagie şi 


autofagie; 

e  heterofagia este procesul de digestie intracelulară a substanţelor 
nutritive, a bacteriilor şi virusurilor. Prin urmare, acest proces este legat de 
activitatea de nutriţie a celulei dar şi de mecanismele de apărare ale acesteia. 
Particulele extracelulare sunt antrenate de membrana celulară sau de plasmalemă 
care formează un buzunăraş la nivelul căruia se depozitează aceste particule. 
Ulterior, acest spațiu de depozitare se detaşează formând o vacuolă delimitată de o 
porțiune a membranei celulare sau a plasmalemei numită fagozom (particule fără 
fluid) sau pinozom (particule în faza fluidă). Mişcările citoplasmei vor antrena 
vacuola spre interiorul celulei, unde întâlnind lizozomul va fuziona cu acesta, 
formând o singură vacuolă digestivă, delimitată de o membrană unică. În 
interiorul vacuolei proaspăt inițiate, enzimele hidrolitice încep procesul de 
digerare a produşilor, ceea ce va da naştere la molecule mici de proteine şi lipide 
care traversând membrana vacuolei, vor fi puse la dispoziția celulei; 

e autofagia este procesul de digestie intracelulară a organitelor celulare 
aflate în diferite grade de dezintegrare. Vacuola ce conține organitele dezintegrate 
se numeşte autozom iar unirea sa cu lizozomul va facilita descompunerea 
materialului până la nivelul celor mai simple substanţe, care puse ulterior la 
dispoziţia celulei vor putea fi utilizate în edificarea noilor structuri. 

Arhitectura internă şi externă. Lizozomii sunt formațiuni cito- 
plasmatice veziculare delimitate la exterior de o membrană lpoproteică simplă, 
care protejează o stromă densă. 

În funcţie de angajamentul lor în activitatea funcțională a celulei, există 
lizozomi primari şi lizozomi secundari. Cei primari sunt lizozomii tineri care au o 
durată de viață scurtă (24-48 ore). Ei nefiind angajați în activitate, se recunosc 
uşor având talia mică, matricea omogenă şi un set incomplet de hidrolaze acide. 

Lizozomii secundari sunt funcționali, au o activitate enzimatică digestivă, 
iar durata lor de viaţă este mai lungă (câteva săptămâni). Se recunosc uşor întrucât 
au o talie mai mare şi posedă un set enzimatic complet, fapt ce le dă posibilitatea 
să participe activ în digestia intracelulară. 

Compoziţia chimică. Lizozomii conțin în cantități reduse proteine de 
structură, lipide şi glicolipide iar în cantităţi mai mari, enzime hidrolitice acide din 
care fac parte: proteazele, peptidazele, nucleazele, fosfatazele, lipazele şi 
glucozidazele. 

Hidrolazele acide lizozomale sunt reținute în interiorul organismului de 


membrana lizozomală care este impermeabilă şi care se opune trecerii lor în 

citoplasmă. Există situații când datorită unor agenți toxici, chimici sau fizici, 
membrana lizozomală se rupe, ceea ce atrage după sine liza urmată de moartea 
celulei respective. Datorită apariției unor asemenea situaţii, lizozomii au fost 
denumiți şi “sacii de sinucidere” ai celulei. 

Dimensiunea, numărul şi poziţia organitului. Diametrul lizozomilor este 
variabil, situându-se între 0,25-0,8 microni. De formă aproximativ sferică, se 
consideră că aceste organite au dimensiuni mai mici decât mitocondriile şi mai 
mari decât ribozomii. 

În mod obişnuit, lizozomii se poziţionează în jurul mitocondriilor din 
celulă, iar produşii de hidroliză rezultați sunt ulterior exploataţi de către 
mitocondrii în procesul de respiraţie. 

Originea. Lizozomii îşi au originea în reticulul endoplasmatic, în 


elementele aparatului Golgi şi membrana nucleară. 


1.4.7. Peroxizomii 


Funcţia organitului: 

e cunoscut şi sub denumirea de glioxizom deoarece în cotiledoanele 
plantelor ce depozitează lipide el conţine enzime participante la ciclul glioxilat 
(ciclul Krebs modificat), acest organit intervine activ în metabolismul apei 
oxigenate (H202). Intervenţia sa este salutară întrucât este cunoscut faptul că acest 
produs dacă se acumulează în cantități mari, este deosebit de toxic pentru 
organismul vegetal; 

e au rol important în termogeneză, producând căldură şi adaptarea la frig. 

Arhitectura internă şi externă. Indiferent de statutul pe care îl au, de 
entități sub formă de vacuole sferice sau ovoidale, uneori de entități cu forme 
neregulate prevăzute cu prelungiri, peroxizomii sunt constituiți din: 

> endomembrană; 
> matrice fin granulară; 
> cristaloid. 

Endomembrana sa se află în continuitate cu membrana R.E. neted existând 
şi situaţii când se observă o continuitate peroxizom-peroxizom, ceea ce va 
determina formarea aşa numitului reticul peroxizomal, diferit de R.E. 

Cristaloidul este format din mănunchiuri paralele de tubuli denşi, care în 


secțiune transversală dau imaginea unui fagure de miere. 

Compoziţia chimică. Peroxizomii conţin proteine, lipide şi enzime 
speciale: catalaza, uratoxidaza, enzimele ciclului glioxilat etc. Aceste enzime 
diferă ca număr şi specificitate de la un organit la altul. 

Dimensiunea, numărul şi poziția organitului. Diametrul organi-tului 
este situat între 0,1-1,5 microni. În celule, după talie se deosebesc două categorii 
de peroxizomi: macroperoxizomi (0,5-1,5 u în diametru) şi microperoxizomi (0,1- 
0,4 u în diametru). 

Numărul peroxizomilor diferă de la un tip celular la altul şi în aceeaşi 
celulă, în funcție de momentul ei de activitate. 

Localizarea sa în citoplasmă este, de regulă, în apropierea R.E. 

Originea. Peroxizomii iau naştere din R.E. şi complexul Golgi, prin 


dilatarea şi desprinderea anumitor părți terminale ale cisternelor acestora. 


1.4.8. Nucleul 


Funcţia organitului: 

e îndeplineşte o funcție dublă, de stocare a informaţiei genetice şi de 
centru de control a activităţii celulare, funcționând asemeni unui computer chimic 
prevăzut cu un program (ADN) şi memorie (ARN); 

e în calitate de centru informaţional, nucleul coordonează toate reacțiile 
chimice legate de desfăşurarea proceselor vitale, prin controlul sintezei 
proteinelor, iar în calitate de centru de control, nucleul urmăreşte organizarea 
celulei prin controlul sintezei proteinelor de structură; 

e în fluxul informaţional există trei puncte cheie în care intervine activ 
nucleul, şi anume: replicarea ADN-ului, transcripția ARN-ului şi traducerea 
mesajului genetic. Autoreplicarea şi transcripția se efectuează, în nucleu, iar 
traducerea mesajului genetic se desfăşoară în citoplasmă, la nivelul ribozomilor; 

e participă şi la derularea altor procese, cum ar fi: reglarea formării 
moleculelor enzimatice; dirijarea formării membranei celulozice; asigurarea 
valorii tampon a protoplasmei împotriva modificării pH-ului; regenerarea şi 
cicatrizarea rănilor etc. 

Arhitectura internă şi externă. Nucleul în care recunoaştem corpusculul 
cel mai dens al citoplasmei, este alcătuit din: 

> membrana nucleară; 


> plasma nucleară sau carioplasma; 

> cromatină sau cromozomi; 
> nucleoli 

Membrana nucleară este o endomembrană dublă de natură lipoproteică 
care compartimentează fluxul informațional genetic al celulei în două 
compartimente: cel nuclear în care se realizează replicarea ADN-ului, transcripția 
şi prelucrarea ARN-ului şi cel citoplasmatic în care are loc traducerea mesajului 
genetic, prin sinteza proteinelor la nivelul ribozomilor. 

Membrana nucleară dublă, din loc în loc, prezintă raporturi de 
discontinuitate, fapt materializat prin prezenţa unor orificii circulare numite pori, 
care facilitează traversarea din citoplasmă în nucleu şi invers a proteinelor, 
nucleoproteinelor, apei şi a substanţelor organice. 

Membrana externă a nucleului are pe frontul citoplasmatic ataşați 
ribozomi, ceea ce îi conferă acesteia un contur mai flexibil, iar de membrana 
internă a nucleului se ataşează strâns cromatina, ceea ce îi conferă acesteia un 
contur rigid. Cele două membrane ale nucleului separă un spațiu transparent. 

Densitatea mare a membranei nucleare se datorează compoziţiei sale 
ridicate în proteine şi conţinutului scăzut în lipide. La nivelul membranei 
lipoproteice s-au detectat şi o gamă variată de enzime care se regăsesc şi în 
reticulul endoplasmatic, cu excepţia citocromoxidazei. 

Plasma nucleară sau carioplasma, joacă un rol esențial în organizarea 
nucleului, în sinteza de ADN sau ARN şi în medierea semnalelor hormonale. La 
nivelul carioplasmei se află nucleoli, filamente de cromatină, ioni minerali (Ca, 
K*), enzime şi picături de grăsime. 

Cromatina sau cromozomii, sunt două forme de organizare ale unuia şi 
aceluiaşi material genetic (ADN). Dacă cromatina este forma de existență 
interfazică, cromozomii sunt forma de existență în timpul diviziunii indirecte. 

Din punct de vedere chimic, cromatina este alcătuită din acizi nucleici 
(ADN, ARN) şi proteine, prin urmare, este o substanță de tipul nucleoproteidelor. 
Când celula intră în diviziune, cromatina se concen-trează şi se transformă în 
cromozomi, cu număr caracteristic fiecărei specii în parte. 

Funcţia principală a cromozomilor este de depozitare a informaţiei 
genetice, de purtători ai genelor, care asigură transmiterea caracterelor ereditare 
de la celula mamă la celulele fiice. 

Nucleolul este o formațiune intranucleară, prezentă numai în interfază, a 
cărei funcție principală este biogeneza ribozomilor. Are o poziţie cheie în 

transferul intracelular al informaţiei, fiind sediul unui considerabil trafic 
molecular. Se constituie într-un intermediar între cromozomi şi citoplasmă iar 
rolul său se materializează în sinteza ARN-r, biogeneza ribozomilor, transferul 
ARN-m în citoplasmă şi pregătirea mitozei. 

Compoziţia chimică. Din punct de vedere chimic, nucleul este alcătuit din 
acizi nucleici (ADN, ARN), proteine, ioni minerali (Ca™*, K^), lipide şi enzime cu 
acțiune sintetică şi hidrolitică (esterază, lipază, ribonuclează etc.). 

Dimensiunea, numărul şi poziția organitului. Mărimea nucleului este, în 
general, sub 0,5 u în diametru. O celulă posedă un singur nucleu, iar forma 
acestuia urmăreşte forma celulei. Dispunând de un oarecare grad de plasticitate, 
nucleul poate să aibă şi o formă atipică din cauza unor condiţii mecanice 
intracelulare. 

În ceea ce priveşte poziţia nucleului în intimitatea celulară, s-a constatat 
faptul că la celulele tinere nucleul este poziționat central, iar la cele mature se 


deplasează uşor spre periferia celulei. 


1.4.9. Vacuola 


Funcţia organitului: 

e este componenta nevie a celulei care concură la hidratarea acesteia pe 
baza principiilor osmotice; 

e în timpul maturării seminţelor, vacuola beneficiază de un statut gelificat 
şi astfel va reprezenta rezervorul protidic consumat de embrion în timpul 
germinației seminţelor; 

e prezenţa tonoplastului care delimitează la exterior acest rezervor de apă 
al celulei şi proprietăţile acestei membrane plasmatice, determină afinități diferite 
în ceea ce priveşte trecerea apei, a substanţelor cu moleculă mică şi a substanţelor 
organice cu molecula mare; 

e asigură reținerea substanțelor toxice şi nefolositoare din punct de vedere 
metabolic. 

Arhitectura internă şi externă. Acest constituent citoplasmatic este 
alcătuit din: 

> membrana externă numită tonoplast; 

> sucul vacuolar în care substanțele minerale sunt disociate în ioni şi 


substanţele organice care se află fie dizolvate, fie sub formă coloidală. 

Compoziţia chimică. Prezenţa unei game diverse de substanțe minerale, 
acizi organici (malic, citric, oxalic), uleiuri eterice, glucide (glucoza, fructoza, 
zaharoza) şi taninuri, conferă sucului vacuolar un pH acid care diferă de cel al 
citoplasmei, în general, neutru sau slab alcalin. 

Vâscozitatea sucului vacuolar este mai mare decât a apei, iar în cadrul 
celulelor aferente aceluiaşi țesut, variază în funcție de natura substanțelor 
dizolvate. 

Dimensiunea, numărul şi poziţia organitului. Iniţial, vacuolele sunt 
mici, ulterior ele se măresc, confluează unele cu altele, iar în final rămâne o 
singură vacuolă mare. Această situaţie atrage după sine localizarea vacuolei în 
centrul celulei şi împingerea protoplasmei spre exterior. 

În funcţie de vârsta celulei, forma şi numărul vacuolelor diferă foarte mult. 
La celulele tinere aferente ţesuturilor meristematice, vacuolele au formă 
globuloasă şi dimensiuni extrem de mici. 

Originea. Vacuolele celulelor provin din dilatarea reticulului endo- 


plasmatic. 


1.4.10. Membranele plasmatice şi plasmodesmele 


Cele două membrane plasmatice (fig.1.8) ale celulei sunt plasmalema şi 
tonoplastul, prima delimitând citoplasma în imediata vecinătate a peretelui 
celular, iar cea de-a doua fiind membrana care separă vacuola de conţinutul 
protoplasmatic al celulei. Se numesc membrane plasmatice întrucât ele fac corp 


comun cu citoplasma, prin urmare, ele nu pot fi detaşate de aceasta. 


tonoplast 


Fig. 1.8. Membranele plasmatice 


şi plasmodesmele S 


Plasmalema. Peliculă fină, hialină, rezistentă şi elastică este membrana 
plasmatică repartizată imediat sub peretele celular. Considerată un strat periferic 
al citoplasmei, ea are grosimea de 75-80Â. Are o structură trilamelară, constând 
dintr-o peliculă bimoleculară de lipide (steroli, fosfoaminolipide) care este 


acoperită pe ambele laturi de câte o peliculă de proteine (fig.1.9). 

Dacă lipidele conferă membranei selectivitate, proteinele reprezintă 
substratul specificității suprafeţei celulare. 

Lipidele au grupările hidrofobe orientate față în faţă, iar grupările hidrofile 
orientate spre structurile proteice. Proteinele au structură globuloasă, formată din 
lanţuri polipeptidice răsucite în spirală, permițând moleculelor de lipide să 


pătrundă în interiorul lor. 


Fig. 1.9. pe strat proteic 


Reprezentarea schematică Í ; ' : 1 dublu strat lipidie 
120A] 60Å 7 
a structurii plasmalemei li | 


Rolul plasmalemei se materializează pe mai multe direcții. Astfel, 
permeabilitatea, ca însuşire fundamentală a plasmalemei, permite realizarea 
funcțiilor vitale ale celulei. Schimbul de substanţe dintre celulă şi mediul extern 
stă sub amprenta plasmalemei care se comportă asemeni unei membrane 
semipermeabile. În plus, absorbţia şi eliminarea substanţelor se face în mod 
selectiv, această apreciere fiind dirijată de enzime (permeaza) aflate la suprafața 
plasmalemei. 

Integritatea structurii plasmalemei este dată de reînnoirea continuă prin 
sinteză a constituenţilor ce o alcătuiesc. De asemenea, leziunile produse asupra ei 
se remit imediat. 

Tonoplastul provine din dilatarea canaliculului R.E. şi este o membrană 
plasmatică de natură lpoproteică, semipermeabilă, care delimitează vacuola de 
citoplasma celulară. Este constituit dintr-un număr dublu de straturi 
fosfolipoproteice. Prezintă o permeabilitate selectivă mai severă decât 
plasmalema. 

Plasmodesmele sunt diferențieri canaliculare sau microtubulare ale 
plasmalemei, care traversează peretele celular prin mici orificii numite 
punctuațiuni (pori) şi care asigură astfel continuitatea citoplasmei între celulele vii 
ale plantelor. Prin intermediul plasmodesmelor se asigură comunicarea 
neîntreruptă a celulelor vecine care străbat întregul individ vegetal. Numărul 
plasmodesmelor este foarte mare, astfel, o singură celulă meristematică se 
apreciază că se leagă cu celulele vecine printr-un număr de 10.000-20.000 
plasmodesme (Pânvu, 1997). 

Ele asigură realizarea unității morfologice şi funcționale a întregului 
organism vegetal. Prin ele se face transportul unor enzime, hormoni, substanțe 
pectice dar şi a impulsului rezultat în urma acţiunii unor excitanți, dintr-o parte a 
plantei în alta. 

De asemenea, s-au evidențiat plasmodesme prin care pot trece dintr-o 


celulă în alta, o serie de organite celulare (ribozomi, plastide, mitocondrii). 


1.4.11. Peretele celular (membrana celulozică) 


Funcţia organitului: 

e acest constituent citoplasmatic neviu situat la exteriorul plasmalemei 
joacă rolul unui schelet pericelular relativ rigid, care împiedică exteriorizarea 
mişcărilor protoplasmatice; 

e prezenţa peretelui celular conferă celulelor vegetale un statut aparte. Pe 
de o parte, celula încorsetată în această structură relativ rigidă îşi menține forma 
iar pe de altă parte, datorită rigidităţii lor, pereţii celulari limitează mobilitatea 
celulei; 

e permite trecerea plasmodesmelor de la o celulă la alta; 

e îndeplineşte funcția de protecție a materiei vii întrucât separă 
protoplasma de apă, în cazul plantelor acvatice, şi de aer, în cazul plantelor 
terestre; 

e constituţia sa scheletică joacă rol de susținere mecanică a celulelor şi 
țesuturilor, a organismului vegetal luat ca întreg; 

e permite creşterea celulelor întrucât membrana celulară creşte 
concomitent cu acestea, în această situație remarcându-se anumite modificări în 
proprietăţile sale de elasticitate şi plasticitate; 

e facilitează intrarea şi ieşirea apei din celulă, asigurând circulația 
acesteia de la o celulă la alta, cu o viteză mult mai mare decât în cazul în care apa 
trece de la o celulă la alta, prin protoplasmă şi vacuolă. 

Arhitectura internă şi externă (fig.1.10, Hovson şi Wesseus, 1990). 
Peretele celular are în structura sa: 
> scheletul prevăzut cu pori; 
> matricea; 
> substanţele de încrustare. 

Fig. 1.10. Peretele celular 


Scheletul este format din macromolecule de celuloză grupate în micele, 
microfibrile, macrofibrile şi fibre, el constituind unitatea de bază a peretelui 
celular. Matricea este substanța fundamentală, de consistență moale, formată din 
hemiceluloze, substanţe pectice, proteine şi lipide, funcţia ei fiind aceea de liant. 

Din categoria substanţelor de încrustare fac parte: suberina, lignina, 
cutina, taninul, ceara şi chitina. Prin impregnarea matricei cu aceste substanţe, 
rezistența peretelui celular se măreşte considerabil. 

Intercalarea noilor microfibrile de celuloză printre cele vechi existente, 
facilitează creşterea în suprafață a peretelui celular (intususcepţiune), iar 
suprapunerea noilor pături de celuloză peste cele existente, favorizează creşterea 
în grosime a acesteia (apoziție). Când membrana s-a îngroşat până la limita de 
elasticitate, încetează atât creşterea ei cât şi a celulei respective. 

Compoziţia chimică. Analiza chimică a membranelor celulare arată 
proporția în care se regăsesc elementele componente: celuloză (34-36%), 
hemiceluloză (33-42%), lignină (8-20%), cantitățile mai mici aparținând 
substanţelor pectice, polizaharidelor necelulozice, proteinelor, cerurilor şi 
elementelor minerale. 

Dimensiunea, numărul şi poziţia organitului. Există un singur perete 
celular care protejează conţinutul protoplasmatic, localizarea sa fiind în imediata 
vecinătate a plasmalemei. Elementele de structură ale peretelui celular, respectiv 
macrofibrilele de celuloză au o grosime de 0,4 u. 

Originea. Geneza peretelui celular se evidenţiază în ultima fază a 
diviziunii nucleului şi în formare el parcurge trei stadii: primordial, primar şi 
secundar. Peretele primordial este cunoscut şi sub numele de lamelă mijlocie peste 


care, în timp, se vor forma peretele primar, secundar şi uneori terțiar (conifere). 


28 


Test de autocontrol 


1. Care din următoarele organite sunt responsabile de procesul respirator la 


plante? 


C. 


d. 


cloroplastele 
membranele plasmatice 
ribozomii 


mitocondriile 


2. Funcțiile nucleului sunt legate de: 


sinteza proteinelor 
digestia intracelulară 
stocarea informației genetice 


hidratarea celulei 


3. Compartimentarea celulară facilitează: 


a. 


derularea, la parametri corespunzători, a reacțiilor fiziologice 
specifice plantelor 

transformarea energiei luminoase în energie chimică 
protecția materiei vii în cadrul celulei 


descompunerea enzimatică a amidonului 

Capitolul 2 
REGIMUL DE APĂ AL PLANTELOR 


Regimul de apă al plantelor se referă la ansamblul proceselor de absorbţie 
a apei, din substrat şi din atmosferă, la circulația ei pe traiectul corpului plantelor 
şi la eliminarea curentului de apă în mediul extern, prin procesele de transpiraţie şi 
gutaţie (fig.2.1). 

Plantele au o nevoie absolută de apă; în lipsa ei se ofilesc şi mor. Plantele 
terestre consumă mari cantități de apă care întrec cu mult orice altă substanță care 
intră în plante. Astfel, conținutul apei consumate de către o plantă reprezintă, la 
maturitate, mai mult decât o sută de ori conţinutul de apă din corpul acesteia 
(AranasIU, 1984). Intensitatea cu care o plantă pierde apa este de o sută de ori mai 
mare decât intensitatea cu care aceasta absoarbe bioxidul de carbon, aferent 


derulării fotosintezei. 


epidermă 


tesut palisadic superioară 


tesut 


Ta epidêrma 
vapori inferioară : 
de apă stomatice 


lant molecular de apă 


xilem in 
rădăcină 


perisor 
absorbant 


Fig. 2.1. Sistemul sol-plantă-atmosferă 


Cea mai mare parte din apa absorbită trece prin plantă şi este eliminată, 
sub formă de vapori în atmosferă, prin procesul de transpirație. Inlocuirea apei 
pierdute se realizează prin absorbţia unor noi cantități de apă, cu ajutorul rădăcinii 


ŞI, în proporție mai mică, cu ajutorul organelor supraterestre. 

Absorbția, conducerea şi eliminarea apei formează verigile esenţiale ale 
sistemului care determină balanța apei în plantă. Sistemul sol-plantă-atmosferă 
este dependent de deficitul de vapori din aer şi de cantitatea de apă disponibilă din 
sol. 

Nici un alt factor nu este mai răspunzător de creşterea plantelor, decât 
conţinutul apei din plante. Prin urmare, controlul şi dirijarea balanței apei în 


plante sunt esențiale. 


2.1. ROLUL APEI ÎN VIAŢA PLANTELOR 


În viaţa plantelor, apa îndeplineşte un rol multiplu şi complex. Prin faptul 
că apa participă la formarea celulelor şi a țesuturilor, ea are un rol structural 
însemnat. Ea intră în constituția materiei vii ca un component indispensabil. 

Apa asigură transportul unor substanțe la nivelul compartimentelor 
plantei; transportă seva brută de la rădăcini spre frunze şi seva elaborată de la 
frunze spre organele de depozitare. 

Stabilind legătura indispensabilă dintre organism şi mediul înconjurător, 
apa facilitează absorbţia substanţelor anorganice şi organice din sol în 
organismul vegetal. 

Apa creează în organism mediul necesar reacţiilor biochimice de 
hidroliză, hidratare, oxidoreducere etc. Ea furnizează ionii de H* şi OH necesari 
menținerii echilibrului acido-bazic, activității enzimatice etc. Participă direct la 
realizarea unor reacţii de sinteză şi degradare din plante. 

Având o mare putere de solubilizare, apa determină în organism formarea 
soluţiilor moleculare şi a celor coloidale. 

Prin constanta dielectrică mare, apa favorizează disocierea ionică 
(electrolitică) a diferitelor substanţe. De asemenea, ea îndeplineşte un rol 
important în procesele de termoreglare, în procesele de transpiraţie şi de eliminare 
a substanţelor de excreţie. 

Apa este un element de bază în fenomenul de osmoză şi concură la 
realizarea stării de turgescențţă a celulelor. Mişcările stomatice sunt o 
consecință a modificărilor de turgescență iar poziția şi orientarea în spațiu a 
plantelor se datorează tot aceluiaşi proces. 

În procesul fotosintetic, apa rămâne un element de bază, fiind donatorul de 
hidrogen necesar reducerii carbonului. De asemenea, lumina trece uşor prin apă, 

în special radiaţiile vizibile, până la 10-12 m adâncime, asigurându-se în acest fel 
fotosinteza plantelor acvatice, care realizează 90% din întreaga producție vegetală 
a globului terestru. 

Dintre fenomenele fiziologice creşterea este procesul cel mai sensibil la 
lipsa apei; acest proces încetează la un grad de hidratare care este suficient pentru 
derularea altor procese fiziologice, respectiv fotosinteza şi respirația. 

Alături de lumină şi temperatură, apa joacă un rol ecologic însemnat, 
întrucât determină repartizarea vegetației pe globul terestru. Astfel, în regiunile cu 
exces de apă cresc plantele hidrofile, în cele cu umiditate potrivită, plantele 
mezofile iar în regiunile cu umiditate scăzută, cresc plantele xerofile. 

Importanţa mare a apei pentru organismele vegetale se datorează unor 
proprietăţi fizico-chimice caracteristice, care îi conferă unele particularități de un 
deosebit interes biochimic. Astfel, apa este o substanță cu caracter polar, 
datorită aranjării atomilor de hidrogen de aceeaşi parte a moleculei. Datorită 
polarității, între moleculele de apă există o coeziune foarte puternică. Această 
interacțiune a moleculelor de apă determină punctul de fierbere ridicat al apei, în 
comparaţie cu alte lichide, facilitează circulația apei prin vasele lemnoase şi 
determină acoperirea particulelor coloidale cu un strat de apă. 

O altă particularitate se leagă de faptul că apa are o căldură specifică 
mare (căldura necesară pentru a ridica temperatura unui gram cu 1*C); datorită ei 
temperatura plantelor nu suportă variațiuni bruşte, când temperatura mediului 
extern variază într-un timp scurt. Ea constituie un mijloc eficace de apărare 
împotriva frigului. 

Apa are, de asemenea, căldură de vaporizare mare; ea reprezintă 
numărul de calorii necesare pentru evaporarea unui gram de apă la 100°C. Din 
această cauză, când se evaporă apa la suprafaţa plantelor este nevoie de multă 
căldură, ceea ce produce răcirea organismului. Această proprietate a apei 
constituie un mijloc eficace de apărare împotriva căldurii. 

Apa se găseşte repartizată în organismele vegetale atât extracelular cât şi 
intracelular sub două stări: lichidă şi gazoasă. În timpul iernii, apa se găseşte 
uneori în stare solidă, materializată prin prezenţa cristalelor de gheaţă. 

În constituţia corpului plantei, apa lichidă se găseşte sub două forme: apa 
liberă şi apa legată. Dacă apa liberă îşi păstrează proprietățile obişnuite, apa 


legată are proprietăți diferite şi nu îngheaţă nici la -60*C. 

Apa din sol provine din precipitaţii şi, mai puţin, din vaporii de apă din 
atmosferă. Există mai multe forme de apă în sol: apa de constituţie, apa 
higroscopică, capilară, peliculară şi gravitaţională. Întrucât primele două 
forme de apă sunt reținute cu forțe foarte mari, de peste 1000 atmosfere în sol, ele 
rămân inaccesibile pentru plantă. 

Cantitatea de apă din organismul vegetal variază cu vârsta, cu starea 
fiziologică, regiunea geografică, cu intensitatea metabolismului etc. În general, 
țesuturile tinere conţin o cantitate mai mare de apă decât cele bătrâne. Cantitatea 
de apă scade, în general, cu vârsta şi aceasta se datorează creşterii conținutului 
substanţelor organice din celule. "Țesuturile fiziologic active conţin o cantitate mai 
mare de apă decât țesuturile de susținere sau cele de protecție. 

Cantitatea de apă din plante depinde, într-o mare măsură, şi de factorii 
externi. În perioadele de secetă îndelungată plantele se ofilesc, pe când într-un 
regim normal de precipitaţii rămân turgescente. Rezerva de apă depinde şi de 
raportul existent între cantitatea de apă absorbită şi cea eliminată prin transpirație. 

Conţinutul apei din plante suferă variații în timpul zilelor şi al nopţilor. 
Cantitatea de apă scade în timpul zilei şi creşte în timpul nopţii, atingând un 
maxim spre dimineaţă. 

Dintre legumele şi fructele proaspete bogate în apă menționăm: castraveții 
(95%), pepenii (88%) şi strugurii (79%). Dintre componentele mai sărace în apă 
menţionăm seminţele de: grâu (13,4%), floarea soarelui (8,58%), ricin (6,46%). 


Microorganismele conțin în medie 78% apă, iar plantele lemnoase 40-60%. 


2.2. PROCESELE FIZICE IMPLICATE ÎN ACCESUL APEI ÎN 
PLANTE 


Nu există un paralelism între absorbţia apei şi a elementelor minerale, 
fiecare având legi specifice de pătrundere în plante. Apa pătrunde prin procese 
fizice, respectiv prin osmoză şi imbibiție, sub formă moleculară. 

Aspectul fizic al pătrunderii apei în celulă este condiționat de 
permeabilitatea membranelor plasmatice (plasmalemă şi tonoplast) şi se 
desfăşoară conform legilor osmozei. Pătrunderea sau ieşirea apei este determinată 
de gradienţii de concentrație ai sucului celular, iar protoplasma celulei se 


comportă pasiv. 

Aspectul fiziologic al pătrunderii apei în celulă presupune consum de 
energie, eliberată în respirație, ceea ce face ca protoplasma să se comporte activ. 

Osmoza este fenomenul fizic de întrepătrundere a două soluții sau gaze 
miscibile, cu concentrații diferite, separate printr-o membrană poroasă, 
semipermeabilă, care permite trecerea solventului, dar se opune traversării 


substanţelor dizolvate (fig.2.2). 


2 Fig. 2.2. Fenomenul de osmoză 


ifuziunea  . 
ză zahărului 


difuziunea apei 


Osmoza are loc întotdeauna de la partea sistemului cu un potențial chimic 
mai mare (soluția mai diluată) spre aceea cu un potențial chimic mai redus (soluţia 
mai concentrată). Endosmoza va avea loc atunci când apa din soluţia externă are 
un potenţial chimic mai ridicat (o disponibilitate de activitate a moleculelor apei 
mai ridicată, în cazul soluţiilor mai diluate sau a apei pure). Exosmoza va avea loc 
când apa din soluţia internă va avea un potenţial chimic mai ridicat (soluția 
internă va fi mai diluată decât soluția externă). 

Potenţialul chimic al apei creşte cu presiunea şi scade cu creşterea 
concentraţiei soluţiei, deoarece forța de atracţie dintre moleculele apei şi ale 
substanţelor dizolvate, coboară energia liberă a moleculelor de apă. 

Membranele plasmatice ale celulei prezintă semipermeabilitate relativă şi 
selectivă, întrucât, pe lângă apă, permit şi trecerea unor substanțe dizolvate în ea. 
Pentru a absorbi apa, celula trebuie să se afle într-un mediu hipotonic (mai diluat) 
iar sucul său vacuolar să fie hipertonic (mai concentrat). Rezultatul acestei situații 
se materializează printr-un curent endosmotic, adică un curent de pătrundere a 


apei în celula respectivă. Dacă celula se află într-un mediu hipertonic, adică un 

mediu a cărei concentrație este mai mare decât concentraţia sucului ei vacuolar, 
vom asista la un curent exosmotic, adică de ieşire a apei din celula respectivă. 

Curentul endosmotic implică creşterea volumului celulelor, ceea ce 
înseamnă că apa a pătruns în vacuolele acestora pe cale osmotică. În această 
situație, membrana pectocelulozică a celulelor este supusă întinderii (cu 10- 
100%), iar celula se găseşte în stare de turgescenţă. La punctul de turgescență 
maximă, endosmoza încetează, chiar dacă sucul vacuolar este încă hipertonic față 
de soluţia externă; datorită rezistenţei membranei, celula nu mai poate absorbi apa 
până la egalarea concen-trațiilor dintre sucul vacuolar şi mediul extern. Există însă 
şi cazuri când endosmoza continuă peste acest moment, iar celula se sparge şi 
moare, fenomen numit citoliză; situaţia se întâlneşte după ploi excesive la fructe 
(cireşe, vişine, tomate, struguri), la grăunciorii de polen şi la unele rădăcini 
(morcov). 

Starea de turgescență a celulelor, rezultat firesc al curentului endosmotic, 
contribuie la susținerea mecanică a plantelor ierboase; în condiţii de deshidratare 
a ţesuturilor, turgescența scade şi frunzele sau planta întreagă se ofilesc. 

Curentul exosmotic implică micşorarea volumului celulei şi ulterior, 
generează desprinderea plasmalemei de membrana proctocelulo-zică a acesteia, 
fenomen numit plasmoliză. 

Desprinderea plasmalemei de peretele pectocelulozic al celulei debutează 
la colţurile acesteia (plasmoliza incipientă) după care avansează din ce în ce mai 
mult, plasmalema rămânând fixată de perete doar în anumite puncte (plasmoliza 
concavă). Rezultatul acestei desprinderi treptate se finalizează prin ruperea 
legăturilor dintre plasmalemă şi suportul rigid al celulei, moment când, conţinutul 
viu al acesteia se dispune în jurul vacuolei (plasmoliza convexă). 

Deplasmoliza este supapa de siguranță care intervine în momentul 
plasmolizei convexe, în sensul că, dacă celula plasmolizată se introduce, la scurt 
timp în apă, ea poate să revină la starea de turgescență, întrucât celula va absorbi 
apă, pe cale osmotică, din mediul extern. Dacă starea de plasmoliză convexă se 
prelungeşte, iar legăturile dintre celulele vecine se întrerup pe timp mai 
îndelungat, celula nu mai poate să revină la starea de turgescenţă şi în scurt timp 
moare. 

Plasmoliza şi deplasmoliza sunt procese fiziologice implicate în 
mecanismul aprovizionării cu apă al celulelor şi au la baza manifestării lor, 
principii osmotice. 

Alături de osmoză, ca proces răspunzător în pătrunderea apei în celulele 
vegetale, se află şi fenomenul de imbibiţie, care este un fenomen fizic prin care 
apa pătrunde în gelurile coloidale ale celulei. Celulele vegetale din țesuturile 
meristematice care au vacuole foarte mici sau cele prezente în endospermul 
seminţelor uscate, lipsite de vacuole, se aprovizionează cu apă tocmai prin acest 
proces de imbibiţie. 

Semințele îmbibate cu apă îşi măresc greutatea şi volumul, prin urmare, 
putem considera imbibiţia ca pe o premisă în declanşarea ulterioară a procesului 
de germinaţie la aceste compartimente ale plantei. 

Cel mai important rol în legarea apei la nivelul protoplasmei celulare, îl au 
substanțele proteice (coloizi hidrofili macromoleculari) care rețin apa prin 
radicalii hidrofili (-NH>, -NH, -OH, =COOH) şi prin atomii de O şi N din lanţurile 
peptidice. Dacă seminţele de leguminoase, bogate în substanţe proteice, rețin o 
cantitate de apă de 80-90% din greutatea uscată a semințelor, în schimb, 
cariopsele cerealelor, mai bogate în amidon, rețin o cantitate de apă mai mică, de 
numai 20-30% din greutatea lor uscată. Pe măsură ce seminţele se îmbibă, forța de 


absorbție a apei scade, devenind zero la sfârşitul imbibiţiei. 


2.3. ABSORBȚIA RADICULARĂ A APEI 


Rădăcina este unul dintre cele trei organe vegetative ale cormofitelor (gr. 
cormos = trunchi, tulpină), alături de tulpină şi frunze, care îndeplineşte două 
funcții principale: de fixare a plantei în sol şi de absorbție a apei şi sărurilor 
minerale. Însă rădăcina poate îndeplini şi alte funcţii: de depozitare a materialului 
de rezervă, regenerare, înmulțire etc. 

De regulă, rădăcina are formă cilindrică, simetrie radiară şi creşte vertical, 
iar spre deosebire de tulpină are un geotropism pozitiv. Morfologic, baza rădăcinii 
se confundă cu baza tulpinii, dar din punct de vedere anatomic, între ele se 
distinge o zonă de trecere mai scurtă sau mai lungă, numită colet. 

După originea şi funcțiile lor, rădăcinile pot fi grupate în 3 categorii: 

e rădăcini normale, care se dezvoltă din radicula embrionului şi îndeplinesc 
cele două funcții specifice; baza lor se racordează cu baza tulpinii; 

e rădăcini adventive, care se formează pe tulpini, ramuri sau frunze; 

e rădăcini metamorfozate, care s-au adaptat la alte funcții decât cele 


specifice, modificându-şi forma şi structura, corespunzător noilor funcții. 

Examinând cu atenţie rădăcina unei plantule tinere, distingem 4 zone sau 
regiuni morfologice: vârful vegetativ, zona netedă, zona piliferă şi zona aspră 
(fig.2.3, GRNTEscu, 1985). 

Vârful vegetativ sau conul vegetativ al rădăcinii (cca. 260 um lungime) 
este zona în care celulele se înmulţesc prin diviziune mitotică, din care cauză are 
un caracter tipic meristematic. 

Examinând mai atent vârful vegetativ al rădăcinii observăm o formațiune 
care acoperă şi protejează vârful delicat al rădăcinii, numită piloriză, caliptră sau 
scufie. Datorită frecării de sol, în timpul creşterii rădăcinii, piloriza se uzează dar 


se reface repede, pe măsură ce rădăcina pătrunde în pământ. 


cilindru 
central 


endodermă 


zona 


pericicl aspră 


zona 
piliferă 


zona . 
netedă 


vârf vegetativ 
meristematic 


Fig. 2.3. Organizarea vârfului rădăcinii 


Piloriza este mai mare la rădăcinile aeriene şi lipseşte la plantele parazite şi 
unele plante autotrofe (Aesculus hippocastanum). La plantele acvifere, piloriza 
este substituită de o formațiune mult mai lungă, în forma unui deget de mănuşă, 
numită rizomitră, de altă origine decât piloriza. 

Zona netedă, urmează imediat după vârful vegetativ. Este foarte scurtă (5- 
10 mm) şi corespunde zonei de creştere în lungime a rădăcinii. Celulele sale nu se 
mai divid, dar cresc prin întindere, mărindu-şi mult dimensiunile inițiale şi 


sporind astfel forța datorită căreia rădăcina pătrunde în sol. 

Zona piliferă (zona perişorilor absorbanţi), variază ca lungime de la câțiva 
milimetri la câțiva centimetri, în funcție de specie. Se numeşte astfel deoarece 
întreaga zonă este acoperită de perişori absorbanţi, subțiri şi lungi, care înconjoară 
rădăcina asemeni unui manşon pufos, vizibil şi cu ochiul liber. La unele specii de 
Crassulaceae (Sempervivum funkii), perişorii se formează până în vârful rădăcinii, 
o consecinţă directă a creşterii foarte lente a rădăcinilor acestor plante. 

Din punct de vedere anatomic, zona piliferă coincide cu zona de 
specializare a celulelor, cu formarea țesuturilor definitive primare: rizoderma, 
scoarţa şi cilindrul central. Rizoderma îndeplineşte un rol de absorbție. 

Perişorii absorbanţi cresc perpendicular pe axa rădăcinii, prin alungirea 
celulelor rizodermice. De regulă, sunt unicelulari şi foarte rar bicelulari sau 
pluricelulari (Salvinia natans). 

Forma perişorilor absorbanți variază în funcție de mediul în care se 
dezvoltă; pot fi cilindrici, îndoiți, pe alocuri dilatați şi foarte rar ramificați. Pereţii 
lor sunt subțiri şi celulozici. La exterior, sunt dublaţi de o peliculă pectică 
mucilaginoasă prin care se realizează un contact mai intim cu particulele de sol, 
favorizând astfel absorbția sevei brute. Nucleul se află aproape de vârf, unde 
citoplasma este mai densă. Vacuola este mare, situată central şi plină cu suc 
celular foarte concentrat, necesar absorbției apei din sol. 

Numărul perişorilor absorbanţi este cuprins între 200-400 mm? iar în 
privinţa lungimii s-a constatat faptul că cei situați în partea inferioară a zonei 
pilifere, sunt mai scurți şi totodată şi cei mai tineri, ca vârstă. 

Formându-se atât pe rădăcina principală cât şi pe rădăcinile laterale, ei 
prezintă o suprafață de absorbție foarte mare, care poate să ajungă până la zeci şi 
chiar sute de m”, aspect foarte important pentru procesul de absorbţie. MuLLeR- 
THURGAN a calculat suprafaţa totală a perişorilor absorbanți la o plantă de Triticum 
sp. şi a constatat că aceasta este de 6 ori mai mare decât suprafaţa tulpinii şi a 
frunzelor, adunate la un loc. În general, s-a constatat că perişorii absorbanţi sunt 
mai numeroşi la plantele ierboase, comparativ cu cele lemnoase. 

Perişorii absorbanţi cresc foarte repede dar se şi uzează uşor datorită 
umidității prea mari sau uscăciunii solului şi datorită activităţii lor intense. După o 
viață scurtă (10-20 zile), ei mor, fiind înlocuiţi cu alte formaţiuni noi. Pe măsură 
ce la extremitatea superioară a regiunii pilifere, perii se usucă şi cad, în partea 
inferioară apar perişori noi, astfel încât lungimea manşonului lor rămâne 
constantă. 

La nivelul perişorilor absorbanți, apa pătrunde din substrat în plantă prin 
absorbție pasivă sau activă. 

Absorbţia pasivă a apei este rezultatul transpiraţiei frunzelor, nivel la care 
se pierd cantități importante de apă. Deficitul de apă din comparti-mentul foliar 
acționează asemeni unui stimul care va fi recepționat de întreg corpul plantei. În 
final, acest stimul ajunge la nivelul compartimentului radicular, generând o reacție 
din partea perişorilor absorbanţi, care vor “aspira” apa din soluţia solului. În 
această situația apa este absorbită în mod pasiv de perişorii absorbanţi, drept 
răspuns la deficitul de apă instalat în plante, odată cu procesul de transpirație. 

Absorbţia activă a apei presupune consum de energie şi se realizează cu 
ajutorul energiei metabolice proprii celulelor radiculare, prin mecanisme 
neosmotice. În acest caz, apa pătrunde încet, împotriva gradientului de 
concentraţie, tocmai datorită energiei metabolice specifice celulelor radiculare. 

Absorbţia apei prin intermediul mecanismelor osmotice nu necesită 
energie. Astfel, apa pătrunsă în rădăcină va circula datorită unui gradient crescut 
al presiunii osmotice. Valoarea forței de sucţiune creşte de la perişorul absorbant 
până la celulele din endoderm. La acest nivel, forţa de sucțiune are valori mai 
mici, datorită acumulării amidonului care este osmotic inactiv. 

Curentul de apă depăşeşte şi acest nivel, ajungând la xilem şi de acolo, mai 


departe, la frunze (fig.2.4). 


Fig. 2.4. Calea urmată de apă la nivelul rădăcinii: 
1.perişor radicular; 2-6.celulele parenchimului scoarței; 7.endoderm; 8.periciclu; 


9-1 1.parenchimul cilindrului central; 12.vas lemnos 


Cu privire la cele două tipuri de absorbție a apei la nivelul zonei pilifere a 
rădăcinii, absorbția pasivă este cea care justifică pe deplin apa absorbită de către 
plante, comparativ cu absorbţia activă care este evidentă doar la plantele cu 
transpiraţie lentă. Prin urmare, absorbția pasivă are loc în plantele care transpiră 


intens, la acestea rădăcinile funcţionând, pur şi simplu, ca suprafeţe ce absorb apa 

din sol. Rădăcinile mereu acționează ca suprafeţe pasive care absorb apa; apa este, 
în continuare, ridicată de către un gradient al potențialului apei generat de lăstarii 
şi frunzele care transpiră continuu. 

Pe lângă funcția lor principală, aceea de a absorbi apa cu sărurile minerale 
din substrat, perişorii absorbanţi îndeplinesc totodată şi un rol de fixare a plantei 
în sol; dacă detaşăm o plantulă de Sinapis alba cultivată în nisip sau pe un sol 
afânat, observăm că perişorii antrenează cu ei şi un volum apreciabil de sol. 

La unele plante, cele acvatice, rădăcinile sunt lipsite de perişori absorbanți 
întrucât fiind scufundate în apă, absorbţia apei şi sărurilor minerale se realizează 
pe toată suprafaţa lor. La alte plante, în schimb, în locul perişorilor se fixează 
hifele unor ciuperci simbiotice care îndeplinesc aceeaşi funcţie de absorbție. 
Aceste ciuperci trăiesc în simbioză cu rădăcinile plantelor, după un tip de relații 
trofice directe, numit micoriză. 

Zona aspră, este ultima zonă a rădăcinii care se întinde de la zona piliferă 
până la colet. Numele ei se leagă de prezența cicatricelor lăsate de perişorii 
absorbanţi care au căzut. Culoarea ei brună se datorează suberificării celulelor din 


primele straturi ale scoarţei (cutis). 


2.4. ABSORBȚIA EXTRARADICULARĂ A APEI 


Plantele inferioare sunt lipsite de organe speciale de absorbție şi astfel, ele 
sunt dependente de apa absorbită direct din atmosferă. Talofitele pot absorbi apa 
sub formă lichidă, provenită din picăturile de ploaie sau din apa de rouă şi ceață, 
prin toată suprafaţa corpului lor; în urma acestei absorbții, ele îşi măresc volumul. 
Hifele ciupercilor, lichenii şi muşchiul de turbă pot absorbi o cantitate de apă de 
15 ori mai mare decât reprezintă starea lor uscată; apa este absorbită rapid, în 
câteva minute, talurile ajung la saturare, iar după o jumătate de oră, la umflarea 
maximă (ATANASIU, 1984). 

Algele, ciupercile şi muşchii pot absorbi apa şi sub formă de vapori, din aer, 
dar această sursă este destul de modestă. La aceste plante, gradul de hidratare al 
protoplasmei este în echilibru cu umiditatea mediului înconjurător, fiind 
avantajate acele specii care trăiesc în medii unde perioadele scurte de umiditate 
sunt în alternanță cu cele de uscăciune. 

Plantele superioare absorb apa din atmosferă, apelând la o gamă variată de 


organe aeriene: tulpini, ramuri tinere, muguri şi mai ales frunze. Există situații 

când apa poate pătrunde în lăstarii aerieni, prin locurile epidermei lipite de o 
cuticulă groasă (peri, hidatode) sau prin formaţiuni specializate pentru imbibiția 
apei, cum sunt solzii de la Bromeliaceae. 

Frunzele, datorită particularităților lor anatomice, absorb apa atât sub 
formă lichidă, cât şi sub formă de vapori, absorbția fiind cu atât mai activă, cu atât 
plantele sunt mai ofilite în contextul unor condiții de secetă acută. Cantitatea de 
apă absorbită prin frunze este însă insuficientă pentru activitatea normală a 
plantelor, ea reprezentând doar 5-10% din cantitatea necesară, fapt ce contribuie 
numai la o uşoară scădere a deficitului de saturație în apă al frunzelor. 

Intensitatea absorbției apei prin frunze variază foarte mult, în funcție de 
specie; este mai intensă la grâu, sfeclă, viță de vie, tomate şi fasole, mai puţin 
intensă la plantele lemnoase ca teiul, fagul şi stejarul şi mult mai lentă la 
Rhododendron hybridum. De asemenea, absorbţia apei este mai intensă la frunzele 
cu stratul de cuticulă subţire, cum sunt frunzele tinere, care pot absorbi cca. 50% 
din cantitatea de apă necesară, mai ales pe fața inferioară a limbului foliar, în 
imediata vecinătate a nervurilor fine. 

În mod firesc, apa nu pătrunde în frunze prin osteolele stomatelor întrucât 
camerele substomatice şi spaţiile intercelulare ale mezofilului foliar sunt ocupate 
de aer, motiv pentru care aplicarea stropirilor cu apă sau cu soluţii nutritive, se 
poate face mai eficient spre seară sau dimineața, când stomatele sunt închise. 

Cantitatea de apă absorbită de etajul foliar depinde de deficitul de saturație 
al frunzelor şi de gradul de permeabilitate al stratului de cutină. Când acest strat 
nu este continuu, va facilita o capacitate de absorbție a apei mai mare (soiul de 
măr Mc Intosh), fapt datorat prezenţei între straturile paralele de cutină, a unei 
substanţe pectice, care dispune de o capacitate bună de absorbţie a apei (Sucu şi 
Muucă, 1982).. 

Absorbția apei prin organele aeriene are importanță în perioadele mai 
secetoase ale anului. Acest tip de absorbţie stă la baza fertilizării extraradiculare 
suplimentare a plantelor, procedeu tehnologic modern, care constă în stropirea 
plantelor cu soluții nutritive apoase, diluate. Plantele astfel fertilizate dau sporuri 
semnificative de recoltă, rezultate bune în acest sens, obținându-se la cereale, 


sfeclă de zahăr, tomate, cartof etc. 

2.5. TRANSPORTUL APEI ÎN CORPUL PLANTELOR 


Apa absorbită de perişorii absorbanți ai rădăcinii străbate o cale relativ 
lungă până la nivelul frunzelor, nivel la care ea se pierde prin procesul de 
transpiraţie. Circulaţia apei de la organul de absorbţie spre cel la al cărui nivel se 
pierde, determină o legătură funcţională strânsă între aceste organe distanțate 
spațial. 

Pe traseul parcurs, coloana de apă întâlneşte atât elemente vii (celulele din 
parenchimul rădăcinii şi frunzei) cât şi elemente lipsite de conţinut viu (trahee şi 
traheide), acestea din urmă constituindu-se în sistemul lemnos conducător al 
plantei (fig.2.5). 

Pe distanţe mici, apa circulă în plantă de la o celulă la alta prin difuzie şi 
pe distanţe mai mari, apa este condusă prin vasele de lemn. 
datorită unor efecte osmotice. Există şi o absorbție la nivelul pereţilor celulari, 
care funcționează asemeni unor bureți care atrag apa în ei prin forţe de 


capilaritate. 


Fig. 2.5. 


parenchimul frunzei Schema circulației apei în corpul 

Scoarța rădăcinii serveşte ca un rezervor de apă, compensând fluctuațiile 
diurne relativ scurte în aprovizionarea cu apă din sol. Când ajunge în endoderm, 
transportul apei este blocat de elementele hidrofobe sau de cele lemnoase din 
pereţii celulari. Apa este atunci vehiculată către părțile din endoderm permeabile 
pentru apă. În cilindrul central, apa trece în vasele conducătoare, de unde este 
urcată spre etajele superioare ale plantei. 

Sistemul conducător este specializat în transportul şi distribuţia apei, care 
circulă prin lumenul vaselor lemnoase. Există şi o circulaţie prin pereţii vaselor, 
dar neînsemnată în raport cu aceea din vase. În frunze, vasele lemnoase se 

ramifică în elemente foarte fine, nervuri, din care apa trece în parenchim şi de aici, 
din nou, prin difuzie, de la o celulă la alta, în mezofil. 

Potenţialul apei din țesuturile tulpinii este mai scăzut decât cel din 
rădăcini, iar potențialul apei din frunze este mai scăzut decât cel din tulpină. Apa 
circulă de la un potenţial mai mare către un potențial mai scăzut. Prin urmare, apa 
care traversează planta este pusă în mişcare de diferenţa potenţialului apei dintre 
sol şi aer (Aranasu, 1984). 

Corpul plantelor este traversat de un dublu curent de lichide, care 
constituie seva brută şi seva elaborată. Seva brută este o soluţie de săruri 
minerale, absorbită din sol de către rădăcini, la nivelul regiunii ei pilifere şi 
circulă de jos în sus, ascendent, până la țesuturile asimilatoare, prin intermediul 
țesutului conducător lemnos. 

Seva elaborată este o soluţie de substanţe organice, îndeosebi glucide, 
formată în urma procesului de fotosinteză; ea circulă, în general, de sus în jos, 
descendent, prin intermediul țesutului conducător liberian. Seva elaborată circulă 
la toate țesuturile plantei şi, în special, spre zonele lor de creştere. Surplusul de 
sevă elaborată se depozitează ca material de rezervă, în organele de acumulare. 

Necesitatea de a asigura circulația unei cantități mai mari de sevă şi mai 
repede, devine cu atât mai stringentă, cu cât corpul plantei creşte mai mult şi cu 
cât el produce părți aeriene mai numeroase. 

Prin urmare, pentru îndeplinirea funcției de transport, corpul plantei este 
străbătut de ţesuturi speciale, numite conducătoare. În procesul evolutiv, s-a 
diferențiat câte un țesut special de conducere pentru fiecare categorie de sevă: 
țesutul lemnos pentru seva brută şi țesutul liberian pentru seva elaborată. 
Diferenţierea celor două tipuri de ţesuturi reprezintă o adaptare la cerința de a fi 
conduse simultan prin organele plantei, substanţe diferite, în sensuri diferite. 

Apariţia ţesuturilor conducătoare reprezintă un salt calitativ, ele 
întâlnindu-se numai la grupele mai evoluate de plante, bine adaptate la mediul 
terestru. 

Specializarea aparatului conducător, format din ţesut lemnos şi ţesut 
liberian, s-a manifestat prin alungirea lor, prin perforarea sau dispariția pereților 
terminali (transversali), ceea ce a condus la formarea de tuburi lungi, prin care 
circulă seva brută şi seva elaborată. 

Țesuturile conducătoare îşi au originea în țesuturile meristematice apicale 
sau laterale, iar ele nu sunt dispersate la întâmplare în organele plantelor; sunt 

grupate în mănunchiuri sau fascicule distincte. Astfel, la rădăcini, fasciculele 
conducătoare sunt simple, lberiene şi lemnoase, având dispoziţie radiară şi 
alternând unele cu celelalte. La tulpină şi frunze, în schimb, fasciculele sunt 
mixte, libero-lemnoase. 
Țesutul conducător lemnos (lemn sau xilem), implicat în trans-portul 
sevei brute are următoarele elemente histologice: 
> vasele; 
> celulele de parenchim lemnos; 
> fibrele lemnoase. 
După forma şi dimensiunile lor, după structura şi modul de îngroşare al 
pereților, vasele lemnoase sunt de două feluri: traheide şi trahee. 
Traheidele, numite şi vase închise sau imperfecte, sunt elemente 
conducătoare unicelulare, suprapuse unele în continuarea celorlalte (formând 
şiruri longitudinale), cu pereții transversali persistenți şi adesea oblici, a căror 


capete sunt ascuțite sau rotunjite (fig.2.6). 


Fig. 2.6. Traheida în rădăcina de Beta vulgaris 


Traheidele sunt caracteristice plantelor vasculare mai puțin evoluate 
(gimnosperme) şi au lungime care variază de la câțiva microni până la 2-3 cm, iar 
lățimea de la 1 la 10 u. Datorită persistenţei pereţilor de-a lungul şirurilor de 
traheide, circulaţia sevei brute se face mai greu, de aceea apar la acele plante la 
care mişcarea sevei brute este mai înceată. 

Circulaţia sevei brute se face prin punctuațiuni şi prin difuzie. Datorită 
pereţilor îngroşaţi şi lignificaţi, traheidele îndeplinesc şi funcție de susținere. 

Traheele, numite şi vase deschise sau perfecte, sunt tuburi continue, mai 
largi decât traheidele şi între care pereţii transversali au dispărut complet sau în 
cea mai mare parte. 

Traheele se întâlnesc la plantele vasculare mai evoluate (Angiosperme). 
Lungimea lor variază de la câţiva centimetri până la 1-5 m. Cele mai lungi vase 


perfecte se întâlnesc la liane (3-5 m). În schimb, Lăţimea traheelor se încadrează 

între 10-70 u. După modul de îngroşare al pereților traheelor, ele pot fi: inelate, 


spiralate, reticulate şi punctate (fig.2.7). 

Când traheele nu mai sunt funcționale, conținând numai aer şi îndeplinind 
numai rol de susţinere, cavitatea lor este adesea închisă de formaţiuni numite tile. 
O tilă este o expansiune veziculară produsă de o celulă vie, ce traversează 


punctuațiunea unui vas şi se dilată în cavitatea acestuia (fig.2.8). 


Fig. 2.8. 

spiralate Secţiune transversală printr-o tilă a 


unui vas spiralat din tulpină 
tile 


lumenul 
vasului spiralat 


Peretele tilei poate rămâne subțire sau se îngroaşă, în ultimul caz fiind 
posibilă şi hgnificarea. La plantele lemnoase, cu vase de calibru mic (Acer, 
Betula) tilele lipsesc. Lemnul cu tile multe este mai valoros decât cel cu un număr 
redus; tilele împiedică pătrunderea în vas a apei, a aerului şi a hifelor unor 
ciuperci parazite, determinând astfel, o mai bună conservare a lemnului, o creştere 
a valorii sale tehnice (Gairescu, 1985). 

La nivelul traheelor, circulaţia sevei brute se face prin pereţii laterali care 
sunt perforaţi, prezenţa porilor facilitând trecerea apei pentru circulaţia laterală. 

Întrucât vasele lemnoase sunt celule fără protoplasmă, la care pereţii 
despărțitori dintre celule au dispărut, circulația apei la nivelul lor poate fi realizată 
pe distanţe mari, de zeci şi sute de metri şi cu viteză mare. 

Vasele lemnoase apar în rădăcină, iar numărul şi diametrul lor creşte spre 
tulpină şi ramuri. Ulterior, ele pătrund prin pețiolul frunzei, unde se ramifică în 
nervuri fine. Prin urmare, fiecare celulă din mezofilul frunzei vine în contact 
direct sau indirect cu câte un vas de lemn. 

Seva brută circulă pe distanțe mici, pe principiul osmozei, datorită forţei 
de sucţiune a celulelor. Această circulație de ordinul a cel mult un mm/oră este 
specifică zonelor parenchimatice (zone de celule vii) din rădăcină şi limbul foliar. 

Pe distanțe mari, apa fiind condusă prin vasele lemnoase, va circula cu 
viteze mari, de ordinul zecilor şi sutelor de m/oră (150 m/oră la liane). Transportul 
vertical al apei de la rădăcină la frunze, pe distanţe de peste 70 m, presupune 
existența unui ansamblu de forţe pe baza cărora, curentul de apă să poată învinge: 
factorii de rezistență la trecerea prin plantă (presiunea hidrostatică), frecarea de 
pereţii traheelor şi rezistenţa la străbatere prin parenchimul radicular şi foliar. 

Ansamblul de forțe care facilitează urcarea sevei brute de la nivelul 
sistemului radicular la etajul foliar sunt: presiunea radiculară, forța de sucțiune 
(aspirație) a frunzelor, forța de coeziune a moleculelor de apă, capilaritatea 
vaselor şi imbibiția pereților traheelor şi a membranelor celulare aferente 


parenchimului. 


2.6. ELIMINAREA APEI DE CĂTRE PLANTĂ 


Concomitent cu absorbţia şi transportul apei în plantă are loc şi eliminarea 
ei în atmosferă, proces realizat la nivelul tuturor organelor aeriene, prin două 
procese distincte: transpiraţia şi gutația. Dacă prin transpirație apa este 
eliminată sub formă de vapori, prin gutaţie apa este eliminată sub formă lichidă, 
de picături. Volumul de apă pierdut prin gutaţie este foarte mic, în comparaţie cu 
transpiraţia. Astfel, s-a calculat că o pădure cu suprafața de 1 ha transpiră 3000- 
4000 tone apă/an, iar o cultură de porumb de 1 ha transpiră în jur de 3000 tone 
apă, în perioada de vegetație (Araxnasıu, 1984). 

Două faze importante se petrec în timpul transpirației: prima, la evaporarea 
apei din celulele mezofilului foliar în spaţiile intercelulare şi a doua, la difuziunea 
vaporilor de apă din spaţiile respective în aerul exterior (fig.2.9). Cea mai mare 
cantitate de vapori de apă iese prin stomate (transpiraţia stomatică) şi într-o 
măsură mai redusă prin celulele epidermice ale frunzei (transpirația cuticulară) şi 


lenticelele prezente pe scoarţa ramurilor (transpirația lenticelară). 

Fig. 2.9. Drumul apei din celulele parenchimatice spre atmosferă 


Stomatele rămân printre cele mai interesante structuri ale plantelor, nu 
numai pentru că ele controlează transpiraţia şi absorbția bioxidului de carbon, ci 
pentru că ele reacționează atât față de lumină cât şi faţă de bilanţul intern al apei 
din plante. Indiferent de tipul de transpirație luat în discuţie, efectele pozitive ale 
acestui proces se regăsesc în viaţa plantelor, putându-le nominaliza astfel: efect de 
răcire a sistemului foliar, efect de absorbție a apei şi de menţinere a turgescenţei 


celulelor şi efect asupra absorbției sărurilor minerale. 


2.6.1. Stomatele şi rolul lor în transpirație 


Sunt structuri foarte specializate care prin organizarea lor asigură 
transpiraţia celulelor delimitate de epidermă. Stomatele se deosebesc structural şi 
funcțional de celulele epidermice ale mezofilului foliar din care, de fapt, se 
diferențiază. 

O stomată este alcătuită din două celule epidermice specializate, numite 
celule stomatice, care lasă între ele o deschidere numită osteolă. Prin urmare, 
stomata apare asemeni unui por care face legătura între mediul intern al frunzei şi 
mediul extern (fig.2.10, Annei, 1981). 

În componenţa acestor structuri intră şi camera substomatică, 
compartiment la nivelul căruia se acumulează vapori de apă înainte de a fi 


evacuaţi, în exterior, prin procesul transpirației. 

Fig. 2.10. Aparatul stomatic la Zea mays 
ce — celule epidermice; pv — perete ventral; ca — celule anexe; o — osteolă; 
cs — celule stomatice; pd — perete dorsal; cl — cloroplaste 


Celulele stomatice sunt înconjurate de celule anexe, cu rol accesoriu, 
materializat prin contribuția lor la diminuarea eventualelor presiuni exercitate 
asupra celulelor stomatice. 

Distribuţia stomatelor pe organele plantei. Ele se formează, de obicei, 
pe toate organele supraterestre ale plantelor, dar mai ales pe frunze. Pe elementele 
florii, petale sau seminţe, stomatele sunt nefuncționale (incomplet dezvoltate). 

Stomatele lipsesc pe organele subterane, cu excepția rizomilor şi organelor 
plantelor lipsite de clorofilă (Neottia sp.). În general, plantele acvatice submerse 
sunt lipsite de stomate (Vallisneria spiralis) iar la cele cu frunze natante, 
stomatele se formează numai pe fața lor superioară, expusă luminii solare 
(Nuphar luteam). 

Pe frunzele fotosintetic active şi la numeroase xerofite, stomatele se 
formează atât pe faţa superioară, cât şi pe cea inferioară. Există frunze a căror 
stomate se diferențiază doar pe o parte a limbului, fie superior, fie inferior. 
Stomatele nu se formează niciodată în dreptul fasciculelor conducătoare, ci numai 
în țesutul asimilator al frunzelor, palisadic sau lacunar. 

Numărul de stomate. Acesta creşte sau scade la aceeaşi specie sau la 
diferite specii de plante, fiind în funcție de faza ontogenetică a plantei şi de 
condiţiile ecologice în care acestea se dezvoltă (Annei, 1981). Din acest motiv, se 
întâlnesc adesea, la aceeaşi specie, un număr diferit de stomate. De regulă, pe 
suprafaţa unei frunze pot fi între 1000 şi 60.000 de stomate pe 1 cm?, ceea ce 


reprezintă o suprafaţă mică, de 1-2% din limbul foliar. 

Variația numărului de stomate la aceeaşi specie se datorează şi porțiunii 
foliare investigate. Din acest motiv, se recomandă ca materialul investigat să fie 
prelevat între marginea şi nervura principală a frunzei, această porțiune având 
numărul de stomate apropiat de valoarea medie (Baranov, 1924). 

În general, stomatele sunt mai numeroase pe faţa inferioară a limbului 
foliar. Dacă numărul stomatelor depăşeşte o anumită densitate (peste 70.000/cm?), 
intensitatea transpirației scade datorită creării “efectului de margine”, respectiv a 
unei zone de interferență care formează o atmosferă saturată în vapori, unde 
curenții de difuzie se lovesc între ei. 

Poziţia stomatelor pe suprafaţa limbului. În privinţa nivelului la care 
sunt dispuse stomatele față de celulele epidermice, se întâlnesc mai multe situaţii: 

> stomate la acelaşi nivel cu celulele epidermice; această dispoziție se 
întâlneşte mai ales la mezofite (Tradescantia sp.); 

> stomate sub nivelul celulelor epidermice; această dispoziţie este 
caracteristică speciilor xerofite. Localizarea stomatelor se face în cavități numite 
cripte, spaţiu în care aerul este mai liniştit, parțial saturat în vapori de apă, ceea ce 
favorizează reducerea intensității transpiraţiei; 

> stomate deasupra nivelului celulelor epidermice; o asemenea dispoziţie 
creează premisa derulării transpirației intense şi este caracteristică plantelor 
hidrofile şi mezofile (Anemone nemorosa). 

Deschiderea osteolei. Închiderea şi deschiderea osteolei se datorează 
îngroşării inegale a pereţilor celulelor stomatice. Mecanismul intim al deschiderii 
osteolei nu este pe deplin cunoscut, ca atare, ceea ce se cunoaşte nu poate fi 
generalizat la toate tipurile de stomate. 

Conform unei ipoteze mai actuale, deschiderea osteolei este determinată de 
cationii monovalenţi, în special cei de potasiu, care pătrund în mod activ din 
celulele anexe în vacuolele celulelor stomatice, determinând creşterea 
potențialului osmotic al acestora. Fenomenul conduce la pătrunderea apei în 
celulele stomatice, la mărirea turgescenţei lor şi, în final, la deschiderea osteolei. 
Când substanţele osmotic active şi ionii de potasiu, ies din vacuolă împreună cu 
apa, presiunea osmotică şi turges-cenţa celulelor scade, iar stomata se închide. 
După opinia specialiştilor (Parracv, 1971; Ferrow, 1971), hidrații de carbon 


servesc ca sursă de energie pentru transportul activ al cationilor. 

2.6.2. Gutaţia 

Este procesul fiziologic caracteristic plantelor prin care apa lichidă, în 
exces, se elimină sub formă de picături, prin structuri specializate numite 
hidatode. Ele se află în vârful frunzelor (graminee), al dințişorilor de pe marginea 
frunzelor (crețuşcă) sau pe întreaga suprafață a frunzelor (fasole). Comparativ cu 
marea majoritate a stomatelor care sunt aerifere, deoarece osteolele şi camerele lor 
substomatice sunt pline cu aer, stomatele acvifere sau hidatodele au aceleaşi 
compartimente pline cu apă. 

Stomatele acvifere sunt mult mai mari, comparativ cu stomatele obişnuite 
şi au osteola permanent deschisă. În general, se întâlnesc la extremitatea 
nervurilor frunzei şi se formează din stomatele acrifere care, la un moment dat, 
devin nefuncționale prin pierderea capacităţii de a se mai închide. Apa emisă sub 
formă de picături este incoloră, limpede şi conține săruri minerale (7-120 mg la 
100 ml apă) şi mai puţine substanţe organice. Prin gutaţie sunt eliminate clorura 
de sodiu (NaCl) la plantele de sărătură şi carbonatul acid de calciu la plantele de 
pe solurile calcaroase. Există plante care elimină prin apa de gutație şi acizi 
organici (grâul). La specia iarba-surzilor (Saxifraga aizoon), prin evaporarea apei, 
carbonatul acid de calciu se transformă în carbonat de calciu, care se depune pe 
frunze sub forma unor solzişori albi. 

Gutaţia are loc când condiţiile externe nu permit transpiraţia, când 
atmosfera este saturată de vapori de apă, primăvara şi vara, când după zile cu 
arşiță urmează nopţi răcoroase. În aceste condiţii se produce un dezechilibru între 
absorbția radiculară care rămâne la un plafon ridicat, datorită solului mai cald şi 
transpiraţiei care este mult redusă, drept urmare a închiderii stomatelor, a 
temperaturii scăzute din atmosferă şi a umidității relative ridicate. Prin perturbarea 
raportului dintre absorbţie şi transpirație, în țesuturile frunzei se acumulează un 
exces de apă care se elimină în exterior direct, sub formă de picături de gutație 


(fig.2.11, BăRBAT şi Chinei, 1964). 


Fig. 2.11. Gutaţia la o frunză de conduraş 


(Tropaeolum) 

Test de autocontrol 


1. Care sunt procesele fizice implicate în accesul apei în corpul plantelor? 
a. difuzia şi schimbul ionic 
b. osmoza şi imbibiţia 
c. adsorbția 
d. plasmoliza 
2. Țesutul abilitat în transportul şi repartizarea sevei brute la nivelul 
compartimentelor plantei este: 
a. xilemul 
b. parenchimul frunzei 
c. tesutul asimilator 
d. tesutul mecanic 
3. Care din următorii factori influențează reacțiile de deschidere ale stomatelor? 
a. succesiunea anotimpurilor 
b. alternanța lumină-întuneric 
c. pH-ul soluției solului 
d. concentrația de O» din aerul atmosferic 
4. Cum se numeşte procesul fiziologic implicat în eliminarea lichidă a apei din 
plante? 
a. plasmoliză 
b. gutaţie 
c. transpirație 


d. imbibiţie 

Capitolul 3 
REGIMUL NUTRIȚIONAL AL PLANTELOR 


3.1. ROLUL ELEMENTELOR MINERALE ÎN VIAŢA 
PLANTELOR 


Pentru o creştere şi o dezvoltare corespunzătoare, pe lângă apă, plantele 
necesită şi o gamă variată de substanțe minerale, acestea reprezentând hrana lor 
brută. Plantele preiau aceste substanţe din mediu, sub o formă neprelucrată şi după 
pătrunderea lor în organism vor fi supuse unor transformări complexe, rezultatul 
constând în obținerea unor compuşi organici proprii celulelor vegetale. 

În general, elementele minerale influenţează însușirile fizico-chimice ale 
plasmei celulare, reacţiile enzimatice, diviziunea celulei, contribuie la 
transformările chimice din organism, asigură echilibrul osmotic al celulelor etc. 
Fiecare element mineral îndeplineşte şi o funcție specifică în celule şi datorită 
acestui fapt, el se poate înlocui cu altul, dar cu mare dificultate. 

Prezenţa sau absenţa unui element mineral în organismul vegetal depinde 
de funcțiile sale fiziologice. Dacă funcţia unor elemente (nichel, argint) este puţin 
cunoscută, rolul pe care îl au alte elemente în procesele metabolice, este cunoscut 
la modul cel mai detaliat. 

Există elemente minerale care se acumulează în plante fără nici o legătură 
cu necesitățile ei fiziologice. Acest aspect se datorează unei puteri de selecționare 
deficitare din partea plantei. Adeseori, plantele nu pot face o selecţie între 
elementele esențiale şi  neesenţiale, întrucât o asemenea evaluare se 
materializează, în final, în citoplasma celulelor lor. Considerăm elementele 
neesențiale absorbite de plante, drept simpli însoțitori de circulaţie ai elementelor 
esențiale (BănBAr şi TRiru, 1997). 

Un element mineral poate fi considerat esențial dacă absenţa sa produce 
deranjamente funcţionale în organism. Aceasta nu implică faptul că ar fi necesar 
pentru oricare alt organism, deoarece necesitățile unor specii chiar şi strâns 
înrudite pot fi diferite. 

Necesitatea unor elemente minerale este indicată de anumite boli 
fiziologice, determinate de carența unui element mineral. Astfel, necesitatea 


fierului este indicată de apariția clorozei la viţa de vie, pe terenurile calcaroase; 

prin stropirea frunzelor bolnave cu o soluție de sulfat de fier, frunzele revin la 
culoarea inițială (BARBAT şi CALANcEA, 1970). 

Elementele minerale pătrund în plantă sub formă disociată, respectiv sub 
formă de ioni (cationi şi anioni). Este cunoscut faptul că anionii (N, S, P, Si) 
formează în plante compuşi organo-minerali stabili, cu un rol important în 
metabolism sau în structura protoplasmei şi organitelor. Cationii, în schimb, se 
găsesc în cea mai mare parte în stare liberă şi acțiunea lor principală constă în 
modificarea stării coloidale a protoplasmei, influențând pe această cale întreg 
metabolismul plantei. 

Pornind de la necesitatea prezenței elementelor minerale pentru creşterea 
plantelor, s-a propus împărțirea lor în trei grupe: elemente esențiale, 
indispensabile pentru creşterea, dezvoltarea şi înmulţirea plan-telor;, elemente 
folositoare care produc efecte favorabile pentru creşterea plantelor, în absenţa lor 
plantele putându-şi manifesta funcțiile în mod satisfăcător şi alte elemente, a căror 
participare la funcțiile vitale ale plantelor necunoscându-se în mod concret. 

Cercetarea compoziției chimice a plantelor prin metode clasice şi mijloace 
de investigare modernă, a demonstrat că plantele conțin aproape toate elementele 
din tabelul lui Mendeleev, dar mai precis detectate au fost 70 elemente minerale. 
Dintre acestea, sunt mai frecvente următoarele macroelemente (C, O, H, N, S, P, 
K, Ca, Mg, Fe, Al, CI, Na, Si) care alcătuiesc 99,9% din corpul plantelor şi se 
găsesc în zecimi şi sutimi de procente din greutatea totală a plantelor. 
Microelementele (Mn, Zn, Cu, Br, B, Mo, Ni, Sn, Sr, Ti, Ba, F, Co) se găsesc în 
miimi, zeci şi sute de miimi de procente din greutatea totală a plantelor, iar 
ultramicroelementele (U, Ra, Pb, Hg, Ge, Ag) se găsesc în cenuşa plantelor, ca 
urme, în milionimi de procente. 

Împărţirea elementelor minerale în macro şi microelemente nu este bazată 
pe importanţa acestora în nutriția plantelor, ci reflectă doar cantitățile elementelor 
respective prezente în plante. Prin faptul că absenţa unui microelement poate 
provoca perturbații grave în metabolismul general al plantei, în desfăşurarea 
creşterii şi dezvoltării ei, reiese că acesta are o mare importanță pentru plantă. Prin 
urmare, deşi microelementele existente în corpul plantelor, se regăsesc în proporții 
ce nu depăşesc niciodată 0,02% din greutatea lor uscată, nu le fac mai puţin 
importante comparativ cu macroelementele. 

Diferitele elemente minerale nu sunt cerute de plante în cantităţi egale. 
Necesităţile cantitative diferă de un grup de plante la altul, de la o specie la alta şi 

chiar de la un soi la altul. Astfel, plantele superioare necesită o cantitate de calciu 
mult mai mare decât cele inferioare şi, în general, se presupune că plantele 
inferioare au nevoie de o cantitate mai mică din cationii tuturor macroelementelor, 
în comparaţie cu plantele superioare. Chiar în cadrul plantelor superioare, 
dicotiledonatele, necesită o cantitate de bor mai mare decât monocotiledonatele. 
Acelaşi lucru rămâne valabil şi pentru unitățile sistematice din ce în ce mai 


restrânse. 


3.2. PROCESELE FIZICE IMPLICATE ÎN ACCESUL 
NUTRIENŢILOR ÎN PLANTE 


Faptul că zona de acces a sărurilor minerale (zona piliferă) coincide cu zona 
de acces a apei la nivelul rădăcinii, nu presupune obligatoriu existența unui 
paralelism între absorbţia elementelor minerale şi a apei, întrucât fiecare dispune 
de legi specifice de pătrundere în plantă. Astfel, dacă apa pătrunde sub formă 
moleculară prin osmoză şi imbibiție, elementele minerale pătrund prin alte 
procese (difuzie, adsorbție, schimb ionic, purtători de ioni) sub formă disociată, 
respectiv sub formă de ioni (anioni şi cationi). 

Schimbul permanent de substanţe între celulele vii ale plantelor şi mediul 
extern se materializează pe mai multe direcții, prin urmare şi denumirile conferite 
sensului în care se desfăşoară schimbul de substanţe sunt diferite: absorbţie, 
secreție şi excreție (desorbţie). Astfel, absorbţia se referă la fluxul de substanţe 
spre interiorul celulelor vii, secreția presupune schimbul de substanțe din 
interiorul celulelor vii (din citoplasmă spre vacuolă sau din citoplasmă spre vasele 
lemnoase conducătoare) iar excreţia sau desorbţia se referă la ieşirea fluxului de 
substanţe din celulele vii ale plantelor spre exterior. 

Există două tipuri de absorbţie a elementelor minerale; pasive care se 
derulează fără aport energetic celular şi active care apelează la purtători 
(transportori) a căror funcţie metabolică asemănătoare enzimelor cere obligatoriu 
consum de energie metabolică, provenită din respiraţia celulară. 

1. Absorbţia pasivă a ionilor minerali se realizează prin difuzie, 
adsorbție şi schimb de ioni, fără intervenţia unui aport energetic din partea 
celulelor vii ale plantei. 

a) Difuzia este un proces fizic care presupune întrepătrunderea 


moleculelor a două gaze sau lichide de concentrații diferite care puse în contact 

direct converg în realizarea unui amestec omogen, de concentraţie uniformă. 
Difuzia explică parțial pătrunderea ionilor minerali prin membranele celulare şi 
membranele plasmatice ale celulei (plasmalema şi tonoplastul) întrucât ultimele 
sunt semipermeabile, ca atare, ele permit trecerea solventului prin ele, dar opresc 
moleculele substanţei dizolvate. 

În cazul pătrunderii prin difuzie propriu-zisă, în special a moleculelor 
neutre din punct de vedere electric, viteza de penetrare depinde de concentrația şi 
solubilitatea lor în grăsimi sau în apă. Acest aspect este foarte important, întrucât 
membranele neavând pori, singurele orificii rămân spațiile dintre moleculele 
proteice şi lipidice (largi de numai 3Å). Substanțele nu pot trece decât dacă sunt 
capabile să se dizolve în componentele membranei de pe partea unui 
compartiment, să difuzeze prin ea şi apoi să iasă, dizolvându-se în mediul celuilalt 
compartiment. 

Prin membranele semipermeabile, ionii difuzează mai greu şi au nevoie de 
o energie cinetică de acţionare pentru a trece de pe fața externă pe faţa internă a 
acestor membrane; această energie o pot procura particulele prin ciocnirile care au 
loc cu alte particule învecinate. 

Difuzia unor molecule prin membrane poate fi favorizată dacă ele se 
combină cu unele grupări chimice care le ajută să migreze prin mediul 
membranei. Glucoza constituie un exemplu de moleculă care poate traversa o 


membrană pe această cale a difuziei favorizate. Interesant este că ionii de Nat, K*, 


— . 2- A . > . > 
H', OH şi HPO; nu pot trece în acest mod prin membrană; aceeaşi soartă o au 


şi macromoleculele proteice. Pe calea difuziei favorizate, apa trece relativ uşor 
întrucât toate moleculele ei sunt în general hidratate. 

b) Adsorbţia este procesul fizic care presupune fixarea particulelor dintr-o 
soluţie, respectiv a ionilor minerali la suprafața membranelor celulelor vii; acest 
proces este considerat debutul procesului de absorbţie a ionilor în celulele 
vegetale. Anionii şi cationii pot fi adsorbiţi din soluţii apoase pe suprafața 
proteinelor, celulozei dar şi pe suprafața organitelor celulare. 

Adsorbţia este de două tipuri, respectiv mecanică şi folară. Ambele tipuri 
de adsorbție se realizează sub acțiunea forțelor electrice de pe supra-fața 
adsorbantă, însă diferă natura legăturilor. Întrucât adsorbţia mecanică se 
realizează prin valențe slabe, substanţele adsorbite pe această cale sunt detaşabile 


de pe suprafața adsorbantului prin simpla spălare cu apă. 

Adsorbţia folară este mai puternică şi ea depinde de formarea de săruri. 
Se realizează prin formarea de combinaţii între ionii minerali şi substanţe organice 
cu grupare carboxilică (R-COOH) sau bazică (R-NH»); combinaţiile rezultate 
poartă numele de chelați. Un exemplu de complex de chelatare îl reprezintă 
EDTA (acidul etilen-diaminotetraacetic); el intervine în absorbţia sărurilor prin 
crearea şi menţinerea unui gradient de concentrație, de-a lungul căruia ionii se pot 
deplasa prin difuzie. În ultimii ani, au fost preparaţi numeroşi chelaţi sintetici, la 
care se recunoaşte trăl-nicia cu care sunt legate metalele de partea organică. 
Aceste substanțe au o mare importanță în agricultură, întrucât în cazul lipsei sau 
insuficienței unui microelement în sol, chelaţii sintetici pot satisface necesitățile 
plantelor. 

c) Schimbul de ioni explică mai ales absorbția cationilor. Ionii dintr-o 
soluţie pot pătrunde prin membranele celulare prin schimb de ioni. Oferta de ioni 
a celulei vegetale o constituie ionii rezultați în urma procesului de respiraţie a 
perişorilor absorbanţi (CO;H şi H^, radicalii organici excretaţi de rădăcină 
(acidul malic, citric şi succinic) şi o serie de aminoacizi. În unele situaţii, respectiv 
spre sfârşitul perioadei de vegetaţie, schimbul de ioni se efectuează apelându-se la 
ionii absorbiți de plante anterior (K, Ca). 

Schimbul de ioni nu se efectuează la întâmplare; acest schimb se face între 
ioni de aceeaşi sarcină electrică (anion cu anion şi cation cu cation) şi presupune 
echivalența sarcinilor electrice a ionilor absorbiți şi cedați. Prin urmare, un ion 
bivalent va fi absorbit prin schimb cu doi ioni monovalenţi, iar unul trivalent cu 


trei ioni monovalenţi (fig.3.1). 

Fig. 3.1. Absorbţia cationilor din sol prin schimb ionic 


2. Absorbţia activă a ionilor minerali apelează la transportorii sau 
purtătorii de ioni care facilitează transportul nutrienţilor în celulele plantelor, 
activarea unei asemenea operaţii rezultând din energia eliberată prin procesul 
respirator. 

Transportorii sunt substanţe care se găsesc în membranele plasmatice şi în 


citoplasma celulelor: proteine structurale, fosfolipide, enzime oxido-reducătoare 

(citocromi), acizi nucleici (ARN), aminoacizi şi o serie de produşi rezultați în 
urma metabolismului. Transportorul fixează rever-sibil ionii minerali, formând 
complexul ion-transportor (XI). Acesta difuzează de pe partea externă a 
plasmalemei (M,) pe partea internă a acestei membrane plasmatice (M2), urmarea 
firească a acestui demers constând în eliberarea ionului în citoplasmă. În final, 
transportorul revine la locul său iniţial fiind apt să fixeze un alt ion (fig.3.2). 
M; M2 
Fig. 3.2. Reprezentarea schematică a 
transportului activ prin intermediul 
| | | | transportorilor (Mı, M2 — foiţe plasmatice; 


X — transportor; I — ion mineral) 


Surcurre (1962) a precizat că în absorbția activă, pentru fixarea ionilor pe 
transportori, există o adevărată concurenţă întrucât mai mulți ioni sau grupe de 
ioni concurează pentru aceleaşi locuri de fixare pe purtători. Astfel, ionul de K* 
este concurent cu ionii de Ca", Ba” şi Sr“. În plus, afinitatea transportorului 
pentru ioni sau grupe de ioni este diferită. 

Pe această cale sunt absorbiți mai ales anionii şi într-o măsură mai mică, 
cationii. Între absorbţia anionilor şi procesul respirator s-a stabilit o corelaţie 
pozitivă foarte strânsă întrucât absorbția acestor ioni necesită energie metabolică 
atât pentru activarea transportorilor, cât şi pentru formarea complexului ion- 
transportor, cedarea ionilor fixaţi şi revenirea transportorilor la locul inițial, 


respectiv pe foiţa externă a plasmalemei. 


3.3. ABSORBȚIA ELEMENTELOR MINERALE ÎN PLANTE 


3.3.1. Absorbţia radiculară a elementelor minerale 

În vederea nutriției minerale, plantele şi-au perfecționat sisteme uimitoare. 
Fiind incapabile de locomoţie, ele trebuie să-şi procure nutrienţii de la locul de 
creştere şi să facă acest lucru într-un spaţiu cu un mediu mineral extrem de divers. 
Condiţiile de sol variază de la uscăciune la inundația permanentă, de la reacția 
acidă la una bazică, de la un sol lipsit de orice elemente minerale la unul saturat în 
săruri, de la un sol aproape steril la unul cu viață microbiană bogată. Astfel, 


diferitele soluri reprezintă medii minerale de o varietate extraordinară. Natura 

solului, ca mediu mineral al plantelor, constituie o condiţie determinantă pentru 
adap-tarea şi distribuția plantelor, adică un factor ecologic esențial. 

Lungimea totală şi numărul componentelor rădăcinii sunt elemente 
esențiale pentru exploatarea substratului. De exemplu, o plantă cereală, după 
câteva săptămâni de la germinare, formează peste 50 de metri de rădăcini care 
pornesc de la o duzină de axe radiculare, în peste 200 de direcţii (Aranasru, 1984). 

Rădăcinile plantelor au capacitatea de a folosi ionii minerali din substanţe 
greu solubile (fosforite, carbonat de calciu), întrucât excretă substanţe care dizolvă 
aceste complexe (fig.3.3). Dintre substanțele cu caracter acid eliminate de 
rădăcini, o parte însemnată o constituie acidul carbonic care se formează din CO» 
degajat în urma respirației rădăcinilor şi apa din soluţia solului. Pe lângă acidul 


carbonic, rădăcina excretă şi alți acizi (acidul malic şi acidul succinic). 


Fig. 3.3. Rădăcinile unei plante de fasole în 
contact cu o placă de marmură (a) o 


corodează (b) prin acizii eliberați 


Cea mai mare parte din elementele minerale se fixează direct pe micelele 
coloidale ale solului, ceea ce face ca soluţia care circulă prin capilarele solului să 
fie foarte diluată. 

Soluţia solului se concentrează puţin la aplicarea îngrăşămintelor, ceea ce 
demonstrează că şi fixarea acestora se face tot pe particulele complexelor 
adsorbante, organice şi minerale din sol. Adsorbţia fizico-chimică, cunoscută şi 
sub denumirea de capacitate de schimb a solului este modalitatea cea mai 
importantă pentru nutriția radiculară a plantei. Cele mai bogate în cationi sunt 
solurile castanii din zonele secetoase de câmpie şi cernoziomurile. În podzoluri, 
predomină ionii de H', întrucât ionii nutritivi sunt spălaţi rapid în profunzime, 
datorită precipitațiilor abundente. 

Importanța microorganismelor în descompunerea substanţelor orga-nice din 
sol şi aprovizionarea plantelor cu nutrienți solubili este cunoscută şi benefică, mai 
ales, în cazul speciilor de plante cu micorize ectotrofe, la care ciupercile 


înconjoară rădăcinile  plantei-gazdă. Interacțiunile dintre rădăcini şi 

microorganisme pot influența direct absorbția nutrienţilor. Infecțiile foarte 
moderate pot provoca acumularea de fosfat în coloniile microbiene din apropierea 
suprafeţei rădăcinii, precum şi în țesuturile de conducere (BanBeR, 1968; BowEnN şi 
Rovera, 1969). Metabolizarea fosforului în acizi nucleici şi alți compuşi de către 
bacterii, reduce proporția de fosfat absorbit de către rădăcini, iar fosfatul care 
rămâne în stare solubilă este transportat, în cantități mici, în lăstarii aerieni. 

Efectele competitive ale bacteriilor sunt mai evidente când aprovizionarea 
cu fosfor este scăzută; dacă concentraţia externă creşte mult peste normal în 
soluția solului, atunci aprovizionarea cu fosfat satisface atât microorganismele cât 
şi planta. 

Zona activă de absorbţie a elementelor minerale la nivelul rădăcinii, rămâne 
zona piliferă. Se consideră că activitatea acestui compartiment nu poate fi separată 
de activitatea microorganismelor. Perii radiculari secretă, uneori, picături de 
lichid, iar microorganismele intervin, modificându-le forma iniţială (ATANASIU, 
1984). 

Prin zonele active ale rădăcinii, plantele absorb substanțele minerale 
disociate sub formă de ioni, atât din soluția solului cât şi direct de pe suprafața 
particulelor de sol, pe baza schimbului ionic. 

Trecerea ionilor din soluţie pe suprafața rădăcinii se realizează prin curentul 
de apă ce urmează a fi absorbit pasiv (Mg, Ca) sau prin difuziune, datorită 
diferenţei de concentrație (K,P). 


Cercetările efectuate au stabilit că ionii sunt absorbiți inegal şi selectiv. 
Astfel, din azotatul de calciu este absorbit mai intens ionul NO, şi mai puțin 
intens ionul de Ca", ceea ce conduce la alcalinizarea soluţiei, această sare fiind 
considerată fiziologic bazică. Din sulfatul de amoniu este absorbit mai intens 
ionul NH,, comparativ cu ionul SO, , dezechilibrul creat conducând la 


acidifierea soluției, motiv pentru care sulfatul de amoniu este considerat o sare 
fiziologic acidă. Din azotatul de amoniu, ionii sunt absorbiți în mod aproape egal, 
ceea ce face să fie considerat o sare fiziologic neutră. Din soluția solului bogată în 
diferiți ioni, rădăcina va absorbi în funcție de afinități fie anionii, fie cationii 


prezenţi permanent în substrat. 

3.3.2. Ritmul de absorbţie al elementelor minerale 

Pe parcursul dezvoltării lor, de la sămânță la sămânță, plantele trec prin 
diferite faze de vegetaţie, care se deosebesc din punct de vedere al cerințelor faţă 
de hrană, lumină, temperatură şi alți factori de mediu. Fiecare fază de creştere şi 
dezvoltare individuală a organismelor vegetale se caracterizează prin modificări 
atât în procesele de schimb de substanţe, în organism, cât şi în cerințele față de 
condiţiile mediului în care trăiesc. Prin urmare, fiecare plantă va avea ritmul său 
de creştere şi de absorbție a nutrienţilor, cu modificările specifice în ceea ce 
priveşte raportul dintre substanţele minerale asimilate. 

Plantele se deosebesc între ele atât în privinţa ritmului de nutriție, cât şi 
prin durata perioadei de vegetaţie. Cunoaşterea particularităților ritmului de 
asimilare a elementelor nutritive în fiecare fază de vegetație are o importanță 
deosebită în alegerea celor mai potrivite îngrăşăminte, doze, rapoarte şi epoci de 
administrare. Astfel, prezenţa în exces sau insuficienţa, sau chiar absența unui 
element de nutriție, influențează în mod hotărâtor dezvoltarea ulterioară a 
plantelor, formarea organelor vegetative, de fructificare şi, în consecinţă, calitatea 
şi cantitatea recoltei. 

Se disting două perioade de consum a elementelor nutritive la plante: 
perioada critică a nutriției plantelor şi perioada consumului maxim. 

Perioada critică a nutriţiei plantelor coincide cu primele faze de creştere 
şi dezvoltare, când excesul sau insuficienţa dar şi existenţa unui raport 
neechilibrat între nutrienți, au o acţiune nefavorabilă asupra evoluției ulterioare a 
plantelor. În această perioadă, plantele se caracterizează printr-un conţinut mai 
ridicat în azot şi potasiu, mai puţin ridicat în fosfor şi alte elemente; această 
situație demonstrează cerințele mai mari pe care le au plantele pentru azot şi 
potasiu. În general, plantele trebuie să fie aprovizionate cu nutrienți, în cantităţi 
suficiente şi echilibrate încă din primele faze de creştere. 

Perioada consumului maxim corespunde cu fazele de creştere mai 
înaintate, când nutrienți sunt absorbiți în cantități mult mai mari decât în primele 
faze de vegetaţie. Această perioadă este identică cu perioada eficienţei maxime, 
când substanţele nutritive au cea mai favorabilă influență asupra creşterii şi 
dezvoltării plantelor. Perioada consumului maxim nu coincide la toate plantele cu 
aceleaşi faze de vegetație. Sub raportul perioadei critice a nutriţiei şi a consumului 
maxim, există o serie de diferenţe la principalele culturi (grâu, porumb, legume, 
cartof etc.). 

La grâu şi secară de toamnă, perioada critică a nutriţiei este la apariția 
celei de a treia frunze şi la începutul înfrățirii. Perioada consumului maxim începe 
după înfrățire şi se extinde până la înflorire. 

La cerealele de primăvară (grâu de primăvară, orz, ovăz), perioada 
critică a nutriției este la înfrățire, iar perioada consumului maxim în faza de intrare 
în burduf şi până la înspicare. 

La porumb, perioada critică a nutriției cu azot este la începutul creşterii 
plantelor, iar pentru fosfor când plantele au şapte frunze. Perioada consumului 
maxim se constată în timpul înfloririi şi coacerii în lapte. 

La sfecla de zahăr, perioada critică a nutriţiei este la apariția celei de a 
doua şi a treia perechi de frunze, începutul îngroşării rădăcinii şi începutul 
depunerii intense a zahărului. Perioada consumului maxim a nutrienților se 
situează pe la mijlocul perioadei de vegetație. 

La cartof, perioada critică a nutriției este la apariţia celei de a treia şi a 
patra perechi de frunze şi începutul apariţiei inflorescenţei. În schimb, perioada 
consumului maxim are loc la începutul înfloririi şi formării tuberculilor. După 
înflorire, o nutriţie bogată în azot dăunează formării tuberculilor. 

La legume, perioada critică a nutriţiei este la apariția primelor frunze şi la 
formarea inflorescenţelor. Înflorirea, fructificarea şi depunerea substanţelor de 
rezervă sunt momentele care se suprapun perioadei consumului maxim de 
nutrienți. 

La pomii fructiferi, perioadele critice de nutriţie nu sunt limitate la o 
anumită fază de vegetaţie, întrucât aici are loc o acumulare intensă a elementelor 
de nutriție în perioada a doua de vegetaţie, care apoi sunt reutilizate în anul 
următor. Perioada consumului maxim se extinde aproape pe întreaga perioadă de 
vegetație. Periodicitatea producției la pomii fructiferi este legată, în mare măsură, 
de aprovizionarea cu elemente nutritive. 

Pomii fructiferi au nevoie încă de la începutul perioadei de vegetație de 
cantități mari de azot. Consumul de azot sporeşte în perioada creşterii intense a 
lăstarilor şi până la formarea mugurilor terminali. Consumul maxim de fosfor şi 


potasiu se extinde de la perioada de înflorire, până la coacerea fructelor. 


Cunoaşterea fazelor de creştere şi dezvoltare, a perioadelor critice ale 
nutriției şi consumului maxim, permite stabilirea modului de aplicare diferențiat a 


6l 


fertilizanților. Astfel, la plantele care au o perioadă scurtă a consumului maxim de 
nutrienți, îngrăşămintele vor fi aplicate înainte de însămânțare. La plantele care au 
o perioadă lungă a consumului maxim (porumb, cartof, pomi fructiferi etc.), pe 
lângă fertilizarea de bază se aplică şi fertilizarea foliară, în scopul echilibrării 


necesarului de elemente nutriționale. 


3.4. TRANSPORTUL ŞI ACUMULAREA ELEMENTELOR 
MINERALE ÎN PLANTE 


Ionii minerali odată absorbiți vor fi utilizați în plantă conform rolului lor 
fiziologic specific. Există ioni (NO; şi NH,) care participă imediat după 
momentul absorbției lor, la sinteza secundară a aminoacizilor. O altă categorie de 
ioni sunt vehiculați din citoplasmă în vacuolă, unde se depozitează, asigurând 
astfel reglarea potențialului osmotic al celulelor radiculare şi menţinerea gradului 
normal de hidratare. 

Întrucât nu toţi ionii absorbiți sunt metabolizaţi în rădăcini, o parte, mai 
ales mulți cationi , circulă prin plasmodesme de la nivelul radicular al plantei până 
în xilem; împreună cu apa ei formează seva brută care se va repartiza ulterior la 


nivelul organelor supraterestre ale plantei. Seva brută circulă ascendent sub 


influenţa curentului de transpirație (fig.3.4, ArAnas, 1984). 


radacini Parenchim ., pi 

A E 


Solutia externã 


Fig. 3.4. Schema transportului ionilor din soluția externă în xilem 


Ionii transportați prin vasele de lemn (xilem) sunt orientați spre vârfurile 
de creştere, frunze, flori şi fructe, unde se acumulează la nivel celular sub formă 
de combinaţii complexe, de ioni în citoplasmă sau sub formă de ioni în vacuolă. 

Transportul ionilor ca şi absorbția lor în plante, se face activ prin 


transportori şi pasiv (schimb de ioni şi difuzie liberă). 

În plante se acumulează o cantitate mare de ioni care depăşeşte cantitatea 
de ioni din mediul extern (sol şi apă). Acumularea ionilor este activă şi selectivă. 
Elementele cu rol plastic (N, P, S) intră în moleculele organice complexe; la 
plantele superioare, K se acumulează sub formă de ioni în frunze, în țesuturile 
tinere iar Ca se acumulează sub formă de ioni şi de oxalat de Ca (în sucul 
vacuolar). 

Prin vasele de lemn circulă ascendent foarte rapid ionii de N, P şi K care 
sunt foarte mobili. Ionii de S, Mg şi Na circulă cu o mobilitate intermediară, iar 
ionul de Ca se situează la polul opus, în sensul că este ionul cel mai puţin mobil. 

Există substanţe minerale care se acumulează sub formă solidă în compuşii 
cristalini (incluziuni celulare), cum este cazul oxalatului de calciu din vacuola 
celulară. În acest constituent neviu al celulei, oxalatul de calciu va anihila 
toxicitatea unor produşi ai metabolismului intermediar. 

În general, viteza de circulaţie ascendentă a nutrienţilor prin xilem este 
mare (20 m/h la mesteacăn sau 60 m/h la stejar). Unele elemente minerale (P) pot 
circula ascendent şi prin floem însă viteza de circulație prin acest segment este 
mult mai scăzută (0,5 m/h la pin). Transportul lateral al sărurilor minerale, de la 
xilem spre floem, prin traversarea cambiului, a fost demonstrată prin experienţele 
efectuate cu izotopi radioactivi. Se consideră că țesutul cambial, care separă 
xilemul de floem, reglează cantitatea de săruri care urmează a fi transportată în 
sus, lateral şi spre bază. Prin urmare, la nivelul floemului, mişcarea ionilor este 
bidirecțională. În frunze, cantitatea de ioni acumulaţi se măreşte în cursul 
vegetației. O parte din nutrienții care nu îşi găsesc imediat întrebuinţarea, pot să 
părăsească aceste compartimente. Dintre aceştia fac parte sărurile cu azot, sulf, 
potasiu, fosfor şi clorurile. În anumite condiţii pot să părăsească frunzele şi 
sărurile de fier şi de magneziu. În schimb, nu părăsesc frunzele sărurile de calciu, 
mangan şi sărurile acidului boric. Transportul sărurilor minerale din frunze spre 
alte compartimente ale plantei are loc prin floem; în jos spre rădăcini sau în partea 
opusă, spre vârful tulpinii. Acest transport are loc, de regulă, la frunzele mature, în 
cazul frunzelor tinere, transportul sărurilor minerale fiind aproape inexistent. De 
regulă, frunzele tinere sustrag un supliment de substanţe minerale de la frunzele 
mature şi îmbătrânite; acest fenomen este mai evident când în plante există un 
deficit nutrițional. 

În concluzie, se poate spune că transportul elementelor minerale în corpul 
plantelor urmează patru direcții: rapidă în sus (prin xilem şi chiar prin floem); în 

Jos (prin floem) simultan cu mişcarea în sus (prin xilem);, lentă (între xilem şi 


floem) şi de la frunze spre rădăcini, înainte de căderea frunzelor (prin floem). 


3.5. ELIMINAREA (EXCREȚIA) ELEMENTELOR MINERALE DE 
CĂTRE PLANTE 


O parte din elementele minerale absorbite de plante sunt eliminate din 
corpul lor, alături de o serie de substanțe organice (acizi organici, glucide, 
proteine, vitamine, hormoni şi enzime), mai ales spre sfârşitul perioadei de 
vegetaţie. 

Excreţia sau desorbția este dependentă de vârsta plantei, de concentrația 
unor săruri sau de reacția solului. Conform cercetărilor întreprinse de RATNER 
(1937), eliminarea ionilor de către plante este legată de reacția soluţiei solului. 
Astfel, ionii de potasiu şi calciu se desorb, mai ales când soluția solului are reacția 
acidă. Când solul are reacție alcalină, desorbția acestor ioni se realizează mai slab. 
În ceea ce priveşte desorbţia anionilor, s-a constatat că leguminoasele pot elimina 
prin rădăcinile lor cantităţi apreciabile de fosfor şi azot, sub formă de aminoacizi. 
Acest proces este normal la leguminoase întrucât se corelează cu existența 
bacteriilor fixatoare de azot, din nodozitățile de pe rădăcinile acestor plante. Este 
cunoscut faptul că leguminoasele sunt plantele care excretă cel mai mult. 

Prin faptul că plantele elimină prin rădăcini diferite substanțe minerale şi 
organice cu moleculă mică, în jurul rădăcinilor se dezvoltă o microfloră bogată. 
Se creează astfel o zonă de influență, de atragere a microorganismelor, zonă care a 
primit denumirea de rizosferă. 

Rizosfera cuprinde patru subzone: radiculară, periradiculară, rizosfera 
propriu-zisă şi endosfera (Şreranic, 1950). Ea atrage microorganismele prin 
chemotactism şi se constituie într-un mediu ecologic deosebit de restul solului. 
Aportul microorganismelor se materializează mai evident în zona din jurul 
rădăcinilor plantei şi scade spre periferia sistemului radicular unde se găsesc 


puţine microorganisme (fig.3.5).___ 

Fig. 3.5. 


Zonele rizosferei 


Microflora rizosferei, mai ales cea de la leguminoase, produce acizi 
organici (acidul cetoglutaric) folosiți ca solubilizanţi pentru fosforite şi silicați. 
Aceşti acizi organici fixează cationii sub formă de chelaţi şi reduc spălarea lor în 
adâncime, mărind astfel disponibilul nutrițional pentru plantele cultivate. 

Prezenţa ciupercilor în microflora rizosferei facilitează procesele de 
descompunere a resturilor vegetale cu amidon şi celuloză, obținându-se substanţe 
organice cu moleculă simplă prin care se poate regla pH-ul solului şi proporția 
dintre bacterii şi ciuperci. 

Excreţia substanțelor prin rădăcini nu trebuie confundată cu spălarea 
elementelor minerale, mai ales din partea superioară a plantelor, care se produce 
odată cu apa de ploaie sau de rouă. La sfârşitul perioadei de vegetaţie, plantele 
excretă cea mai mare cantitate de ioni minerali, datorită îmbătrânirii coloizilor 
protoplasmatici şi scăderii capacității lor de reţinere a ionilor. De aceea, 
precipitațiile de la sfârşitul perioadei de vegetaţie “spală” plantele, antrenând 
cantități importante de nutrienți. Astfel de situații influențează negativ calitatea 
furajelor şi a fructelor. 

Semnificaţia ecologică a produşilor excretaţi este evidentă, în sensul că în 
competiţia inter- şi intraspecifică aceste substanțe pot acţiona ca atractive sau ca 
respingătoare pentru animale sau microorganisme. Nu trebuie trecut cu vederea 
nici efectul alelopatic, adică efectul produs de acele substanţe rezultate în urma 
degradării materiilor organice din sol, care ajung în vecinătatea rădăcinilor altor 


specii (ATANASIU, 1984). 


3.6. CARENȚELE ÎN ELEMENTE MINERALE ȘI 
DIAGNOSTICAREA LOR 

Starea de aprovizionare cu elemente necesare, în cantități şi rapoarte cerute 
de particularitățile biologice ale fiecărei plante, se reflectă în mod fidel în 
caracterul creşterii şi dezvoltării lor. 

Carenţa în elemente de nutriție se manifestă prin modificări morfologice, 
structurale, prin modificări ale compoziţiei chimice a frunzelor şi a altor organe. 

Primele constatări se fac la frunze care îşi schimbă culoarea, forma, 
mărimea, suprafaţa şi caracterul pozițional pe tulpină sau ramură. 

Schimbarea aspectului exterior al plantei, datorită carenţei în elemente de 
nutriție, de obicei începe fie cu frunzele din partea inferioară, fie cu cele din 
partea superioară a plantei. Astfel, carențele în N, P, K şi Mg se manifestă la 
început pe frunzele din părțile inferioare ale plantei, pe când carenţele în Fe, Mn, 
B şi Mo încep să se manifeste pe frunzele tinere de la vârfurile de creştere. 

Fenomenele de “foame” ale plantelor nu totdeauna sunt cauzate de carența 
unuia sau altui element din sol. Carenţele pot apărea şi datorită antagonismului 
ionilor din soluţia solului. Astfel, când în sol există un exces de calciu, fierul, care 
de obicei este prezent în cantități suficiente, devine inaccesibil pentru plante, ceea 
ce duce la apariţia de cloroză îndeosebi la pomii fructiferi. 

Modificările morfologice se pot datora şi excesului unor ioni. Astfel, în 
solurile acide, excesul de aluminiu şi mangan sau în solurile saline şi alcaline, 
excesul de clor şi sodiu provoacă desfăşurarea unor procese fiziologice anormale. 
Acestea duc la diferite modificări ale formelor exterioare, la distrugerea unor părți 
din ţesuturi sau chiar la moartea plantei. 

Unele modificări exterioare se datorează nu numai carenţei sau excesului 
în elemente de nutriţie, ci şi altor cauze. De exemplu, lipsa sau excesul de apă în 
sol, temperatura coborâtă în timpul primăverii, atacul dăunătorilor şi agenţilor 
patogeni ai plantelor, infiltrațiile apelor reziduale, poluarea atmosferei etc., 
conduc la apariţia unor modificări a caracterelor morfologice ale plantei, uneori 
asemănătoare celor provocate de carenţele în nutriţie. 

Condiţiile meteorologice contribuie şi ele, în mare măsură, la modificarea 
cerințelor biologice ale plantelor în elemente de nutriţie în diferite faze de 
creştere, determinând, mai mult sau mai puţin, carenţa în nutriție. 

Când se procedează la diagnosticarea carențelor, este necesar să se 
stabilească mai întâi modul cum îşi manifestă plantele cerinţele față de un element 


(plante foarte sensibile, moderat sau puţin sensibile) şi caracterul proceselor 

fiziologice în perioada considerată a creşterii şi dezvoltării plantelor (BĂRBAT şi 
CALANCEA, 1970). 

Carenţele apar nu numai datorită unor stări naturale de fertilitate a solului, 
ci ele apar câteodată şi în urma unor acțiuni mai puţin cugetate ale omului. Astfel 
de cazuri se întâlnesc acolo unde un element găsindu-se în cantități mici, în 
momentul în care se aplică alte elemente în cantități mari, primul devine greu 
accesibil plantelor din cauza acțiunii antagoniste a celor care s-au administrat 
ulterior în sol. 

Elementele de nutriţie trebuie să se găsească în cantități suficiente şi în 
rapoarte echilibrate, în funcție de cerințele biologice ale fiecărei specii de plante şi 


pe parcursul întregii perioade de vegetație. 


3.6.1. Carenţa în azot 

Carenţa în azot are o influență negativă asupra proceselor de sinteză a 
aminoacizilor, proteidelor, clorofilei, asupra proceselor biocatalitice şi, în general, 
asupra tuturor proceselor de schimb din plantă. La rândul lor, toate acestea duc la 
modificarea structurii şi funcţiilor celulelor şi ţesuturilor. Astfel, are loc 
descompunerea clorofilei, slăbirea turgescenței celulare şi îmbătrânirea prematură 
a celulelor şi ţesuturilor. Vârful de creştere al plantei se dezvoltă mai încet. 
Activitatea meristemului floral este redusă. Lungimea frunzelor este mai mică 
decât cea normală, capacitatea de înfrățire a cerealelor este micşorată. Numărul 
boabelor în spice la cereale este mai mic şi de calitate inferioară. Această carență 
se întâlneşte cel mai frecvent pe solurile podzolice, nisipo-lutoase, luto-argiloase 
şi sărace în materie organică. Se manifestă cel mai frecvent primăvara timpuriu şi 
la apariția unei perioade reci la începutul perioadei de vegetaţie. Carenţa în azot se 
constată şi în timpul verii, în perioada creşterii maxime. Fenomenul se constată pe 
solurile cu exces de apă şi în solurile acide. În primul caz, se datorează aeraţiei 
slabe care împiedică desfăşurarea normală a procesului de nitrificare şi în al doilea 
caz, se datorează unei activităţi biologice slabe din sol. 

În tabelul 3.1. sunt prezentate simptomele carenţei în azot la câteva plante 


de cultură. 


Tabelul 3.1. 

Simptomele carenţei în azot 


| | Plante 
Planta Simptomele carenţei în azot KON 
indicatoare 
Frunzele sunt de culoare verde-gălbui. La cele 
P bătrâne, extremitățile şi nervura mediană se brunifică. 
orumb i 
Tulpina este subțire. 


Frunzele sunt mai înguste decât cele normale şi 


Grâu, orz, [vârfurile lor se usucă. Înfrăţirea este slabă şi spicul are 


ovaz, secară |dimensiuni mici. TN 
F 


Frunze sunt mici, alungite, de culoare verde deschis.| varză, 

Cele bătrâne şi cele inferioare sunt gălbene şi cad.| conopidă, 
Cartof y ded . Ș 

Tulpinile sunt subțiri şi cresc erect, iar tuberculii sunt| salată, măr, 

MICI. coacăz 


Frunzele au culoare verde deschis care apoi devine 


negru 


Sfeclă de roşu închis până la purpuriu. Mărimea lor este 


zahăr subnormală, sunt alungite şi dispuse vertical. 


Frunze sunt mici, verde deschis, iar cele bătrâne sunt 
colorate în oranj sau purpuriu şi cad prematur. 


Ramurile tinere sunt scurte, subțiri şi brunificate. 


3.6.2. Carenţa în fosfor 

Carenţa în fosfor are efecte negative asupra proceselor de sinteză a 
aminoacizilor şi asupra multor alte substanţe fiziologic active. Plantele se dezvoltă 
slab, la fel şi fructificarea şi calitatea produselor este slabă. Frecvent se întâlneşte 
pe solurile acide, unde datorită prezenţei în cantități mai mari a aluminiului, 
manganului şi fierului mobil, fosforul este imobilizat de acestea în fosfaţi greu 
accesibili plantelor. 

Carenţa în fosfor se întâlneşte des şi pe solurile bogate în carbonat de 
calciu, unde se mobilizează sub formă de fosfați bicalcici şi tricalcici. Pe aceste 
soluri carența în fosfor se manifestă mai puternic în perioada consumului maxim, 


respectiv a creşterii maxime a plantelor. O aerare slabă, un regim de umiditate 

defectuos, o îmburuienare puternică pot cauza într-o măsură mai mare sau mai 
mică carenta în fosfor. 

Simptomele carenței în fosfor se evidențiază mai greu decât la alte 
elemente şi numai în cazul când aceasta este acută. Primăverile răcoroase sunt, de 
obicei, favorabile aparenţei acestei carenţe, care se manifestă în mod diferit de la 
plantă la plantă, după cum reiese din tabelul 3.2. 


Tabelul 3.2. 


Simptomele carenţei în fosfor 


| Plante 
Planta Simptomele carenţei în fosfor e 
indicatoare 


Frunzele sunt verzi, purpurii şi se răsucesc în timpul 

creşterii. Maturarea este întârziată, iar ştiuleții sunt 
Porumb i 

slab dezvoltați şi incomplet acoperiţi cu boabe. 


Frunzele sunt de culoare verde albăstruie cu nuanţe 


Grâu, orz, |purpurii. Internodiile sunt mai scurte şi spiculețele 


Frunzele apar răsucite, cu arsuri marginale. Cele verzi] tomate, 


închise la culoare cresc drept şi se răsucesc.| porumb, 


Tuberculii pot avea leziuni interne. cartof, măr, 


E i acăz 
Frunzele sunt mici, cu pețiol scurt, de culoare verde]  “9â€ 


Sfeclă de  |închis spre albăstrui spălăcit sau roşcat. Creşterea este| POSTU 
zahăr slabă. La plantele mature, frunzele sunt gălbui şi 


răsucite. 
Frunzele sunt mici, de culoare verde-închis. Ulterior, 


apar nuanţe bronzate sau purpurii şi frunzele încep să 


cadă. Foliajul este dispersat. 


3.6.3. Carenţa în potasiu 

Carenţa în potasiu conduce la îmbătrânirea prematură a celulelor 
rădăcinilor, micşorează gradientul osmotic, permeabilitatea şi vâscozitatea 
celulelor. Micşorează rezistenţa la ger, la boli, capacitatea de înfrățire şi calitățile 

tehnologice ale plantelor. În tabelul 3.3. sunt prezentate simptomele carenţei în 


potasiu la câteva plante. 


Tabelul 3.3. 


Simptomele carenței în potasiu 


| Plante 
Planta Simptomele carenţei în potasiu Te 
indicatoare 


Frunzele îmbătrânite sunt gălbui sau cu dungi galben- 
verzui. Marginea frunzelor este  necrozată, iar 
Porumb  linternodiile sunt scurte. Vârfurile ştiuleților sunt 
ascuţite. 
orz, ovăz, 


Pe marginea frunzelor apare necrozarea caracteristică. 
Orz, ovăz, secară, 


secară cartof, 


sfeclă de 


In prima perioadă de creştere, frunzele au o culoare 


so dia Siesta E aie A zahăr 
verde-închis. Frunzele bătrâne se îngălbenesc şi se i 


DR cu d Sa lucernă 
brunifică la vârf şi la margini. 


trifoi, fasole 


Marginile frunzelor sunt necrozate, iar fructele au o 


colorație slabă. 


Test de autocontrol 


1. Substanțele minerale reprezintă pentru plantă: 


a. un mijloc de apărare împotriva factorilor de mediu nefavorabili 

b. o alternativă de stocare a energiei luminoase 
c. hrana propriu-zisă 
d. o sursă de alimentare pt microorganisme 
Confirmaţi câteva dintre procesele fizice implicate în accesul nutrienților în 
plante: 
a. osmoza şi plasmoliza 
b. schimbul ionic şi difuzia 
c. imbibiţia şi absorbția 
d. plasmoliza şi deplasmoliza 
Ce reprezintă rizosfera pentru plante? 
a. un compartiment al rădăcinii 
b. zona de contact dintre rădăcină şi tulpină 
c. zona de atragere a microorganismelor din sol 
d. sursa de hrană pentru celulele rizodermei 
Primele indicii referitoare la carențele în nutrienți din plante se manifestă prin: 
a. accelerarea ritmului respirator 
b. reducerea taliei plantei 
c. scăderea intensității fotosintezei 


d. modificări de culoare, formă şi mărime a organelor 


Capitolul 4 
FOTOSINTEZA 

4.1. DEFINIȚIA ŞI IMPORTANȚA FOTOSINTEZEI 


Fotosinteza este cel mai important proces fiziologic prin care plantele verzi 
îşi prepară din molecule foarte simple şi universal răspândite (apă, CO» şi săruri 
minerale), o gamă variată de substanţe organice, în prezenţa luminii şi a clorofilei, 
punând în libertate oxigenul. Acest proces poate fi exprimat prin următoarea 
relație: 


lumina 
6 CO. + H:O zoria CsHo»Os + 6 O2 


Termenul de fotosinteză a fost dat în anul 1877 de către fiziologul german 
PrerrER, de la cuvintele greceşti photos (lumină) şi synthesis (combinaţie, sinteză). 

Fotosinteza constă dintr-un schimb de gaze şi anume din absorbția CO, din 
atmosferă şi eliminarea O» în atmosferă, acest schimb desfăşurându-se invers în 
cadrul procesului fiziologic de respirație. Materialul organic sintetizat în urma 
fotosintezei urmează a fi exploatat în respirație, între cele două procese fiziologice 
opuse stabilindu-se relații directe (fig.4.1, Hopson şi Wesseurs, 1990). 

Fotosinteza este specifică plantelor autotrofe, acestea procurându-şi 
singure materialul organic necesar, apelând în acest scop la gama variată de 
substanțe minerale pe care le absorb din mediul extern. La polul opus, se află 
plantele heterotrofe care utilizează carbonul din substanțele organice gata 
sintetizate de plantele autotrofe. 

În demersul lor de a sintetiza material organic, plantele autotrofe pot 
utiliza energia luminii solare sau energia chimică produsă prin oxidarea unor 
substanțe minerale (H»S, NH; etc.). Astfel, după natura energiei utilizate, plantele 
se împart în fotoautotrofe şi chemoautotrofe, acestea din urmă fiind specializate în 
procesul de chimiosinteză. 

Importanţa fotosintezei este covârşitoare întrucât de ea depinde existența 
tuturor vieţuitoarelor de pe Pământ, inclusiv a omului. Pornind de la frunza verde 
care reprezintă sediul derulării fotosintezei şi de la clorofilă care se constituie în 
entitatea receptivă la energia solară în care îşi găsesc răspuns toate manifestările 
vieții de pe Pământ, putem contura importanța acestui proces fiziologic în câteva 


puncte distincte: 


> Fotosinteza reprezintă singurul mijloc prin care se fixează şi se 


conservă pe pământ energia venită de la un alt corp ceresc (soarele), iar plantele 


T2 


converg această energie luminoasă în energie chimică, în acest mod accesibilă 
exploatării ei în toate procesele vitale specifice lor. 

Cantitatea de energie solară înmagazinată pe timp de un an la nivelul 
biosferei este uriaşă. Ea este de 10.000 de ori mai mare decât energia obţinută pe 
plan mondial prin arderea carburanţilor fosili sau prin alte mijloace 
(hidrocentrale). 

Socotind că eficiența fotosintezei în fixarea energiei solare variază între 
0,1-1%, se poate susține că biosfera planetei acumulează într-un an de 10-100 de 
ori mai multă energie decât cea vehiculată prin actuala tehnologie (Soran şi 


Rakosv, 1993). 


N 
N 


Fig. 4.1. Fotosinteza şi respirația, procese fiziologice opuse 


> Fotosinteza se constituie în sursa primară de formare a întregii cantități 
de substanțe organice acumulate pe Pământ, sub diferite forme: glucide, proteine, 


lipide, vitamine, hormoni, enzime etc. 

> Fotosinteza asigură purificarea continuă a atmosferei, prin eliberarea 
oxigenului care se menţine astfel între limitele optime pentru respirație; prin 
asimilarea unei tone de carbon, plantele pun în libertate 2,7 tone O» (Suciu şi 
Mică, 1982). 

> Fotosinteza dă posibilitatea plantelor verzi de a fixa carbonul din aer 
sau apă şi de a forma substanţe organice ternare, de tipul glucidelor, în urma unor 
reacţii complexe de oxidare şi reducere. 

În ciuda eforturilor depuse pentru studiul fotosintezei, încă mai există 
aspecte neelucidate. Se cunosc suficient de precis reacțiile de întuneric ale 
fotosintezei, reacții implicate în fixarea CO» şi în sinteza diferitelor substanţe 
organice. Mai puţin însă au fost descifrate reacțiile de lumină: captarea fotonului 
de către molecula de clorofilă, transmiterea energiei fotonului substanțelor 
organice, esenţa fotolizei apei etc. 

Importanța fotosintezei îndeamnă pe mulți cercetători să studieze 
unor fotoreacții care să conducă la formarea unor carburanți gazoși, lichizi sau 
chiar solizi. 

Modelarea “in vitro” a fotosintezei va constitui cea mai însemnată 


ye Tu 


plin a virtuţilor multiple ale unei surse gratuite, respectiv energia solară. 


4.2. CLOROPLASTELE, BATERII SOLARE MINIATURIZATE 
Cloroplastele sunt plastide verzi care se găsesc în toate celulele organelor 
verzi ale plantelor şi anume: în frunze, tulpini ierboase, ramuri tinere, fructe 


necoapte etc. 

Aceste organite se deosebesc de celelalte plastide şi de mitocondrii printr-o 
mare sensibilitate față de modificarea presiunii osmotice. De asemenea, 
cloroplastele au mare putere de reducere, au o densitate mai mare decât 
citoplasma, iar proprietățile lor osmotice sunt determinate de membrana dublă 
care le individualizează. 

Culoarea verde a cloroplastelor este condiționată de o serie de pigmenți, 
dintre care cel mai important este clorofila. În afară de aceasta, în cloroplaste se 
mai află betacaroten şi xantofilă, denumiți generic carotenoizi. Ei sunt mascaţi în 
frunzele verzi de culoarea verde a clorofilei şi numai toamna se evidenţiază când 
conţinutul de clorofilă se micşorează. Prin natura lor, carotenoizii sunt înrudiţi cu 
vitamina A. 

Se deosebesc mai multe tipuri de clorofilă, şi anume: a, b, c şi d, dintre ele 
cea mai răspândită fiind clorofila a, care se găseşte în toate plantele autotrofe. 
Molecula de clorofilă este asimetrică, având un “cap” hidrofil format din patru 
inele pirolice dispuse în jurul atomului de magneziu (Mg) şi o “coadă” lungă, 
hidrofobă, alcătuită din fitol. 

Între arhitectura cloroplastului şi activitatea lui funcţională există o strânsă 
corelație, în acest organit realizându-se procese metabolice extrem de complexe: 
fotosinteza, sinteza compuşilor macro- şi micromoleculari (glucide, aminoacizi, 
nucleotide, lipide etc.) şi sinteza ATP. Pe lângă acestea, el are un mare rol în 
ereditatea citoplasmatică (AcATRInEI, 1975). 

Cloroplastele sunt formaţiuni vii, care îndeplinesc rolul unor baterii solare 
miniaturizate, convertind energia fotonilor de lumină în substanță organică. Ele 
reprezintă sediul în care se realizează întregul proces fotosintetic. 

Mecanismul fotosintetic se constituie într-un lanţ de reacţii succesive care 
necesită, în primele etape, condiţii de lumină (faza Robin Hill) iar în etapele 
ulterioare, condiţii de întuneric (faza F.Blackmann). Dacă reacțiile de lumină se 
derulează în grapa cloroplasteļor reacțiile de întuneric au ca sediu de desfăşurare 

) 
stroma Peo (fig.4.2). 

Fig. 4.2. Raportul dintre reacțiile de 
lumină şi întuneric ale 


fotosintezei 


4.3. REACȚIILE DE LUMINĂ ALE FOTOSINTEZEI (FAZA 
ROBIN HILL) 


Reacţiile de lumină ale fotosintezei realizează, în esență, transfor-marea 
energiei luminoase în energie chimică depozitată în produşii lor de biosinteză. 
Această conversie de energie se realizează în două etape: 

e în prima etapă, energia luminoasă suferă o primă conversie după ce 
interacționează cu electronul, când devine energia cinetică a electronului expulzat; 

e în etapa a doua, combinându-se cu NADP (nicotin adenin-dinucleotid- 
fosfat) şi reducându-l, energia cinetică a electronului se transformă în energia 
chimică pe care o depozitează NADPH. 

Generarea de NADPH, pe socoteala energiei luminoase, este procesul 
cheie al fotosintezei, întrucât acest compus este agentul chimic care va reduce 
CO: în glucide şi în alți compuşi organici celulari. De aceea, NADPH este 
singurul compus care figurează în schema de principiu a ciclului energetic 
biologic. 

Conversia de energie în fotosinteză, se face prin captarea electronilor 
fotoexcitați şi trimiterea lor de-a lungul lanțului de transportori, înainte de a-şi fi 
pierdut energia câştigată. Această captare se face de către sistemul de pigmenţi 
cuplat cu sistemul de transfer al electronilor. În plantele verzi, calea principală a 
electronilor fotoexcitați este NADP. 

Toate reacţiile de lumină ale fotosintezei scot în evidenţă faptul că plantele 
de-a lungul evoluţiei lor şi a adaptării la condiţiile de mediu în care trăiesc, şi-au 
elaborat alături de echipamentul de pigmenți necesari pentru absorbția luminii şi 
mecanisme metabolice capabile să transforme energia solară într-o formă de 
energie utilizabilă pentru organismul lor. Astfel, toată energia absorbită este 
folosită, pe de o parte, pentru sinteza NADPH care este reducătorul direct al CO3, 
iar pe de altă parte, la sinteza ATP în care recunoaştem furnizorul de energie 


necesară reacției endo-terme a reducătorului NADPH cu CO». 

Grupările ATP şi NADPH sunt componentele energetice care rezultă în 
faza de lumină a fotosintezei, care sunt folosite parţial şi în faza de întuneric 
pentru reducerea CO». 

ATP îndeplineşte rolul de suplimentare a NADPH cu energia care îi 
lipseşte pentru reducerea CO2. Acest ATP este un produs propriu şi ia naştere în 
procesul cuplării transportului de electroni cu fosforilarea, în cursul parcurgerii 
sistemului de transportor. 

Grupările macroergice ATP care rezultă prin fotofosforilare nu pot să 
difuzeze spre citoplasmă, întrucât membrana dublă a cloroplastelor este 
impermeabilă. Transferul energiei din cloroplaste în citoplasmă şi în diferite 
organite citoplasmatice, se face prin intervenția triozofosfaţilor fotosintetizaţi şi a 
acidului fosfogliceric, care rezultă din reacțiile de glicoliză. 

Faza de lumină a fotosintezei, numită şi faza Robin Hill, constă dintr-un 
lanţ de transformări fotofizice şi reacții fotochimice care se desfăşoară în granele 
cloroplastelor. Acestei faze îi sunt caracteristice 3 etape: absorbția CO, în 
cloroplaste, absorbţia energiei luminoase şi transformarea energiei luminoase în 
energie chimică. Celei de a treia etape a fazei Robin Hill îi sunt specifice reacții 
complexe, de genul: fotofosforilarea ciclică, fotofosforilarea aciclică şi fotoliza 


apei. 


4.3.1. Absorbţia CO; în cloroplaste 

În această etapă, aerul atmosferic încărcat cu CO, pătrunde în osteolele 
stomatelor deschise prin reacţia fotoactivă. De la acest nivel, curentul de aer 
traversează camera substomatică, difuzează în spaţiile intercelulare, ajungând 
astfel în contact direct cu membranele celulozice ale celulelor aferente țesutului 


lacunar şi palisadic (fig.4.3). 

Fig. 4.3. Absorbția CO, în frunze 


Dacă membranele celulelor asimilatoare din cele două țesuturi sunt umede, 


CO, din aerul localizat în spațiile intercelulare, se dizolvă în apă, trecând în acid 


carbonic (H>C0;). După disociere, acidul carbonic va da forme ionice (HCO, ; 


CO, ) care vor pătrunde în citoplasma celulelor asimilatoare, până la nivelul 


cloroplastelor. 

Acest traseu implică, ca o primă condiţie necesară derulării fotosintezei, 
deschiderea stomatelor şi prezența unei hidratări corespunzătoare a ţesuturilor 
foliare. Când stomatele sunt închise, membranele celulare din mezofilul frunzei 


sunt uscate iar fotosinteza este blocată. 


4.3.2. Absorbţia energiei luminoase 

Această etapă surprinde foarte bine interacţiunea de bază care are loc în 
procesul  fotosintetic dintre macro- şi microcosmos. Interacțiunea se 
materializează în coliziunea dintre un foton emis de Soare şi un electron de pe 
orbita unui atom aflat în componența unor molecule speciale (clorofila). 

Electronii sunt dispuşi în jurul nucleelor atomilor cărora le aparțin, pe una 
sau mai multe orbite, care se deosebesc după nivelul lor energetic. Electronii de 
pe orbitele cele mai apropiate de nucleu sunt cei mai săraci în energie dar sunt şi 
cei mai strâns legați de nucleul pozitiv, fiind cei mai apropiați. Pentru a se putea 
desprinde de pe această orbită, ei au nevoie de energie. 

Orbitele cele mai îndepărtate vor conține electronii cei mai bogați în 
energie iar dacă energia pe care o primesc este prea mare ca să mai poată rămâne 
pe o orbită, ei părăsesc atomul, lăsând o sarcină pozitivă neneutralizată (ionizare). 

Ca urmare a ciocnirii cu un foton emis de Soare, electronul îi absoarbe 
energia, îşi măreşte conţinutul energetic care nu mai corespunde nivelului 
energetic pe care se află şi sare pe o orbită al cărui nivel energetic i se potriveşte, 
respectiv pe o orbită mai îndepărtată de nucleu. În această situaţie, electronul 


energizat se află într-o stare de excitație care este instabilă. 

Starea energizantă care dă electronului şi un statut instabil, se poate 
rezolva în două modalităţi: 
> electronul energizat nu părăseşte atomul şi revine pe orbita inițială, la 
nivelul său energetic cel mai scăzut. În această situaţie, diferența de energie dintre 
starea excitată şi cea fundamentală va fi cedată sub formă de căldură sau lumină 
cu lungime de undă lungă, emisă ca fluorescentă (fig.4.4, Eşanu, 1972); 
> electronul energizat părăseşte atomul căruia îi aparține, este captat de un 
transportor şi utilizat ca atare. Golul rămas pe orbită prin plecarea electronului 
exercită asupra acestuia o acțiune de respingere, dar totodată, favorizează 


întoarcerea lui instantanee la starea fundamentală. 

Fig. 4.4. Excitarea cu fotoni a unui atom sau a unei molecule şi revenirea la starea 


fundamentală după cedarea surplusului de energie (căldură, fluorescentă) 


Pentru ca un atom sau o moleculă să fie excitaţi de lumină nu este suficient 
ca ei să fie luminaţi, ci este necesar ca ei să şi absoarbă această radiație. Numai 
aşa ajung în situația de a elimina electroni energizați. 

Starea de excitație a unei molecule individuale de clorofilă nu este 
suficientă pentru a realiza o reacţie fotochimică. Trebuie ca această moleculă să 
fie înconjurată de molecule de clorofilă care reacționează la fel. Se admite că 
reacţiile fotochimice nu sunt posibile decât în prezența unor unități care grupează 
numeroase molecule de clorofilă, care transmit energia prin rezonanţă şi se găsesc 
toate în aceeaşi stare de excitație. Conform transferului prin rezonanță, energia 
absorbită poate fi transferată de la o moleculă la alta sau între grupe de atomi din 
cadrul aceleiaşi molecule. 

Migrarea energiei, prin transferul de rezonanță, este favorizată de modul 


de aranjare a moleculelor pigmenţilor în structurile aparatului fotosintetic. Un 

asemenea aranjament constituie antena colectoare de fotoni (fig.4.5, Hopson şi 
WesseLrs, 1990). 

Într-o astfel de structură complexă care deţine şi un centru de reacţie, 
cuanta de lumină absorbită de pigment va migra de la o moleculă la alta şi ulterior 
aceasta se va divide, fie în căldură, fie în lumină de fluorescenţă sau va fi utilizată 
într-o reacţie fotochimică. 

În absorbţia energiei luminoase, rolul principal îl au pigmenţii clorofilieni 
iar carotenoizii joacă un rol secundar. Dacă pigmenţii clorofilieni absorb radiaţiile 
luminoase cu lungimi de undă mare (roşii), cei galbeni (carotenoizii) absorb, cu 
precădere, radiaţiile cu lungimi de undă mai mici (albastre). 

Este cunoscut faptul că numai substanţele ce ne apar colorate absorb 
lumina. Dacă, de exemplu, o substanţă absoarbe radiaţiile verzi, ea va apărea 
colorată în roşu, adică în culoarea complementară, întrucât pe aceasta o reflectă. 
Substanțele incolore nu absorb nici o radiație din spectrul vizibil, iar cele negre le 
absorb pe toate. Prin urmare, singurele entităţi care pot absorbi lumina rămân 


pigmenții verzi şi galbeni dispuşi în granele cloroplastului. 

Fig. 4.5. Antena colectoare de fotoni 


O caracteristică importantă a pigmenţilor o constituie existenţa în edificiul 
lor molecular, a unui sistem de duble legături conjugate. Un asemenea sistem are 


proprietatea de a avea unul sau mai mulţi electroni mai labili, care pot fi desprinşi 

din moleculă când aceasta este în stare de excitare, prin iradierea cu lumina 
vizibilă. Această proprietate este esențială, întrucât permite pigmenţilor să fie 
surse de electroni energizați. 

În concluzie, în fotosinteză, sursa de electroni energizaţi o constituie 
pigmenții fotosensibili. Pentru ca energia luminoasă absorbită de carotenoizi să 
poată fi folosită, ea trebuie mai întâi, să fie transferată clorofilelor. Transferul de 


energie se realizează prin inducție moleculară sau prin fenomene de rezonanţă. 


4.3.3. Transformarea energiei luminoase în energie chimică 

Reacţiile de lumină continuă în această etapă şi se materializează prin: 
fotofosforilarea ciclică, fotofosforilarea aciclică şi fotoliza apei. 

Ca urmare a fotoexcitării, electronul părăseşte molecula de clorofilă, 
intrând într-un lanţ de transportori de electroni. Energia lui va fi eliberată treptat 
Şi, în bună măsură, va fi transformată în energie chimică şi stocată ca atare atât în 
glucoză cât şi în ATP. Prin urmare, energia pe care o foloseşte celula este cea 
eliberată de electronii energizați în urma interacțiunii lor cu fotonii şi a absorbției 
energiei acestora. Simultan, de câte ori scăderea potenţialului lor este mai mare 
decât 7-8000 cal/mol, ia naştere o moleculă de ATP, prin fosforilarea unei 
molecule de ADP. 

Fotofosforilarea ciclică. În acest tip de reacţie, clorofila este cuplată cu un 
sistem de captare şi transfer al electronilor fotoexcitaţi, în aşa manieră încât, după 
cedarea lor şi parcur-gerea lanţului de transportori care efectuează acest transfer, 
clorofila recâştigă electronul şi revine la starea fundamentală. Această stare a fost 
redobândită prin recombinarea electronului (agent reducător) şi a “golului” de 
unde a plecat inițial (agent oxidant). 

Se cunosc patru transportori care participă la acest transfer sub formă de 
ciclu a pachetului de electroni energizaţi: feredoxina, flavo-proteina (FAD), 
citocromii b şi f. 

Astfel, după parcurgerea lanţului de transportori (fig.4.6), electronul iniţial 
energizat şi-a pierdut energia în repetatele reacții de oxidare şi reducere, revenind 
astfel la nivelul energetic inițial. 


e*— F —> FP—> citb—> cit. f sp e 


Fig. 4.6. Transferul electronilor de-a lungul lanțului de transportori în cadrul 
fotofosforilării ciclice 

e = electron în stare fundamentală; e* = electron fotoexcitat; F = feredoxină; 


FP = flavoproteină; b, f= citocromii b şi f 


Fiecare pereche de electroni care parcurge lanțul de transportori eliberează 
peste 50.000 de calorii. Pentru fiecare dintre aceştia, se sintetizează două molecule 
de ATP din ADP şi Pa (P anorganic). 

Fotofosforilarea aciclică. Există şi o altă cale de a efectua foto- 
fosforilarea, aceasta implicând cooperarea celor două clorofile, a şi b. 

Această cale începe similar fotofosforilării ciclice: clorofila a este 
iluminată şi absoarbe energia, iar electronii ei energizați sunt preluaţi de 
feredoxină. După acest moment, procesul are o desfăşurare proprie. Feredoxina 
care are un potențial redox foarte ridicat, cedează electronii unui alt transportor, 
NADP (adenin-dinucleotid-fosfatul). Acesta (NADPH) nu va ceda electronul 
primit lanţului de transportori, ci va intra ca reducător în procese de biosinteză. 

Cooperarea cu clorofila b, intervine când aceasta este excitată de radiația 
luminoasă: electronul ei energizat va intra în lanţul de transportori care participă şi 
în fotofosforilarea ciclică. După ce îl va parcurge şi îşi va ceda energia, în paralel 
cu sinteza a două molecule de ATP, electronul nu se va mai întoarce la clorofila b 
(locul de unde a plecat), ci va completa golul rămas în molecula-soră, clorofila a. 

Prin urmare, NADPH care va reduce CO, în vederea generării glucozei, ia 
naştere din cooperarea a două sisteme de pigmenţi care funcţionează secvențial. 
Concomitent, se sintetizează două molecule de ATP, reprezentând energia 
recuperată din cea eliberată de electronii care parcurg lanţul de transportori. În 
acest proces, clorofila a cedează electroni care reduc NADP în NADPH, iar 
clorofila b cedează electroni care completează golurile lăsate în clorofila a. 

Golurile existente în moleculele clorofilei b joacă rol de oxidant. Starea de 
deficit electronic a clorofilei b îi măreşte acesteia puterea oxidativă, ceea ce va 
face posibilă captarea unui electron din molecula de apă. Astfel, golul se umple, 
iar molecula de H»O se disociază, inițiind şi generarea de oxigen. Molecula de apă 
este scindată în două părți, una reducătoare şi cealaltă oxidantă (fotoliza apei): 

energie 

H-O ———> H'+0H- 

OH ———> 120,+H'+2e 

Aparatul fotosintetic dispune de un sistem enzimatic suplimentar care 
acționează asupra moleculei de apă pe care o scindează, cu punerea în libertate a 
oxigenului molecular şi a unor ioni de H*. 

În fotoliza apei îşi are originea H* utilizat în faza de întuneric pentru 
reducerea CO;, precum şi O» eliberat în schimbul gazos fotosintetic. Din granele 
cloroplastelor, O» difuzează în citoplasmă, unde este dizolvat în apă, trece în 
spațiile intercelulare în stare gazoasă şi se elimină în mediul extern, prin osteolele 


deschise ale stomatelor. 


4.4. REACŢIILE DE ÎNTUNERIC ALE FOTOSINTEZEI (FAZA 
F.BLACKMANN) 


În noţiunea de fotosinteză este cuprins întreg procesul de sintetizare a 
glucozei din CO: şi HO pe seama energiei solare. Dar nu toate reacțiile 
biochimice ale fotosintezei necesită lumina solară. Aceasta este absolut necesară 
numai pentru desfăşurarea primelor stadii ale procesului. După ce energia 
luminoasă a fost captată şi înmagazinată ca energie chimică, ea nu mai este 
necesară pentru sinteza glucozei. 

Faza care începe cu existența NADPH şi ATP plus CO» atmosferic nu are 
nevoie de lumină pentru desfăşurarea ei. Problema cea mai dificilă a fazei de 
întuneric a fost găsirea primului acceptor al CO2, aşa cum problema cea mai 
spinoasă a fazei de lumină a fost, şi mai este încă, aceea a scindării moleculei de 
apă. 

Faza de întuneric a fotosintezei numită şi faza F.Blackmann sau faza 
termo-chimică enzimatică include anumite reacţii biochimice, dependente de 
temperatură, în care intervin anumite enzime localizate în stroma nepigmentată a 
cloroplastelor. 

Principalele reacţii ale fazei de întuneric sunt: integrarea carbonului pe o 
substanţă acceptoare, reducerea CO;, cedarea energiei înmagazinată în ATP şi 
NADPH în substanțele organice primare formate în fotosinteză (trioze fosforilate) 
şi polimerizarea acestora în substanțe organice complexe (glucide, lipide, 
proteine, acizi nucleici, pigmenți). 

Ciclul de transformări biochimice, care începe din momentul acceptării 
CO, pe un substrat organic şi sfârşeşte prin regenerarea acestui compus pentru o 


nouă fixare de CO», se face pe mai multe căi sau cicluri (Cs, Ca şi CAM). Prin 

urmare, căile de asimilare fotosintetică a carbonului nu sunt aceleaşi pentru toate 
plantele, ele demonstrând o mare inventivitate prin adaptările lor la concentrațiile 
scăzute de CO;, ridicate de O», stresul hidric şi temperaturile din mediile în care 
trăiesc. 

Strategiile fiziologice şi biochimice pentru colectarea, concentrarea şi 
fixarea CO» sunt la fel de remarcabile ca şi strategiile plantelor pentru colectarea, 
fixarea şi transformarea energiei luminoase. 

În procesul de fixare a CO-,două enzime joacă un rol important şi anume 
PEP-carboxilaza şi RuDP-carboxilaza, însă predominanţa activi-tăţii uneia sau a 
celeilalte diferă de la un tip la altul (Jouwver, 1976). Astfel, la plantele C3 
predomină activitatea RuDP-carboxilazei, care catalizează fixarea de lumină a 95- 
99% din CO» atmosferic, în timp ce PEP-carboxilaza activează fixarea la întuneric 
a 1-5% din această substanţă (Brack, 1973). Şi într-un caz şi în celălalt, fixarea 
CO, se face în acelaşi loc. 

La plantele C4 şi CAM devine, în schimb, preponderent rolul PEP- 
carboxilazei, iar la tipul C4 mai intervin şi heterogenitatea țesuturilor (mezofil şi 
fascicul perivascular), precum şi dimorfismul cloroplastelor, fapt care explică de 
ce fixarea CO» se face în două zone foliare diferite. 

La plantele de tip CAM, deşi tot PEP-carboxilaza are un rol dominant ca şi 
la tipul C4, totuşi fixarea CO» se face aici într-un singur loc, ca la tipul Cs, însă la 
întuneric şi nu la lumină. 

O serie de studii efectuate de Warrer (1974), au precizat că la plantele 
CAM, noaptea are loc degradarea amidonului acumulat în celulele frunzelor 
printr-un proces asemănător cu calea pentozelor, rezultând ribuloza difosfat, din 
care, sub acțiunea RuDP-carboxilazei, rezultă 2 APG ca în prima etapă a ciclului 
Calvin (C); de aici însă, reacţiile devin diferite, întrucât APG, în loc să devină 
precursorul triozelor, devine precursorul PEP. Acesta rezultat astfel din 
degradarea amidonului formează acceptorul de CO; atmosferic, care conduce la 


formarea acidului oxalacetic (CoNsTANTINESCU şi HAȚIEGANU, 1983). 


4.4.1. Ciclul C (Ciclul Calvin) 

Numele cel mai strâns legat de cercetările referitoare la drumul carbonului 
în fotosinteză este cel al profesorului M.Carmwn. Lui şi colaboratorilor săi, 
BassHAM ŞI BENSON, le revine meritul de a fi precizat reacţiile care au loc în faza de 
întuneric a fotosintezei. 

În acest scop, ei s-au servit de culturi de alge verzi monocelulare 
(Chlorella sp.) şi de suspensii de cloroplaste izolate din frunze întregi de plante 
superioare (soia, tutun, floarea-soarelui), care au fost expuse un timp variabil (de 
la o fracțiune de secundă până la 5 secunde şi chiar câteva minute) acțiunii CO». 
Primul rezultat a fost obţinerea, la scurt timp după expunerea la lumină, a mai 
multor substraturi cu molecule formate din 3 atomi de carbon şi respectiv din 5, 6 
şi 7 atomi de carbon. Întrucât primul produs al fotosintezei a fost un compus 
alcătuit din 3 atomi de carbon (acidul fosfogliceric), acest ciclu s-a numit C; sau 
ciclul Calvin. 

Ciclul Calvin reprezintă din punct de vedere cantitativ, calea cea mai 
importantă de fixare a CO,» în fotosinteză şi el este alcătuit din 3 faze distincte: 
faza de carboxilare, faza reductivă şi faza de regenerare a acceptorului de CO2 


(fig.4.7): 


Apă ATP+ map Faza de carboxilare 
NADPH, zæ% Faza de reducere 
CO2 — Faza de regenerare a 


acceptorului de CO» 
Triozā-(P) Zaharozä 


Fig. 4.7. Mecanismul fixării CO, de către plantele C, 


> faza de carboxilare deschide ciclul Calvin; începe cu fixarea CO» 
atmosferic de către ribuloză difosfat (RuDP) cu rol de acceptor şi sfârşeşte cu 
biosinteza a două molecule de acid fosfogliceric (APG); 

> faza reductivă cuprinde toate reacţiile care conduc la reducerea 
grupării carboxilice a APG, cu participarea NADPH, ATP şi a unei enzime 
specifice; produsul final al acestei faze este o trioză (aldehida fosfoglicerică); 

> regenerarea acceptorului de CO, care încheie ciclul, este mai 
complexă, iar o parte din produşii intermediari rezultați părăsesc ciclul, servind ca 
precursori în biosinteza glucozei, amidonului, celulozei, acizilor nucleici şi altor 
substanţe. În această fază, produsul final, adică acceptorul, rezultă şi datorită 
aportului ATP-ului. 

Acest ciclu de transformări biochimice, care începe din momentul 
acceptării CO» pe un substrat organic (RuDP) şi sfârşeşte prin regenerarea acestui 


compus pentru o nouă fixare a CO;, are durata de aproximativ 5 secunde. 


Caracterele generale ale plantelor de tip C3 

Criteriul taxonomic. Din punct de vedere cantitativ, ciclul C; reprezintă 
cea mai importantă cale de fixare a CO, în fotosinteză. Prin urmare, el este valabil 
pentru numeroase grupe de organisme fotosintetizante (bacterii, alge, licheni, 
muşchi), fiind caracteristic şi plantelor superioare (grâu, orz, orez, leguminoase, 
tutun, sfeclă de zahăr). 

Arhitectura frunzei. Puţine caractere externe diferențiază la prima vedere 
plantele de tip C; faţă de cele de tip C4. Anatomic însă s-a constatat că diferenţele 
sunt corelate cu structura internă a frunzei. 

Comparativ cu plantele de tip C4 la care țesutul foliar are o structură 
complexă, la plantele de tip C, nu apare nici o diferențiere foliară, ele 
asemănându-se din acest punct de vedere cu plantele de tip CAM (fig.4.8, Hopson 


şi Wesseurs, 1990). 


Fig. 4.8. Structura foliară 
la plantele de tip C3 


celulele 
mezofilului 

Aspecte citologice. La plantele C;, cloroplastele prezente în țesu-turile 
asimilatoare prezintă o ultrastructură tipică, cu grane bine diferenţiate şi care 
numără puține granule de amidon. 

Aspecte biochimice. Comparativ cu calea fotosintetică de tip C4, care se 


caracterizează printr-un nivel ridicat al concentraţiei CO2, la plantele de tip C3, 

concentrația CO; la nivelul RuDP-carboxilaza este în echilibru direct cu atmosfera 
externă. Speciile de tip C consumă mai puţin CO», decât cele de tip Ca. 

Din punct de vedere biochimic, eficiența mai scăzută a speciilor de tip C3 
de a fixa CO, atmosferic, se leagă de afinitatea mai scăzută a RuDP-carboxilazei 
față de CO». 

Aspecte fiziologice. La plantele de tip Cs, fotorespirația este prezentă, ea 
reprezentând 20-50% din fotosinteza reală. Fotorespirația este de 3-5 ori mai mare 
decât respirația la întuneric (respirația mitocondrială). 

O plantă de tip C; (grâu, floarea-soarelui, spanac) expusă la lumină într-un 
sistem închis, va absorbi CO» până când concentraţia acestuia de la nivelul normal 
(0,03%) va scădea până la aproximativ 1/6 din concentrația inițială. La 
concentraţii mai scăzute, planta de tip C; nu va mai absorbi CO» la lumină, între 
absorbția şi eliminarea CO, de către plantă stabilindu-se un echilibru dinamic. 
Este cunoscut faptul că la aceste plante, fotorespiraţia este legată de geneza 
glicolatului, rezultat în parte, din proprie-tățile de oxigenază a RuDP-carboxilazei. 
Prin urmare, oxidarea glicola-tului sau a glicinei din care derivă, va conduce la o 
importantă pierdere a CO; inițial fixat. 

Concentrația oxigenului din atmosferă afectează intensitatea fixării CO» la 
speciile de tip Cs, la care concentrația O2 de 21% din natură reduce fotosinteza 
aparentă cu aproximativ 40% (SALAĂGEANU, ATANASIU, 1981). 

Transportul asimilatelor din frunze decurge cu o viteză mai mică decât la 
plantele de tip Ca. Viteza mai redusă a transportului se datorează menţinerii unui 
timp mai îndelungat a glucidelor în cloroplaste, fapt care ar explica încetinirea 
intensității fotosintezei la plantele de tip C; comparativ cu cele de tip Ca. 

Dispoziţia dorsoventrală a frunzelor de tip Cs implică o transpiraţie mai 
intensă; plantele de tip C3 consumă o cantitate de apă mai mare pentru a produce 
aceeaşi cantitate de substanță uscată, faţă de plantele de tip Ca. 

Diferenţa între plantele de tip C; şi C4 poate fi exemplificată cel mai bine 
prin cantitatea de substanţă solidă sintetizată. Astfel, o plantă de nap (C3) produce 
aproximativ 6 g/m?”/zi, în timp ce trestia de zahăr (Ca) produce între 32 şi 37 g, 
deci de 5-6 ori mai mult . 

Intensitatea fotosintezei la plantele de tip C; este de 15-35 mg CO»/dm? 
frunză/oră. 

Criteriul ecologic. Speciile de tip C formează cvasitotalitatea plan-telor 
cultivate din regiunile temperate. 

4.4.2. Ciclul C4 (Ciclul lui Hatch şi Slack) 

În anul 1970, în urma analizei frunzelor de porumb şi trestie de zahăr 
dezvoltate în condiţii normale de luminozitate şi într-o atmosferă de CO;, 
fiziologii australieni Harc şi Stack au semnalat faptul că procesul de fixare a 
CO; şi calea urmată de substanţe în timpul fotosintezei, se abat de la mecanismele 
biochimice stabilite de Calvin. 

Cei doi fiziologi constată în experienţele lor faptul că primul produs 
organic stabil care ia naştere în frunze nu mai este acidul fosfoliceric (APG), ca în 
cazul ciclului lui Calvin, ci trei acizi dicarboxilici, fiecare conținând în molecula 
sa patru atomi ce carbon (acidul oxalacetic, acidul malic şi acidul aspartic). 

Prin extinderea cercetărilor lor şi la alte specii de plante, s-a stabilit că 
acest proces fotosintetic caracterizează gramineele de origine tropicală şi 
subtropicală, ca şi plantele care trăiesc în zonele deşertice şi semideşertice 
(Chenopodiaceae), denumite convenţional plante de tip C4, întrucât primii produşi 
stabili formaţi după cuplarea CO, sunt produşi alcătuiți din 4 atomi de carbon. 

Cercetările axate pe elucidarea mecanismelor biochimice care duc la 
sinteza produşilor alcătuiți din 4 atomi de carbon, au permis lui HArcn şi Stack să 
precizeze că în procesul de asmilaţie clorofiliană a plantelor C4 sunt implicate 
două categorii de celule fotosintetice existente în frunzele lor; aceste celule diferă 
între ele prin organizarea lor structurală şi biochimică (celulele mezofilului şi 
celulele tecii perivasculare). 

Ansamblul reacțiilor complexe care au loc în plantele C, sunt redate 


schematic (fig.4.9, CoNsTANTINESCU Şi HAŢIEGANU, 1983). 

Datorită prezenţei acidului fosfoenolpiruvic (PEP) şi PEP-carbo-xilazei 
din citoplasma celulelor mezofilului, are loc la lumină, în urma unui proces de 
carboxilare, o fixare primară a CO, atmosferic de către PEP, reacţie activată de 
PEP-carboxilaza, cu formarea acidului oxalacetic. 

Acidul oxalacetic migrează în cloroplast, unde este convertit în acid malic 
şi aspartic. Aceştia odată formaţi migrează prin plasmodesme în celulele tecii 
asimilatoare şi pătrund în cloroplastele acestui ţesut. Aici, acidul aspartic este 
convertit în acid malic, iar întreaga cantitate de acid malic este convertită, tot în 
aceste cloroplaste, în acid piruvic, cu punerea în libertate a CO2. 

CO, eliberat se integrează de aici înainte în şirul de reacţii caracte-ristice 
ciclului Calvin, începând cu formarea APG (acid fosfogliceric) şi sfârşind cu 
biosinteza glucidelor, care se desfăşoară însă numai în cloroplastele din celulele 
tecii perivasculare. 

În ceea ce priveşte soarta acidului piruvic rezultat din convertirea acidului 
malic, se constată că în realitate el constituie o regenerare a acidului piruvic, 
precursor al PEP. Odată regenerat, acidul piruvic migrează din celulele 
perivasculare în celulele mezofilului, unde sub acţiunea unei enzime (piruvat 
fosfokinaza) şi în prezența ATP şi Pa este convertit în acid fosfoenolpiruvic 


(PEP), intrând astfel într-un nou ciclu Ca. 


Caracterele generale ale plantelor de tip C4 

Criteriul taxonomic. Plantele de tip C4 se găsesc atât printre mono- 
cotiledonate cât şi printre dicotiledonate. Astfel, 18 familii de angiosperme şi 196 
de genuri conţin 943 de specii care aparțin tipului Ca. 

Familiile care au plante de tip C4 sunt: Amaranthaceae, Acantha-ceae, 
Asteraceae, Chenopodiaceae, Euphorbiaceae etc. (dicotiledonate); Cyperaceae, 
Liliaceae şi Poaceae (monocotiledonate). Aceste familii au şi plante care aparțin 
tipului C3; chiar în cadrul aceluiaşi gen, pot exista specii de tip C4 alături de cele 


de tip G. 

Diversitatea plantelor de tip C4 în lumea vegetală este uimitoare. Asistăm 
la situația în care familii atât de îndepărtate din punct de vedere taxonomic, 
gramineele şi chenopodiaceele, să cuprindă specii care aparţin tipului Ca. 

Arhitectura frunzei. Plantele de tip C4 se caracterizează printr-un țesut 
foliar eterogen. Structura foliară de tip Kranz specifică lor, presu-pune că 
fiecare fascicul vascular din limb este înconjurat de o teacă de celule perivasculare 
mari, acestea fiind acoperite la exterior de un inel de celule mezofiliene. Prin 
urmare, la plantele de tip C, apar două tipuri de celule asimilatoare. Examenele 
efectuate la microscopul electronic au arătat că există numeroase plasmodesme 
care asigură comunicarea dintre citoplasmele celor două tipuri de celule 


asimilatoare (fig.4.10). 


Fig. 4.10. 
Structura foliară la plantele 


de tip C4 

La început, s-a crezut că este suficient în a privi o secţiune transversală 
printr-o frunză pentru a spune dacă specia respectivă aparţine tipului C; sau Ca. 
Ulterior, s-au constatat la plantele de tip C4 atât structuri foliare de tip Kranz, cât 
şi non-Kranz şi chiar intermediare. 

Aspecte citologice. La plantele de tip C4, dar nu în toate cazurile, 
mitocondriile, cloroplastele şi peroxizomii din celulele tecii asimilatoare sunt 
considerabil mai mari decât cele din celulele mezofilului. 

Cloroplastele din celulele mezofilului prezintă o ultrastructură tipică cu 
grane bine diferenţiate şi cu puține granule de amidon; situaţia se regăseşte şi în 
cazul frunzelor de tip C3. În celulele tecii asimilatoare, cloroplastele bogate în 
amidon pot să conțină grane bine diferenţiate sau pot să fie complet lipsite de 


grane (trestia de zahăr şi porumb). 

Acest dimorfism cloroplastic, deşi frecvent, nu este prezent la toate 
speciile de tip C4. Astfel, la dicotiledonatele de tip C4 nu apare un dimorfism al 
cloroplastelor, în schimb, la monocotiledonatele de tip C4 acest dimorfism pare a 
fi, în general, prezent. 

Aspecte biochimice. Din punct de vedere biochimic, eficiența mai ridicată 
a speciilor de tip C4 de a fixa CO; atmosferic, în comparație cu speciile de tip C3, 
este explicabilă datorită afinități mai ridicate a PEP-carboxilazei față de CO» 
decât a sistemului RuDP-carboxilazei. În plus, chiar PEP-carboxilaza din plantele 
de tip C; are o viteză de carboxilare de 15 ori mai mare decât acelaşi sistem din 
plantele de tip C; (Sărăceanu, 1981). 

La plantele de tip C4, cele două reacții de carboxilare sunt separate spațial. 
Astfel, prima care utilizează CO» atmosferic este catalizată de PEP-carboxilază în 
mezofil, iar a doua, care utilizează CO» generat intern, este catalizată de RuDP- 
carboxilază în teaca asimilatoare perivasculară. 

Reacţia PEP-carboxilazei în celulele asimilatoare mezofiliene funcționează 
asemeni unei capcane foarte eficiente pentru fixarea CO» din atmosferă. Astfel, în 
teaca perivasculară va creşte concentrația CO, în apropierea sistemului RuDP- 
carboxilaza. Acest nivel ridicat al concentrației CO; este în contrast cu situația 
întâlnită la speciile de tip C, unde concentrația CO, la nivelul RuDP-carboxilaza 
este în echilibru direct cu atmosfera externă. 

Aspecte fiziologice. La plantele de tip C, nu se observă procesul de 
fotorespiraţie întrucât CO, eliberat nu poate părăsi țesuturile, din cauza reţinerii 
lui în citoplasma celulelor mezofilului care înconjoară tecile perivasculare. 

Lumina de saturație la speciile de tip C4 nu este atinsă nici în lumina solară 
totală iar față de creşterea concentrației CO, în atmosferă, aceste plante 
reacționează relativ slab. Asemănător, concentraţia O» din atmosferă nu afectează 
intensitatea fixării CO,» la speciile de tip C4. 

Viteza transportului asimilatelor din frunze este mai mare la speciile de tip 
C4. Se evaluează că transportul asimilatelor din frunze este de trei ori mai rapid la 
o plantă de tip C4 decât la o plantă de tip C3. 

Structura foliară de tip Kranz a plantelor de tip C4 favorizează o reducere a 
transpiraţiei, comparativ cu dispoziția dorsoventrală a frunzelor de tip Cs. 
Coeficientul transpirației fiind mai redus, aceasta presupune că plantele de tip C4 
consumă de 2-3 ori mai puţină apă, pentru a produce aceeaşi cantitate de substanţă 
uscată. 

Toate aceste însuşiri fiziologice conferă plantelor de tip C4 o eficiență mai 
ridicată a fotosintezei, de 2-3 ori mai mare decât a majorităţii plantelor, raportată 


la suprafaţa foliară (40-80 mg CO,/dm? frunză/oră). 


Criteriul ecologic. Speciile de tip C4, populează, în general, regiunile 
subtropicale sau tropicale, fie calde şi umede, fie semideşertice şi aride. 
Numeroase specii de tip C4 sunt halofite şi xerofite. 

Producțiile mai mari ale speciilor de tip C4 se explică numai prin aceea că 
ele şi-au ales un climat care le-a permis să crească un timp mai îndelungat 


(Girronp, 1971). 


4.4.3. Ciclul CAM (Metabolismul Acidului Crassulacean) 


Cercetările relativ recente (1974) au semnalat faptul că, în cazul asimilației 
clorofiliene a plantelor din familia Crassulaceae există abateri de la fixarea 
fotosintetică a CO» caracteristică ciclului Calvin şi mecanismelor biochimice ale 
ciclului Hatch-Slack. Datorită acestor abateri speciile de Crassulaceae au fost 
denumite convenţional plante CAM (după inițialele cuvintelor Crassulacean Acid 
Metabolism). 

La aceste plante, fixarea CO» atmosferic se face noaptea, moment urmat de 
o puternică acidifiere a sucului vacuolar, datorită formării acizilor organici, în 
principal a acidului malic. 

Acizii organici formați reprezintă o importantă sursă de carbon. Se 
observă, totodată, că absorbția CO» la întuneric şi producerea acidului malic, este 
însoţită şi de un consum de amidon. Întrucât acizii organici formaţi se pot 
metaboliza numai în prezența luminii, în dimineaţa următoare vor ieşi din vacuole 
şi vor trece în cloroplaste, unde vor suferi un proces de decarboxilare ca şi la 
plantele de tip Ca. Pe măsură ce vacuola se goleşte, valoarea pH-ului creşte din 
nou. 

Urmărind traseul acidului malic format noaptea, acesta în ziua următoare 
este convertit în acid piruvic (care intră în ciclul Krebs), cu eliberarea CO; fixat în 
timpul nopții, care intră imediat în ciclul Calvin, conducând în final la biosinteza 


glucidelor, la fel ca în ciclul C; (fig.4.11). 

Fig. 4.11. Mecanismele fixării 

La baza mecanismelor fixării CO» de către plantele CAM stă faptul că 
acestea sunt plante xeromorfe, care au stomatele frunzelor închise ziua şi deschise 
noaptea, când are loc şi degradarea amidonului pe care îl conţin, cu formarea PEP. 
La aceste plante, vacuolele mari ale mezofilului nu servesc numai la acumularea 
apei, ci sunt şi rezerve importante de carbon care permit acestor plante o 
independenţă temporală a schimbului de CO; într-un moment când stomatele lor 


sunt deschise (noaptea). 


Caracterele generale ale plantelor de tip CAM 

Criteriul taxonomic. Plantele de tip CAM se regăsesc în multe familii: 
Agavaceae, Compositae, Cactaceae, Crassulaceae, Orhidaceae, Liliaceae, 
Euphorbiaceae, Bromeliaceae etc. Unele dintre acestea (Compositae, Liliaceae şi 
Euphorbiaceae) au şi plante de tip C3. 

Arhitectura frunzei. Analizând o frunză de Crassula sp., se observă că în 
mezofilul ei nu apare nici o diferențiere, structura acesteia fiind omogenă. În 
general, structura internă a unei frunze de la Crassulaceae este mult mai apropiată 
de aceea a plantelor de tip C;. În frunzele acestor plante nu există teacă 


asimilatoare perivasculară (fig.4.12). 

Aspecte citologice. La plantele de tip CAM nu s-a constatat dimorfism 
celular sau cloroplastic. Numărul cloroplastelor este mai mare în celulele 
periferice ale frunzei acestor plante, comparativ cu cele din centrul frunzei. În 
plus, în apropierea fasciculelor conducătoare s-au găsit la aceste plante, celule 


care conțin amidon. 


= 

o o 

> epidermâ 
superioară 


mezofil Fig. 4.12. Secţiune 


transversală prin frunza de la 


teacă fasciculară Crassula sp. 


Aspecte biochimice. Reacţiile biochimice la aceste plante sunt separate 
temporal (ziua şi noaptea) şi se desfăşoară în aceleaşi celule, comparativ cu 
situația plantelor de tip C; la care reacţiile sunt separate spațial, ele având loc şi în 
cadrul unor celule diferite. 

Metabolismul acid al crassulaceelor este influenţat într-o anumită măsură, 
de vârsta frunzelor, de fotoperioadă şi de prezența NaCl în mediu, aspect constatat 
şi la plantele de tip Ca. Astfel, Mesembryanthemum crystallinum prezintă în 
absența NaCl un comportament de tip C3, iar în prezența NaCl un comportament 
de tip CAM. 

Aspecte fiziologice. Intensitatea transpiraţiei la plantele de tip CAM este 
de două ori mai slabă decât la plantele de tip C4 şi de patru ori mai redusă decât la 
cele de tip C3. 

Textura cărnoasă a frunzelor favorizează reținerea apei în ţesuturi şi reduce 
viteza schimburilor gazoase. Despărțirea în timp între perioada nocturnă, 
favorabilă absorbției intense a CO, şi aceea din timpul zilei, când are loc formarea 
puterii reducătoare a CO;, contribuie la reducerea randamentului fotosintetic, ceea 
ce permite acestor plante să supravie-ţuiască în condiţiile secetei din mediul în 
care trăiesc. 

Randamentul fotosintetic la plantele de tip CAM este cel mai mic, 
comparativ cu cel al plantelor de tip C; şi Ca (5-7 mg CO»/dm?/oră). 

La plantele de tip CAM, apa se constituie într-un factor important care 
influenţează formarea CO; la întuneric. La Opuntia, după ploaie, când filocladiile 
au un potenţial hidric ridicat, fixarea nocturnă a CO» este mult intensificată. În 
perioadele de secetă, scăderea potențialului hidric se corelează la această plantă cu 
scăderea conţinutului în acizi. 

În ceea ce priveşte fotorespiraţia, aceasta este prezentă la plantele de tip 
CAM dar este foarte greu de pus în evidență. 

Criteriul ecologic. Plantele de tip CAM cresc în medii aride având 
stomatele deschise noaptea şi închise ziua. Închiderea stomatelor ziua reduce 
pierderea apei ceea ce reprezintă un avantaj pentru plantele care cresc într-un 
mediu uscat, dar acest aspect creează un impediment în apro-vizionarea cu CO» 
pentru fotosinteză. 

Prin urmare, plantele care cresc în regiunile calde şi deşerturi, sunt 
adaptate acestor condiţii cu regim hidric sever şi cu temperatură externă foarte 
ridicată. Într-un asemenea context, schimburile gazoase ale plantei sunt foarte 
reduse iar particularitatea esenţială a lor se leagă de rezistenţa la secetă, prin 
capacitatea de a reţine apa în celule (prin închiderea stomatelor ziua şi deschiderea 


lor noaptea). 


4.5. FACTORII CARE INFLUENŢEAZĂ FOTOSINTEZA 


Factorii externi 

Dintre factorii externi care influențează intensitatea fotosintezei şi 
economia carbonului în plante, un rol important îl joacă lumina, temperatura, 
concentrația de CO, şi de O», apa, prezența sărurilor minerale şi a substanţelor 
toxice etc. 

Lumina influențează demersul fotosintezei din punct de vedere a 
intensității şi calităţii ei. La plantele heliofile cultivate în zona temperată (floarea- 
soarelui, grâu, viţa de vie etc.) s-a stabilit faptul că există o relație de proporțio- 
nalitate directă între intensitatea luminii până la 50.000 lucşi şi intensitatea 
proceselor fotosintetice. La o intensitate luminoasă mai mare de 100.000 lucşi, 
asistăm la inhibarea fotosintezei, drept urmare a vătămării cloroplas-telor, 
pigmenților şi enzimelor. 

La plantele ombrofile (din păduri, din apartamente), atingerea plafonului 


fotosintezei maxime are loc la 10.000-12.000 lucşi. Diferenţa de reacţie față de 

intensitatea de lumină între plantele heliofile şi ombrofile este explicabilă pornind 
de la diferențele anatomo-morfologice ale frunzelor lor. Astfel, dacă plantele 
heliofile au frunze groase, cu multe stomate, țesut palisadic prevăzut cu 2-3 
straturi de celule, cloroplaste mici cu cantitate de clorofilă mai redusă, 
conformaţia frunzelor plantelor ombrofite se prezintă altfel. La acestea, celulele 
palisadice sunt mai scurte şi dispuse pe un singur strat, ceea ce face ca iluminarea 
cloroplastelor să se poată realiza la o intensitate mai redusă a luminii incidente. 

Valoarea intensității luminii la care cantitatea de CO; asimilat este egală cu 
cantitatea eliminată prin respiraţie reprezintă punctul de compensație a luminii 
(PC). Când PC = 0, planta nici nu câştigă, nici nu pierde în greutate; PC > 0, 
înseamnă un câştig de substanţă, iar când PC < 0, se traduce prin pierderi de 
substanță. 

Coeficientul de lumină disponibilă (L) trebuie să fie mereu mai mare decât 
PC, deoarece în permanenţă trebuie să fie compensate pierderile prin respiraţia din 
timpul nopții şi din respiraţia organelor neasimilatoare. 

Aprecierea valorilor punctului de compensație a luminii (PC), la diferite 
specii de plante, a dus la constatarea că la plantele helofile, PC se situează la o 
intensitate a luminii cuprinsă între 700-1000 lucşi, iar la plantele ombrofile între 
100-300 lucşi, la acestea din urmă intensitatea respirației fiind mai redusă 
(ATANASIU, 1984). 

Mărimea, forma şi poziția frunzelor influențează, de asemenea, accesul 
luminii într-un fotosistem. Astfel, într-o plantație de orez formată din plante cu 
frunze dispuse orizontal, care primesc lumina perpendicular pe suprafaţa lor şi din 
plante cu frunze în poziţie erectă, care permit razelor solare să străbată în cantitate 
mai mare părțile inferioare, fotosinteza se desfăşoară cu o eficiență mai ridicată la 
plantele cu frunze erectofile. 

Calitatea luminii influențează şi ea demersul fotosintezei. Este cunoscut 
faptul că dintre radiațiile spectrului vizibil, plantele absorb doar acele radiaţii care 
le sunt utile procesului fotosintetic. Acestea sunt radiaţiile roşii (ROG) şi cele 
albastre (AIV). Prin absorbţia radiațiilor ROG, plantele sintetizează mai multe 
glucide, iar prin absorbția radiațiilor AIV se intensifică în plante sinteza 
substanţelor proteice. Cunoscând această particularitate, putem interveni mai ales 
în cazul plantelor cultivate în lumină artificială, îmbogățind lumina cu radiații 
roşii sau albastre, modificând astfel, în funcţie de interesele agricole, conținutul în 
glucide sau proteine a plantelor. 

Temperatura. Valorile termice care influențează fotosinteza sunt diferite, 
în funcție de plantele luate în discuţie. La majoritatea plantelor, fotosinteza începe 
în jurul valorii de 0*C, exceptând plantele din zonele reci şi speciile care iernează 
în stare vegetativă, la care fotosinteza poate avea loc şi la temperaturi negative 
(-4*C la grâu; -7°C la molid, brad etc.). 

Temperaturile optime, cu unele variaţii în funcţie de specie, se încadrează 
între 20-37*C. Când acest plafon termic se depăşeşte, fotosinteza scade până la 
întreruperea sa definitivă, datorită vătămării protoplasmei, inactivării enzimelor şi 
cloroplastelor. 

Concentrația de CO, şi de O». Prin mărirea concentraţiei de CO;, peste 
valorile medii existente în atmosferă (0,03%) are loc o intensificare progresivă a 
fotosintezei. La doze exagerate (3-10%), CO» devine toxic pentru protoplasmă, 
pentru activitatea enzimelor şi cloroplastelor. Există însă şi specii (viţa de vie) 
care conţin cantități mari de acizi organici şi care sunt mai puţin sensibile la doze 
mari de CO», suportând concentraţii care depăşesc uneori 10%. 

Dacă în lunile aprilie şi octombrie, din cauza respirației microorganismelor 
din sol, se constată o îmbogăţire cu CO» a atmosferei din mediul natural, în 
schimb, în lunile de vară este necesară mărirea artificială a dozei de CO;, mai ales 
în orele de după prânz când procentul de CO, din aer este redus. 

În ceea ce priveşte O, din atmosferă, procesele fotosintetice se derulează la 
parametrii optimi când concentrația acestuia se încadrează între 2-20%. La 
concentraţii ce depăşesc 50%, intensitatea fotosintezei este mult diminuată. 

Apa. Acest factor influențează derularea fotosintezei prin multiplele sale 
roluri. Astfel, apa asigură turgescența celulelor asimilatoare şi intervine prin 
cedarea O» (fotoliza apei) şi a H: utilizat în reducerea CO». 

În general, fotosinteza maximă are loc atunci când țesuturile frunzelor au o 
saturare cu apă de 87-92%. Dacă excesul de apă presupune inundarea spațiilor 
intercelulare şi blocarea proceselor metabolice în plantă, deficitul de apă 
influenţează şi el desfăşurarea fotosintezei, dar din alte puncte de vedere. 

Relaţia dintre intensitatea fotosintezei şi gradul de aprovizionare cu apă 
depinde şi de particularităţile biologice ale speciilor. Astfel, la un deficit mai 
accentuat de apă din frunze, xerofitele continuă asimilarea CO», în timp ce alte 
plante (hidrofite şi mezofite) reuşesc mai puţin să facă acest lucru. 

Prezenţa sărurilor minerale şi a substanţelor toxice. Dacă prezența 


sărurilor minerale în plante, în cantități corespunzătoare, este benefică desfăşurării 

fotosintezei, în schimb, prezenţa unor substanţe toxice, provenite din prăfuirile cu 
pesticide sau din poluarea atmosferei, înseamnă efecte nocive la nivelul celulelor, 
țesuturilor, a organismului vegetal luat ca întreg. Între specii există o variaţie de 
rezistență a aparatului asimilator la poluarea atmosferei. Salcâmul, fiind cel mai 
rezistent, se recomandă a se planta în jurul surselor de noxe. 

Dintre macroelemente, fosforul şi potasiul manifestă o influenţă promptă, 
directă, asupra fotosintezei. Influenţa directă a fosforului se explică prin 
participarea lui la formarea ATP şi la fosforilările substanţelor intermediare. 
Potasiul, deşi nu participă ca element constituțional la formarea substanțelor 
organice şi nici nu intră în molecula unor enzime, datorită rolului său manifestat 
în generarea turgescenţei stomatelor, este implicat în schimbul de gaze care are 
loc în frunze. 

Azotul şi sulful au o influență întârziată asupra fotosintezei, ceea ce 
reprezintă dovada participării lor indirecte în proces, iar microelementele (Fe, Cu, 
Zn, Mn) exercită o influență favorabilă asupra intensității fotosintezei. 

Diferitele influenţe exercitate, atât în carență cât şi în exces, de către 
elementele minerale asupra fotosintezei sunt dependente de nivelul cantitativ 
atins, durata expunerii, vârsta frunzelor şi toxicitatea proprie a elementelor 


minerale implicate. 


Factorii interni 

Intensitatea fotosintezei se corelează cu acţiunea unor factori interni, dintre 
care cei mai importanți sunt: specia, structura şi vârsta frunzei, cantitatea de 
clorofilă, acumularea asimilatelor în frunze etc. 

Specia. Intensitatea fotosintetică este mai mare la plantele erbacee (5-10 
mg CO»/dm” frunză/oră), comparativ cu plantele lemnoase la care aprovizionarea 
frunzelor cu substanțe minerale este mai deficitară şi plantele suculente, la care 
spaţiile intercelulare sunt reduse astfel încât şi difuziunea CO» este foarte lentă. 

Structura şi vârsta frunzei. Există o serie de caractere anatomo- 
morfologice ale frunzelor care facilitează sau îngreunează pătrunderea CO; în 
frunze şi derularea fotosintezei. Dintre acestea, mai importante sunt: grosimea 
limbului foliar, numărul straturilor de celule palisadice, gradul de deschidere şi 


densitatea stomatelor, numărul şi viabilitatea cloroplastelor. 

În ceea ce priveşte vârsta frunzelor, la acestea există o regulă generală 
privind influenţa exercitată în desfăşurarea fotosintezei, valabilă pentru toate 
speciile de plante. Astfel, se apreciază faptul că la frunzele foarte tinere există o 
activitate fotosintetică mai scăzută, datorită suprafeţei lor foliare reduse, 
numărului mic de cloroplaste etc. La frunzele mature, în schimb, intensitatea 
fotosintetică este maximă datorită suprafeţei mai mari de contact pe care o au cu 
atmosfera, cloroplastelor mari şi eficienţei clorofilei. Fotosinteza scade în 
intensitate sau încetează la nivelul frunzelor îmbătrânite şi acest aspect este legat 
de diminuarea activităţii enzimatice, distrugerii cloroplastelor şi clorofilei, 
modificării proprietăților fizice ale protoplasmei vii etc. 

Cantitatea de clorofilă. Între intensitatea fotosintezei şi conţinutul de 
clorofilă din țesutul asimilator al frunzelor nu există o proporționalitate directă şi 
permanentă, întrucât există o serie de factori de influență care intervin în 
raporturile stabilite între ele (vârsta frunzei, intensitatea luminii, calitatea 
cloroplastelor etc.). 

S-a constatat faptul că plantele cu frunze verde-închis asimilează mai 
intens în condițiile unei nebulozități mai mari iar cele cu frunze verde-deschis, 
asimilează mai activ în lumina solară directă. Prin urmare, primele sunt 
recomandate pentru regiunile cu nebulozitate mare şi ultimele pentru regiunile 
bine însorite. 

Studiile întreprinse la plantele heliofile şi cele ombrofile, au certificat 
faptul că diferă cantitatea de clorofilă la cele două grupe de plante. Frunzele 
plantelor heliofile au un conținut mai redus de clorofilă, iar intensitatea activității 
fotosintetice creşte paralel cu intensitatea luminii până la valoarea maximă din zi 
(75.000-100.000 lucşi). 

Acumularea asimilatelor în frunze. Există situații când transportul 
asimilatelor din frunze spre celelalte compartimente ale plantei este redus, ceea ce 
îngreunează derularea fotosintezei. În frunze se acumulează cantități mari de 
glucide solubile, osmotic active, iar celulele asimilatoare devin centre osmotice 
spre care se îndreaptă sucul vacuolar al celulelor vecine, ceea ce va bloca 


evacuarea substanţelor sintetizate. 

Test de autocontrol 


1. Mecanismul fotosintezei presupune: 
a. un lanţ succesiv de reacții foto şi biochimice 
b. absorbţia O» şi eliminarea CO» din plante 
c. reacții biochimice în cadrul ribozomilor 
d. reacții de culoare în citoplasmă 
2. Din ce zone provin plantele la care sunt specifice reacţiile ciclului fotosintetic 
de tip CAM? 
a. zone tropicale şi subtropicale 
b. zone temperate 
c. zone aride şi deşerturi 
d. zone reci 
3. Care este procesul fiziologic cel mai strâns legat de fotosinteză? 
a. mişcarea 
b. creşterea 
c. respirația 
d. adaptabilitatea 
4. Din ce punct de vedere influenţează lumina fotosinteza la plante? 
a. cantitativ 
b. calitativ 


c. cantitativ şi calitativ 

Capitolul 5 
RESPIRAȚIA PLANTELOR 


5.1. DEFINIȚIA ȘI IMPORTANȚA RESPIRAȚIEI 


Respirația este procesul fiziologic care exploatează, pe cale enzimatică, 
oferta de material organic (glucide, proteine, lipide) a fotosintezei, până la nivelul 
celor mai simple minerale care în acest mod devin accesibile consumului celular, 
proces însoțit de eliberarea unei anumite cantități de energie. 

Ca proces exergonic, respirația are o mare importanță în evoluția 
individului vegetal, întrucât furnizează energia necesară creşterii şi dezvoltării, 
germinării, adaptabilității plantelor la o serie de factori nefavorabili, mişcării etc. 
Prin urmare, multe secvenţe din viaţa plantei, ar putea fi înțelese mai uşor dacă s- 
ar cunoaşte mecanismul intim de desfăşurare a procesului respirator. 

Dacă fotosinteza reprezintă latura anabolică, respiraţia se constituie în 
latura catabolică a procesului metabolic. Potrivit cu cerințele celulei, a plantei 
luate ca ansamblu, rezerva de material organic rezultată din fotosinteză, va fi 
descompusă în fragmente simple, prin ansamblul complex al reacțiilor de oxido- 
reducere, catalizate de enzime specializate în acest sens. 

Suprapunem respirația intervalului de viaţă al individului vegetal, întrucât 
atâta timp cât trăieşte, planta respiră, atât ziua cât şi noaptea, respirația fiind 
comună tuturor celulelor vii. 

Energia eliberată de respirație se înmagazinează, în cea mai mare parte, la 
nivelul legăturilor macroergice ale compuşilor fosfatici de tipul ATP, ca energie 
chimică fiziologic utilizabilă. O altă parte din energia eliberată în respiraţie se 
transformă în energie mecanică, aceasta fiind folosită în realizarea curenților 
citoplasmatici. Există şi alte părți ale energiei eliberate de respiraţie care se 


transformă în energie electrică şi în energie calorică; aceasta din urmă fiind 

iradiată va fi pierdută sub formă de căldură. Un procent de 35% din cantitatea de 
energie chimică a respirației se va pierde sub formă de căldură. 

Sediul de desfăşurare a procesului respirator este mitocondria. Dacă 
asemănăm mitocondria cu o uzină energetică, la nivel miniatural, această 
comparaţie are doar o valoare literară deoarece un sistem mecanic se deosebeşte 
net de un sistem viu. Prin urmare, comparaţia serveşte doar la formarea unei 
imagini sugestive asupra celulei ca sistem care efectuează travaliu şi care necesită 


resurse energetice. 


5.2. MECANISMUL RESPIRAȚIEI 


Fiind izvorul de energie al celulei, țesutului, respectiv organismului luat ca 
întreg, respiraţia rămâne unul dintre cele mai importante procese fiziologice, iar 
complexitatea mecanismului său biochimic îl justifică, în parte, fiecare din cele 
trei etape ale sale (glicoliza, ciclul Krebs şi lanţul respirator). 

Sediul de desfăşurare a etapelor respirației este diferit, iar locali-zarea lor 


strictă este redată în fig.5.1. 


nucleu mitocondrie 


celulă 


citoplasmă 


Fig. 5.1. Localizarea etapelor respirației: 


1. Glicoliza; 1a. Fermentația; 2. Ciclul Krebs; 3. Lanţul respirator 


5.2.1. Glicoliza 
Definiţia şi importanţa procesului: 
e este o veritabilă “fosilă” biochimică şi bioenergetică reprezentând 
principalul mijloc de procurare a energiei în condiții de viaţă dispărute de mult. 


Acest mecanism energogen a dăinuit însă atât de mult, încât s-a fixat puternic în 

metabolismul celular, supraviețuind în continuare şi în condiţiile unei atmosfere 
mult îmbogățite în oxigen; 

e rezistența în timp a glicolizei face ca ea să reprezinte un proces 
fundamental bioenergetic, comun tuturor tipurilor de celule, atât anaerobe cât şi 


aerobe, un stadiu obligatoriu a procesului de energogeneză celulară; 


e faptul că sub influenţa schimbării calitative şi cantitative a compoziţiei 
chimice a atmosferei, nu au dispărut celulele care realizează glicoliza, dovedeşte o 
remarcabilă flexibilitate metabolică, aceste celule (organisme) păstrându-şi şi 
străvechea lor capacitate. 

Organismele anaerobe plătesc un tribut greu avantajului de a degrada 
glucoza în lipsa oxigenului; ele consumă mult mai multă materie primă pe 
unitatea de timp şi de greutate, pentru a obține o producţie de energie similară cu 
aceea a procesului aerob. Concret, celula anaerobă trebuie să consume o cantitate 
de glucoză de 20 de ori mai mare decât o celulă aerobă pentru a realiza aceeaşi 
cantitate de energie; 

e este ansamblul de reacții enzimatice secvențiale în cursul cărora o 
moleculă de glucoză este transformată în două molecule de acid piruvic. Acidul 
piruvic rezultat poate suferi două tipuri de transformări, în funcție de condiţiile 
existente, aerobe sau anaerobe. 

În condiţii anaerobe, acidul piruvic devine acceptorul electronilor eliberaţi 
în cursul glicolizei, îndeplinind funcția de oxidant şi se transformă prin reducere 
în acid lactic (fermentația lactică), alcool etilic (fermentația alcoolică), acid butiric 
(fermentația butirică), acid acetic (fermentația acetică) etc. 

Întrucât procesul fermentativ primeşte diverse denumiri după produsul 
final de reducere al acceptorului de electroni, putem considera că există un singur 
proces de glicoliză şi mai multe procese de fermentație. 

În condiţii aerobe, acceptorul de electroni nu mai este acidul piruvic, ci 
oxigenul atmosferic. În contextul respectiv, acidul piruvic este degradat până la 
nivelul CO; şi HO. 

Localizarea glicolizei. Spațiul de derulare a glicolizei este citoplasma 
celulei, la acest nivel regăsindu-se pachetele enzimatice răspunzătoare de acest 


proces, care sunt solubile. 

Reacţiile glicolizei. Este un proces energogen fundamental, format dintr-o 
secvenţă de 11 reacţii catalizate de un număr similar de enzime diferite. Această 
secvență se împarte în trei părți: 

> prima parte începe cu glucoza şi se încheie după scindarea ei în două 


trioze; 


> a doua parte se încheie cu formarea a două molecule de acid piruvic; 

> atreia parte se referă la reducerea acidului piruvic. 

Eficienţa energetică a glicolizei nu este mare şi aceasta se datorează 
faptului că nu se extrage întreaga cantitate de energie conținută în substratul inițial 
(glucoza), deoarece procesul de valorificare a energiei glucozei se opreşte la 
stadiul de acid lactic sau alți produşi. Ulterior, aceşti produşi (acid butiric, alcool 
butilic, alcool propilic, alcool izopropilic etc.) de fermentare sunt eliminați din 
celulă ca deşeuri. Doar în condiţiile unui mediu aerob, aceşti produşi pot fi supuşi, 
în continuare, procesului degradativ în urma căruia va fi valorificat şi restul de 
rezervă energetică. 

În cazul glicolizei, dintr-o secvenţă de 11 reacţii doar două pot genera ATP 
şi anume, tocmai cele două reacţii în care se petrece o oxido-reducere şi în care se 
pune în joc suficientă energie spre a putea genera ATP. 

Pentru o producție mare de energie însă, un mecanism în care un anume 
reducător reduce întotdeauna acelaşi substrat specific lui, nu este rentabil. În plus, 
trebuie reținut următorul aspect: energia eliberată trebuie descărcată în cantități 
mici, de-a lungul unui şir de reacţii redox, întrucât doar aşa poate fi distribuită 
economic. Descărcarea întregului surplus de energie într-o singură reacție poate 
deveni nocivă întrucât celula nu poate recupera dintr-o dată o mare cantitate de 


energie. 


5.2.2. Ciclul Krebs 
Definiţia şi importanţa procesului: 
e numit şi ciclul acidului citric, după numele primului produs rezultat, 
ciclul Krebs (CK) furnizează electroni energizați şi protoni care vor reduce 


oxigenul atmosferic şi vor elibera energic; 


104 


e acest proces ciclic denumit Krebs, după numele savantului englez 
H.KneBs care l-a descoperit, furnizează o serie de materiale de construcție pentru o 
gamă variată de structuri celulare; 

e în metabolismul energetic, CK nu îndeplineşte direct o funcție 
energogenă (în secvenţa de reacții nu se produce ATP); el pregăteşte materialul — 
protoni şi electroni — care va determina sinteza de ATP în cadrul părții finale a 


respirației (lanţul respirator); 


e funcționează asemeni unui cuptor în care se consumă compuşi metabolici 
şi se produce continuu ioni de H+ şi electroni. Combustibilul acestui cuptor este o 
moleculă simplă, alcătuită din doi atomi de carbon şi anume acidul acetic. Acesta 
nu intră ca atare în ciclu, ci activat sub forma unei combinaţii cu coenzima A 
(CoA), acetil-CoA. Acest statut activat îi permite să intre în CK, unde va produce 
substraturi reduse care furnizează ioni de H' şi electroni energizați. 

Localizarea CK. Enzimele aferente ciclului sunt dispuse în matrixul 
mitocondriei şi sunt insolubile. 

Reacţiile CK. Ciclul începe odată cu transferul acetilului de la acetil-CoA 
unui alt acceptor, respectiv acidul oxalacetic. În urma acestui transfer enzimatic, 
ia naştere acidul citric care este primul produs al acestui ciclu. 

Ceilalţi produşi care apar în ordine, după acidul citric, sunt: acidul 
cisaconitic, acidul izocitric, acidul cetoglutaric, acidul succinic, acidul fumaric şi 
acidul malic. Acesta din urmă, cedând a patra pereche de atomi de hidrogen, 
regenerează acidul oxalacetic care, primind un alt acetil poate reîncepe ciclul. 

Eficienţa energetică a CK. Urmărind secvența de reacții a CK, se observă 
că nu intră fosfați şi nu se produce ATP, ceea ce denotă că el nu îndeplineşte 
direct funcţii energogene. În schimb, CK pregăteşte materialul care va determina 
sinteza de ATP în etapa imediat următoare a procesului respirator. 

La fiecare rotaţie a CK se consumă o moleculă de acid acetic şi se produc 
2 molecule de CO, şi 4 perechi de atomi de hidrogen care reduc 3 molecule de 
NAD şi o moleculă de FAD. În plus, se reface acceptorul de acetil, respectiv 


acidul oxalacetic. 


5.2.3. Lanţul respirator 

Definiţia şi importanţa procesului: 

e ctapa finală a procesului respirator dă electronilor posibilitatea de a-şi 
descărca, treptat, rezerva de energie pentru a fi recuperată ca ATP şi pentru a fi 
folosită ulterior pentru derularea tuturor activităților vitale specifice celulei 
vegetale; 

e în faza energogenă cum mai este numită etapa lanţului respirator, 
electronii sunt preluaţi pe rând de către transportorii de electroni, care sunt aşezaţi 
în ordinea afinității crescătoare pentru aceştia. 

Ca o regulă generală, doar atunci când diferența de potenţial redox dintre 
doi transportori este suficient de mare pentru a determina degajarea unei cantități 
de energie mai mare de 7000 calorii, se sintetizează un mol de ATP. 

e la capătul lanțului transportor, electronii întâlnesc oxigenul molecular 
atmosferic (cel mai pozitiv potențial redox) pe care îl activează, transformându-l 


în ion negativ: 


2e + 1/2 02 > [07] 


e ionul O% este pus în paranteză tocmai pentru a arăta că este foarte 


instabil; el acceptând uşor doi ioni de H” va forma o moleculă de apă: 


[0}] +2 H* > H:O 


Localizarea lanțului respirator. Enzimele implicate în acest proces se 
găsesc sub formă de ansambluri fixe, în structurile mitocondriei, mai concret în 
membranele acestui organit. Ele sunt dispuse geometric în aşa fel încât să permită 
şi să asigure desfăşurarea secvenței reacțiilor pe care le catalizează, în condiții 
corespunzătoare, normale. 

Membrana mitocondrială nu este inertă, ea reprezintă un organ viu, fiind 
sediul unei complexe activități metabolice. 

Reactiile lanțului respirator. Transportorii de electroni ai lanțului 
respirator sunt enzime care conțin compuşi capabili să ia parte la reacții redox. 

Lanțul respirator conține trei grupe de enzime: 


> dehidrogenaze care preiau atomii de H* de la substraturile CK; 

> flavoproteine (NAD şi FAD) care aprovizionează citocromii cu 
electronii perechilor de H*, preluate de prima grupă şi care eliberează în mediu 
ionii de H* corespunzători; 

> citocromi; ei preiau electronii de la flavoproteine şi îi transportă la O». 

Între grupa citocromilor şi celelalte grupe de enzime, există o deosebire 
sub aspectul capacităţii de transport. Astfel, în timp ce NAD şi FAD pot accepta şi 
dona câte doi electroni, citocromii nu pot prelua şi dona decât câte un singur 


electron. 


Ordinea de acţiune a citocromilor este întotdeauna aceeaşi: citocrom b — 
citocrom c — citocrom a. 

Transportul de electroni are ca rezultat final reducerea oxigenului 
atmosferic de către NADH (redus cu atomii de H* produşi în CK) şi formarea de 
apă. 

Este important de remarcat faptul că transportul de electroni poate fi 
inhibat sau blocat de o serie de compuşi organici sau anorganici, capabili să dea 
combinaţii chimice stabile cu unii transportori, ceea ce le va bloca activitatea 
parțial sau total. Exemple de acest fel pot fi cianurile de potasiu (KCN) sau oxidul 
de carbon (CO) care pot bloca derularea mecanismului respirator. 

Eficienţa energetică a lanțului respirator. Studiile efectuate au 
demonstrat că fiecare trecere a unei perechi de electroni prin lanţul respirator este 


însoțită de formarea a trei molecule de ATP. 


5.3. INFLUENȚA FACTORILOR INTERNI ȘI EXTERNI ASUPRA 
RESPIRAȚIEI 


Factorii interni 

Vârsta plantei. Ca o regulă generală, respirația decurge mai intens la 
plantele tinere, comparativ cu cele aflate în vârstă. La fructele cărnoase tinere, 
respirația este intensă şi scade odată cu creşterea în dimensiune şi maturarea lor. 
La alte fructe, în schimb, respirația se intensifică mult la maturarea lor, mai ales 
odată cu schimbarea culorii. În cazul lor, intensitatea respirației va scădea, în 


timp, odată cu supramaturarea fructelor. 

Cu cât respirația fructelor este mai intensă în perioada de maturare, cu atât 
şi capacitatea lor de păstrare va fi mai mică. 

Organul şi țesutul vegetal. În privința organelor plantei, respiraţia este 
mai redusă la nivelul rădăcinii, intensificându-se la organele supraterestre, dintre 
care, compartimentul florii este cel la care se constată valoarea cea mai ridicată. 
Argumentul unei respiraţii intense la nivelul acestui compartiment se leagă de 
modificările metabolice profunde şi specifice care au loc aici. 

Organele aflate în repaus (seminţe, tulpini subterane, rădăcini tuberizate) 
respiră cu intensitate scăzută, comparativ cu aceleaşi organe aflate într-un stadiu 
de viaţă activ. Astfel, dacă semințele în formare respiră intens, pe măsura 
maturării lor, nivelul respirației se va reduce, menţinându-se la acelaşi parametru 
şi în timpul repausului seminal. Ulterior, odată cu germinația, în seminţe respirația 
va spori considerabil. 

În privinţa tipului de ţesut vegetal, nivelul respirator este mai ridicat la 
celulele active comparativ cu ipostaza celulelor slab active fiziologic. 

Cantitatea de rezerve organice. Cu cât cantitatea de material organic 
(glucide, proteine, lipide) furnizată de fotosinteză este mai mare, cu atât şi gradul 
de exploatare al acesteia este mai mare, aspect regăsit într-o respirație intensă. 

Frunzele etiolate crescute la întuneric, datorită lipsei pigmenților 
asimilatori, nu dispun de rezerve de material organic, iar urmarea acestui fapt se 
materializează într-o respirație foarte redusă. 

Conţinutul în apă al celulelor. Dacă la frunze, respiraţia nu depinde atât 
de mult de variațiile mici ale conţinutului lor în apă, în schimb, la seminţe această 
rezervă este esențială. Astfel, când conţinutul în apă din seminţe este sub cel al 
umidității critice de păstrare (7-8% apă la semințele grase şi 12-14% apă la 
semințele amidonoase), respiraţia are o intensitate redusă. Procesul respirator se 
va intensifica pe măsura creşterii conținutului în apă liberă a seminţelor, când se 
vor crea condițiile favorabile unei activități enzimatice susținute. 

Excesul de umiditate localizat la nivelul oricărui compartiment al plantei, 
indică o stare de aprovizionare în oxigen insuficientă, aspect ce se va regăsi într-o 
respirație derulată la parametri extrem de mici. 

Starea fitosanitară a plantei. Se constată, de regulă, la plantele bolnave o 
intensificare a respirației, drept urmare a activării sistemelor lor enzimatice. 
Prezenţa toxinelor elaborate de agenții patogeni implică o respirație intensă la 
plante, la care se adaugă respiraţia proprie a acestor agenți patogeni. 


108 


Este cunoscută şi situația intensificării respirației la plante, drept urmare a 
unor răni, traumatisme şi înțepături provocate de insecte. Până în momentul 
cicatrizării porțiunilor afectate, plantele au un ritm respiratoriu intens şi ulterior 
acesta revine la parametrii normali. 

Activatorii şi inhibitorii enzimelor respiratorii. Prezente în celule în 
concentraţii mici, unele substanţe minerale (fier, cupru, fosfor, potasiu) intensifică 
respirația prin stimularea activităţii unor enzime, iar altele (acizi organici, acid 
cianhidric, oxid de carbon, bioxid de carbon) acţionează în sens opus, ceea ce va 


conduce implicit la scăderea derulării acestui proces fiziologic. 


Factorii externi 

Temperatura. La majoritatea plantelor aflate în timpul vegetației, 
temperatura minimă necesară respirației este situată în jurul valorii de 0°C. Grâul 
de toamnă respiră şi la temperaturi mai scăzute (-4*C), iar plantele alpine 
continuă să respire chiar şi la -17*C. 

Temperatura scăzută negativă încetineşte foarte mult activitatea vitală a 
plantelor, inactivează o serie de sisteme enzimatice şi sporeşte mult vâscozitatea 
protoplasmei. 

Optimul termic al respirației este în jurul valorii de 35°C, peste acest plafon 
constatându-se o serie de modificări profunde, însoţite implicit de coagularea 
ireversibilă a conţinutului celular. 

Lumina. Acest factor influenţează indirect respirația, întrucât în prezența 
sa se desfăşoară fotosinteza care joacă rolul de ofertant organic, adică de material 
care urmează să fie exploatat de enzimele oxidoreducătoare ale respirației. 

Umiditatea din sol şi aer. Un conținut ridicat de apă în sol, obligă 
rădăcina plantelor să treacă la o respirație anaerobă, ceea ce va conduce la 
micşorarea activității funcționale a acestui compartiment. 

Un conţinut scăzut de apă în sol, intensifică respiraţia întregului individ 
vegetal, atât la nivelul organelor subterane cât şi supraterestre. 

Intensificarea respirației la plante apare şi în situaţia în care la umiditatea 
scăzută din sol se asociază umiditatea scăzută din aer. 

În condiţiile unei umidității ridicate a aerului, va scădea intens respiraţia la 


nivelul frunzelor, datorită închiderii hidropasive a stomatelor care nu sunt altceva 

decât porii frunzei care fac legătura între atmosfera internă celulară şi cea externă, 
formaţiuni la nivelul cărora se realizează schimbul respirator gazos. 

Concentrația de O, şi CO, din mediu. Dacă la concentraţii de peste 10% 
O», respiraţia rădăcinilor decurge aerob intens, la concentrații mici de 3% 
oxigenul devine insuficient, respiraţia rădăcinilor decurgând anaerob. 

Rezerva de O» din atmosfera solului scade datorită respirației rădăcinilor şi 
microorganismelor existente, asistând în acest fel la tendința de sporire a 
concentrației de CO; din atmosfera solului. Această situaţie evoluează mai rapid 
în solurile grele şi tasate. 

Plantele care posedă ţesut aerenchimatic dezvoltat (plantele de orez, 
chiparosul de baltă) nu vor resimți insuficienţa O» din atmosfera solului şi vor 
respira aerob normal. 

Creşterea concentraţiei în CO, până la 3-5% din atmosfera solului nu 
afectează respiraţia aerobă a plantelor, dar la plafoane mai mari (12,5-15,0%), 
respirația scade mult sau poate fi oprită tocmai datorită efectului toxic al CO». 

Substanțele minerale din sol. Există o serie de substanțe minerale 
(sulfați, nitrați) care după ce au fost absorbite din soluţia solului, stimulează foarte 
mult respirația. Aceleaşi elemente din soluția nutritivă, într-o cantitate 
supraoptimală, pot deveni toxice pentru organismul viu, provocând astfel scăderea 
intensității respirației. 

Acţiunea unor substanţe chimice. Respirația plantelor este influenţată de 
intervenţia unor substanţe chimice (erbicide, insecticide, pesticide), iar efectele lor 
sunt diferite în funcție de specia plantei asupra căreia acționează, faza de vegetație 


şi condiţiile de mediu în care ea trăieşte. 

Test de autocontrol 


1. Unde sunt amplasate enzimele responsabile de reacţiile respiratorii specifice 
ciclului Krebs? 
a. membranele cloroplastului 
b. stroma mitocondriei 
c. vacuola 
d. peretele celular 
2. Procesul respirator presupune un schimb de gaze, materializat prin: 
a. absorbţie de O» şi degajare de CO» 
b. absorbţie de CO, şi degajare de O» 
3. Intensitatea respirației diferă în funcție de influența unor factori : 
a. interni şi externi 
b. ereditari 
c. edafici 
4. Energia rezultată în urma procesului respirator va fi utilizată în: 
a. creştere 
b. dezvoltare 
c. mişcare 


d. toate procesele fiziologice 

Capitolul 6 
CREŞTEREA PLANTELOR 


6.1. DEFINIȚIA ȘI IMPORTANȚA PROCESULUI 


Creşterea este procesul fiziologic care surprinde aspectul cantitativ din 
viaţa individului vegetal, aspect care se referă la mărirea stabilă şi ireversibilă a 
greutăţii şi dimensiunii celulelor, ţesuturilor, a organismului vegetal luat ca întreg. 

Creşterea este continuă şi se derulează pe întreg intervalul de viaţă al 
plantelor, întrucât la nivelul tuturor punctelor de creştere (vârful rădăcinii, vârful 
tulpinii, muguri, cambiu şi felogen) se păstrează țesuturi meristematice active, a 
căror funcție se leagă de formarea de noi şi noi organe ale plantelor. Țesuturile 
meristematice funcționează permanent atâta timp cât trăieşte organismul vegetal. 

Acest proces fiziologic trebuie deosebit de imbibiţie. O simplă imbibiţie cu 
apă, care este un proces fizic, reversibil, nu constituie o creştere fiziologică. 
Astfel, seminţele imbibate cu apă, după uscare, revin la dimensiunea şi greutatea 
lor iniţială. În procesul de creştere fiziologică, embrionul seminţei ajunge la 
dimensiuni tot mai mari, dar nu mai poate să revină la mărimea pe care o avea 
inițial în interiorul seminței. 

Există situaţii când creşterea în dimensiune nu este însoțită şi de o creştere 
în greutate. Este cazul semințelor germinate la întuneric din care rezultă plantule 
cu volum sporit, dar cu o greutate scăzută. În celulele acestor plantule predomină 
procesele catabolice în detrimentul celor de sinteză (anabolice) care practic sunt 
nule în lipsa luminii. 

În viața individului vegetal, pe lângă aspectele cantitative datorate sporirii 
continue a cantității de substanță uscată, în urma proceselor de sinteză, 
transformare şi depunere a materialului organic, intervin şi aspecte calitative; 


acestea țin de saltul care conduce la împlinirea ciclului ontogenetic al plantelor, 

când la nivelul organismului matur apar toate organele vegetative şi generative. 
Saltul calitativ sau dezvoltarea, presupune apariția organelor de reproducere, 
înflorirea şi fructificarea organismului vegetal. 

Deşi creşterea şi dezvoltarea sunt două aspecte ale unui proces unic, se 
poate distinge şi o variaţie în ritmul creşterii sau al dezvoltării. Astfel, o încetinire 
în ritmul de dezvoltare poate să fie însoţită de o sporire considerabilă a masei 
vegetale, deci de o creştere puternică. De exemplu, când plantele nu întâlnesc 
condiţii favorabile de mediu pentru formarea organelor generative, dar sunt 
condiţii prielnice pentru creştere, ele ating dimensiuni mari, care depăşesc 
mărimea normală. Este cazul cerealelor de toamnă, care semănate primăvara, 
cresc, înfrățesc abundent şi formează o masă vegetativă bogată, dar nu înspică, 
prin urmare, ele nu se dezvoltă. 

Întrucât pe parcursul intervalului de viaţă, organismul vegetal trece prin 
etape distincte (germene, plantulă, plantă matură, plantă cu flori şi fructe), putem 
spune că el se află într-o continuă creştere şi dezvoltare, cu specificarea că 
dezvoltarea este ciclică iar indivizii noi care apar nu fac altceva decât să repete 


ciclul vital. 


6.2. ETAPELE DE CREȘTERE 


Procesul fiziologic de creştere se derulează în trei etape distincte: 

> etapa creşterii embrionare; 
> etapa creşterii prin alungire sau extensie celulară; 
> etapa de diferenţiere. 

Etapele de creştere se succed în timp şi se petrec în toate vârfurile de 
creştere, la nivelul cărora există ţesuturi meristematice active. La o plantă se 
disting atât meristeme apicale sau terminale cât şi meristeme laterale (cambiu şi 
felogen). 

Meristemele apicale sunt localizate în vârful tulpinii, în vârful rădăcinii şi 
în muguri. Celulele acestor ţesuturi apicale sunt mici, au pereţii subțiri, conţin o 
protoplasmă densă cu un nucleu central mare, iar vacuolele, dacă sunt prezente, au 
dimensiuni extrem de mici. Principala funcție a meristemelor apicale este de a da 
naştere organelor vegetative; în meristemele apicale ale tulpinilor se diferențiază 
şi organele generative. La început, din aceste meristeme, se inițiază frunze şi 


lăstari iar ulterior, după un anumit număr de organe vegetative, se vor iniția flori 

sau inflorescențe. Dacă la grâu, această succesiune este bine delimitată, la mazăre 
se diferenţiază din meristemele apicale, atât frunze cât şi flori, în acelaşi timp. 

Meristemele laterale (cambiu şi felogen) au funcţia de a asigura creşterea 
în grosime a rădăcinilor şi tulpinilor. Celulele meristematice ale acestor țesuturi au 
o formă alungită caracteristică. Celulele cambiale dau naştere spre interior la vase 
lemnoase iar spre exterior la vase lberiene. Țesutul cambial este alcătuit dintr-un 
singur strat de celule, care produce alternativ cele două tipuri de celule 
diferenţiate. În schimb, țesutul felogenic, produce spre exterior celule suberificate, 
iar spre interior celule corticale. 

În afară de aceste zone meristematice, unele ţesuturi interioare îşi 
păstrează capacitatea de diviziune (periciclul), din care se pot forma rădăcini 
secundare. La graminee, se păstrează în cursul creşterii plantelor o zonă 
meristematică cu activitate redusă la baza internodurilor, care în cazul căderii 
plantelor poate să-şi intensifice mult activitatea. 

Etapa creşterii embrionare. Această etapă surprinde diviziunea 
(înmulțirea) celulelor existente în țesuturile meristematice, în paralel, cu formarea 
unei protoplasme dense datorate acumulării de substanţe proteice, amidon, lipide 
şi acizi nucleici. 

Etapa creşterii embrionare este facilitată de prezența în celulă a nucleului, 
ribozomilor, acizilor nucleici, a unor vitamine (vitaminele B şi C), a unor pachete 
enzimatice participante în metabolism şi hormoni naturali (auxine, gibereline şi 
citochinine), fiind inhibată, în schimb, de prezenţa unor substanțe chimice 
(colchicina). 

Etapa creşterii prin extensie celulară. A doua etapă a creşterii surprinde 
alungirea (extensia) celulelor inițiate anterior prin diviziune, rolul esențial în acest 
demers revenind membranelor celulozice, ale căror însuşiri se modifică, prin 
intervenţia acizilor nucleici şi hormonilor naturali de creştere (auxina). Pe lângă 
rolul auxinei endogene care influențează întinderea elastică sau plastică a 
membranelor, lărgirea rețelei fibrilare şi desfacerea legăturilor dintre micelele 
pectocelulozice, se remarcă şi rolul hemicelulozei care se depune pe suprafaţa 
internă a membranei, ceea ce implică mărirea plasticităţii şi concură la creşterea 
permeabilității pentru apă, care pătrunde în celulă prin procesul de osmoză (Ray, 
1967). Imaginea celulei şi compoziţia ei chimică se deosebeşte net de cea a celulei 
surprinse anterior în procesul diviziunii. O astfel de celulă are o singură vacuolă 
mare, rezultată din difuziunea vacuolelor mici, localizată central, iar în sucul său 

vacuolar predomină glucide solubile, acizi organici şi săruri minerale. Extensia 
survine, la plantele anuale, imediat după finalizarea etapei precedente sau după o 
anumită perioadă de repaus, cum este cazul mugurilor de la plantele lemnoase. 

Etapa de diferenţiere celulară. Celulele rezultate în urma diviziunii şi 
care au suferit procese de elongaţie, în această etapă dobândesc structura, 
caracterele şi însuşirile proprii țesutului din care fac parte (ţesuturi de depozitare, 
țesuturi mecanice, vase conducătoare, epidermă etc. Această etapă este influențată 
de raportul dintre substanţele hormonale endogene, stimulatoare sau inhibitoare şi 
de raportul dintre acestea şi o serie de vitamine (B6). 

Specifice acestei etape sunt şi procesele de îngroşare ale membranei 
scheletice, proces facilitat de depunerea pe faţa internă a acesteia, a unor straturi 
noi de celuloză, lignină şi suberină. În timp, aceşti produşi se consumă, 
ajungându-se la ipostaza celulelor lipsite de conținut viu (vase lemnoase) şi care 


sunt delimitate de o membrană îngroşată. 


6.3. LOCALIZAREA CREŞTERII 


Țesuturile meristematice răspunzătoare de creşterea continuă a individului 
vegetal sunt localizate diferit şi se întind pe distanţe de ordinul milimetrilor şi 
centimetrilor. 

Dacă în general, creşterea organelor la plantă este foarte lentă şi se poate 
stabili numai prin comparație, la intervale mari de timp, există şi excepții, cum 
este cazul staminelor de secară care cresc rapid în câteva minute şi tulpinile de 
bambus care cresc 60 cm pe zi. 

Zona de creştere la rădăcină. La plantele terestre, zona creşterii rădăcinii 
este plasată subterminal, pe o distanță foarte mică de 5-10 mm de la vârf. La 
rădăcinile aeriene, zona de creştere este extinsă la 20-500 mm. 

Pentru creşterea rădăcinilor este utilizată energia metabolică eliberată de 
procesul respirator al celulelor; aceasta se poate transforma în energie mecanică, 
ceea ce facilitează pătrunderea vârfului rădăcinii printre particulele de sol. 

Perioada de creştere activă a rădăcinilor începe mai devreme la plantele 
tinere comparativ cu cele vârstnice, iar ritmul de creştere depinde de temperatura 
şi umiditatea solului. Prin urmare, scăderea ritmului de creştere a rădăcinii în 


timpul verii, se corelează cu reducerea umidității din sol. 

Zona de creştere la tulpină. La majoritatea plantelor superioare, zona 
creşterii tulpinii este amplasată la o distanță mai mare de vârf, față de rădăcină, pe 
o distanță de 10-15 cm de la vârf. 

Conform clasificării făcute de SeREBRIAkoOV, se disting trei tipuri de creştere 
a tulpinii: 

e creşterea acropetală, terminală sau subterminală (in); 

e creşterea intercalară în care tulpinile au zona de creştere situată între 
două zone care nu cresc. Zone de acest fel pot apărea la baza tulpinii (crinul roşu) 
sau la baza internodurilor (graminee); 

e creşterea liniară realizată pe toată lungimea tulpinii sau a 
internodurilor. 

Creşterea în grosime a tulpinii începe după deschiderea mugurilor (3-18 
zile), când se formează primele celule ale inelului de îngroşare anuală. În funcţie 
de specie şi de complexul unor condiţii climatice, acest proces durează între 2-4 
luni. În cazul pomilor, creşterea în grosime este mai redusă în primii ani, devenind 
tot mai intensă până atinge un maxim la vârste înaintate, după care scade treptat 
odată cu îmbătrânirea pomilor. 

Zona de creştere la frunză. Creşterea frunzei este mult mai complexă 
decât a celorlalte organe. Unele frunze au zona de creştere situată la baza limbului 
(Allium cepa), iar altele prezintă o creştere mai mare spre vârf (ferigi). Se cunosc 
şi cazuri când frunzele cresc pe toată suprafaţa lor (unele dicotiledonate). 

Creşterea frunzelor perforate este foarte complicată. La plantele ce 
prezintă această conformaţie foliară există zone în care nu are loc creşterea, ceea 
ce determină apariția unor orificii de dimensiuni variate. 

Creşterea în grosime a frunzelor este realizată de un ţesut meriste-matic 
amplasat sub epiderma feţei superioare. În privința peţiolului frunzei, acesta are 
zona meristematică amplasată pe toată întinderea sa, surprinzând totuşi o 
activitate mai intensă a țesutului în imediata vecinătate a limbului foliar. 

Creşterea fructelor. Etapele creşterii fructelor sunt succesive şi 
corespund etapelor de creştere a celulelor. Acestea surprind următoarele 
momente: etapa de formare, când fructul s-a format şi începe creşterea lui; etapa 
de creştere propriu-zisă, când fructul se măreşte în volum şi greutate; etapa 
maturării de recoltare pentru consum, când fructul prezintă calitățile gustative 


specifice soiului şi etapa îmbătrânirii (supracoacerea). 

La fructele pomaceelor, multiplicarea celulară durează aproximativ 4 
săptămâni şi după încetarea ei, fructul creşte în volum numai datorită creşterii prin 
extensie (alungire) a celulelor. 

Creşterea în volum a fructelor se datorează activității auxinelor naturale, 


sintetizate în seminţe şi difuzate în pulpa fructului. 


6.4. FACTORII EXTERNI CARE INFLUENȚEAZĂ CREŞTEREA 
PLANTELOR 


Asemeni oricărui proces fiziologic, creşterea plantelor este influenţată de o 
serie de factori de mediu, cum ar fi: temperatura, lumina, umiditatea, substanţele 
minerale etc. 

Temperatura. În ceea ce priveşte creşterea, ea urmează, în general, curba 
proceselor biochimice, având un minim, un optim şi un maxim. 

Pentru plantele din regiunile temperate, minimul este în jurul valorii de 
0°C, deşi unele plante cresc şi la temperaturi sub 0°C (Anemone). Temperatura 
minimă necesară creşterii are valori diferite în funcție de specie: grâu (0-5*C), viţa 
de vie (5-6*C), fasolea (10-12*C), pepenele şi castravetele (14-18*C). 

În ceea ce priveşte optimul, temperaturile variază între 18-35*C; valoarea 
optimă de temperatură care determină creşterea maximă nu corespunde 
obligatoriu cu valorile termice necesare altor procese fizio-logice ale plantelor. Se 
consideră că la fiecare specie ar exista un optim armonic, la care toate funcțiile 
fiziologice ale plantelor se manifestă cu intensitate maximă (Maxmov, 1952), dar 
determinarea valorii sale necesită instalaţii speciale (seră, fitotron), în care toți 
factorii să poată fi dirijați concomitent. 

Temperaturile ridicate, în special în seră, favorizează creşterea, care este 
mai rapidă, dar diferenţierea țesuturilor tulpinii este slabă iar plantele sunt 
nerezistente. Ritmul de creştere scade brusc până la încetare la temperaturi de 45- 
50°C. 

Variațiile de temperatură au şi efecte morfologice. Astfel, la temperaturi 
scăzute pozitive, tuberculii de cartof dau naştere la stoloni scurți, terminați cu 
tuberculi mici. La Petunia, temperaturile ridicate favorizează formarea de flori 


albastre, iar la temperaturi scăzute, apariția florilor de culoare albă. 

S-a demonstrat, de asemenea, că o variaţie a temperaturilor între zi şi 
noapte este necesară pentru o creştere, dezvoltare şi fructificare normală la plante 
(Wenr, 1928). 

Lumina. Ritmul de creştere al plantelor este influențat de acest factor atât 
din punct de vedere cantitativ (intensitatea luminii) cât şi calitativ (culorile 
luminii). Nu trebuie neglijat nici aspectul duratei de iluminare zilnică a plantelor. 

Plantele ţinute la întuneric au o creştere intensă, dar devin etiolate (ţesuturi 
nediferenţiate, internoduri alungite, frunze mici) şi au o fructificare slabă. La 
lumină, plantele cresc mai puțin decât la întuneric, dar în timp mai îndelungat şi 
sunt mai viguroase, având o talie mai mare. Această diferență este în legătură cu 
procesul fotosintetic, în care se acumulează substanță organică necesară creşterii. 
O altă influență favorabilă a luminii este stimularea migraţiei substanțelor 
organice din frunze. Astfel, dacă plantele primesc mai puţină lumină, fluxul de 
substanţe organice se îndreaptă spre rădăcini, iar dacă ele primesc un regim de 
lumină mai lung, fluxul de substanţe se direcționează spre partea superioară a 
plantei (PÉTERFI şi SĂLĂGEANU, 1972). 

În privința compoziţiei spectrale, în lumină roşie, tulpinile cresc mari şi 
frunzele plantelor rămân mici. Paralel cu scăderea lungimii de undă, de la 650-700 
nm (roşu) spre 400-480 nm (albastru) se constată o descreştere a lungimii tulpinii, 
însoțită de o mărire a suprafeţei limbului foliar. Astfel se explică înălțimea redusă 
a plantelor alpine la care concură cantitatea mare de raze ultraviolete din 
compoziţia luminii care degradează auxinele endogene, stimulatoare de creştere. 

Gradul de saturare cu apă. Acest factor concură la asigurarea creşterii 
celulelor prin diviziune şi extensie, având valori diferenţiate de la o specie la alta. 
Astfel, dacă la mucegaiuri creşterea încetează când hidratarea ţesuturilor scade 
sub 95%, seminţele uscate rămân în stare de repaus, păstrându-şi viabilitatea şi 
germinează repede când gradul de hidratare este de 50-60%. În condiţii de secetă, 
țesuturile meristematice se deshidratează, blocându-se astfel creşterea prin 
extensie celulară, ceea ce va implica o talie mică plantelor, a căror frunze şi flori 
sunt, de asemenea, reduse ca dimensiune. 

Oxigenul. Prezenţa acestui gaz în atmosfera solului şi a aerului, în 
parametrii corespunzători, influențează creşterea armonioasă a organelor 
subterane şi supraterestre ale plantei. Dozele optime de O» în sol se încadrează 


între 3-8%, iar mărirea lor contracarează acţiunile negative ale unor gaze toxice. 

Creşterea rădăcinii este influenţată şi de concentraţia de CO» din atmosfera 
solului: la 25% O», plantele rezistă chiar dacă concentrația de CO; este de 45%. 
Substanțele toxice. În atmosferă pot să apară gaze toxice, în special în 
zonele industriale, ceea ce influențează negativ creşterea plantelor. Astfel, 
bioxidul de sulf, clorul şi amoniacul sunt dăunătoare în concentrații ce depăşesc 
limita normală, determinând apariția pe frunze a unor pete transparente care 
devin, în timp, brune sau clorotice. 
Sărurile minerale. Concentrația sărurilor minerale determină modificări în 
creşterea celulelor, țesuturilor, a plantei luate ca ansamblu. Carenţa sau lipsa 
elementelor minerale se manifestă prin reducerea creşterii până la stagnare, iar o 


concentraţie mai ridicată este, de asemenea, dăunătoare. 


6.5. SUBSTANŢELE DE CREȘTERE 


Descoperirea substanțelor cu acţiune regulatoare asupra creşterii — 
stimulatorii de creştere, inhibitorii, retardanții — a pus la îndemâna specialiştilor 
un instrument eficace, de un deosebit rafinament, pentru dirijarea şi controlul 
proceselor de creştere şi dezvoltare ale plantei, ale producției vegetale (NeAMŢuU şi 
Irme, 1991). 

Se consideră substanţe de reglare a creşterii toți compuşii organici naturali 
sau sintetici care prezintă, în cantități mici, efecte asupra ritmului şi proporțiilor 
de creştere. Diferenţele specifice dintre substanţele care se încadrează în aceste 
categorii constau în efectul particular al acţiunii: stimulare — frânare, inhibiţie — 
activare. 

Fitoregulatorii de creştere sunt substanțe biologic active, naturale sau 
sintetice, care influenţează creşterea şi dezvoltarea plantelor, mărind totodată 
rezistența acestora la acţiunea nefavorabilă a factorilor de stres. Din această grupă 
de substanţe fac parte stimulatorii, inhibitorii şi retardanții. Aceste substanţe nu 
acționează separat, ci se intercondiționează reciproc, astfel că reacțiile plantelor, 
în toate fazele de creştere şi dezvoltare reprezintă rezultatul unui echilibru între 
compuşii stimulatori şi cei inhibitori. 

Fitohormonii au un spectru larg de acțiune, ei putând influenţa şi alte 
procese biochimice şi fenomene biologice: germinarea, pornirea sau inhibarea 
mugurilor, randamentul fotosintezei, circulația apei şi a sevei brute şi elaborate, 


înflorirea şi fecundarea, mişcarea etc. 

În practica agricolă, fitohormonii sunt utilizaţi în cantităţi mici, de ordinul 
ppm, având un efect pronunţat, în special asupra organismelor tinere, dacă sunt 
aplicaţi în anumite fenofaze şi într-un context climatic favorabil. Pentru ca 
acțiunea acestor compuşi să fie cât mai eficientă, este necesar să se administreze 
la momentele optime, în concentrații fiziologice active, să fie uşor absorbiți şi 
transportaţi la locul de reacţie şi să manifeste o acţiune specifică asupra proceselor 
biochimice şi fiziologice. 

Substanțele regulatoare de creştere acționează în organismele vegetale fie 
în mod independent, fie în interacţiune cu alți fitohormoni (sinergic sau antagonic) 
sau în asociere cu alte substanţe biologic active (enzime, vitamine, antibiotice, 
acizi nucleici etc.). Fitohormonii endogeni pot acţiona la locul lor de sinteză (în 
anumite celule ale plantelor) sau la locul lor de reacție, loc care este asemeni unei 
zone de recepţie; hormonii ajung aici în urma migrării lor de la locul de sinteză, ca 
urmare a stimulului recepționat. 

Majoritatea fitohormonilor endogeni se găsesc în plante sub formă activă, 
liberă sau sub formă inactivă, care serveşte ca formă netoxică de păstrare şi de 
transport. Ajunşi de la locul de sinteză endogen sau de la locul de aplicare 
exogenă, în zona de reacţie, ei vor recepționa o serie de semnale şi vor reacționa la 
stimulii percepuți, determinând schimbări care sunt răspunsuri specifice la nivel 
biochimic, fiziologic sau morfologic date de organismul vegetal. Răspunsul poate 
fi imediat sau întârziat, el depinzând de mai mulți factori: starea fiziologică a 
celulelor cu calitatea de centrii receptori, natura semnalului, condiţiile de mediu 
etc. (Cacniră-CosmA, 1988). 

Funcționarea centrilor de sinteză a hormonilor endogeni şi a zonelor de 
reacţie, se realizează sub un control enzimatic specific care blochează sau 
deblochează realizarea unor transformări biochimice în procesele de creştere şi 


dezvoltare ale plantelor. 


6.5.1. Substanțele stimulatoare 

Auxinele 

Sunt primele substanţe bioactive descoperite şi descrise de savanții 
N.Horopnii şi F.W.Wenr, în anul 1928. Graţie cercetărilor ulterioare conduse de 
WENT, auxinele au intrat definitiv în ansamblul cercetărilor moderne, auxinologia 


impunându-se ca o ramură nouă a ştiinţei. 

Auxinele sunt compuşi naturali, fiziologic polivalenţi care, în doze extrem 
de reduse, direct sau indirect, pot afecta creşterea şi dezvoltarea plantelor, 
respectiv formarea organelor vegetative şi generative. 

Prezența auxinelor naturale în plante. S-a evidenţiat prezența lor în 
concentraţii extrem de reduse în diferite organe ale plantelor, în special, în 
organele de creştere activă: muguri, rădăcini, frunze tinere, vârfuri de tulpină, 
polen, ovar fecundat, cotiledoane şi seminţe imature. 

Diferenţele de concentraţii din diferite zone de creştere ale părții aeriene 
vegetale, pot fi puse în corelație cu sensibilitatea la auxine a acestor organe ale 
plantelor. În general, mugurii sunt mai sensibili decât tulpina, cele mai sensibile 
fiind însă rădăcinile. 

În țesuturile cu creştere activă există două tipuri de auxine: 

e auxine libere sau difuzabile care pot fi separate prin difuzie, acestea 
reprezentând până la 30% din total; 

e auxine legate sau nedifuzabile care pot fi extrase numai cu anumiți 
solvenţi organici (eter). 

Auxina legată de anumite proteine (acid aspartic, fenilalanina) reprezintă 
componentul activ în procesele de creştere; eliberarea auxinelor de substratul 
proteic se realizează prin acțiunea enzimelor proteolitice. 

Circulaţia auxinelor în plante. Auxina se sintetizează în frunzele tinere şi 
de la acest nivel migrează spre vârfurile de creştere ale tulpinii şi lăstarilor, sub 
formă inactivă, legată de proteine. În vârfurile vegetative, auxinele inactive, după 
desprinderea de proteine sub acţiunea enzimelor proteolitice, devin libere, active 
şi uşor circulante prin plante. Mişcarea auxinelor endogene şi a celor aplicate 
extern se face polar (într-o singură direcție), mai mult bazipetal (de la apex spre 
bază) şi mai puţin acropetal (de la bază spre vârf). 

Migrarea bazipetală are la bază principiul polarităţii, datorită diferenţei de 
potenţial electric dintre vârful plantei (cu sarcină electrică negativă) şi baza plantei 
(cu sarcină electrică pozitivă). Astfel se explică faptul că auxinele încărcate cu 
sarcină electrică negativă, circulă, în principal, spre polul pozitiv bazal. 

J. van OveRBEEk (1966) consideră că substanţele de creştere aplicate pe 
frunze circulă numai prin liber, în timp ce produşii activi absorbiți prin rădăcini 
circulă numai prin lemn. Între cele două tipuri de vase (liber şi lemn) are loc un 
schimb hormonal permanent, cu sens lateral, care asigură continuitatea 


mecanismului de circulație hormonală. Astfel, deplasarea transversală a auxinelor 

în organele aşezate orizontal (Dumirnescu, 1975) explică geotropismul la plante şi 
fotoperiodismul la organele iluminate lateral. 

Viteza de transport a auxinelor este de 4 mm/oră în rădăcini şi de 10-12 
mm/oră în celelalte compartimente ale plantei. 

Substanțele stimulatoare sintetice. Dintre compuşii sintetici cu structură 
asemănătoare celor endogeni şi care au o influență puternică asupra 
metabolismului plantelor, se numără: acidul alfa-naftilacetic (ANA), acizii alfa- şi 
beta-fenoxiacetici, acidul indolil-butiric (AIB), acidul 2,4-diclorfenoxiacetic (2,4- 
D), acidul indolilacetic (AIA) etc. 

Acţiunile fiziologice ale auxinelor. Consecințele acțiunii auxinelor 
endogene şi sintetice se regăsesc într-o serie de reacții particulare de creştere, 
dezvoltare şi metabolism la plante. 

Modificări  citologice. Tratamentul auxinic intensifică alungirea 
membranei celulare şi asigură o îngroşare a membranelor, prin stimularea 
depunerii de noi substanțe formative, ceea ce va duce, în final, la creşterea prin 
extensie a celulelor. Prin urmare, se vor modifica şi proprietățile fizice ale 
membranelor, cele structurale şi chimice. 

Modificări biofizice la nivel celular. Tratamentele cu auxine sintetice au 
demonstrat efectul acestora în mărirea presiunii osmotice a sucului celular, 
mărirea forței de sucțiune şi a absorbției active a apei şi ionilor minerali, acțiuni 
reglate de sistemele biologice şi mai puţin de sistemele osmotice. 

Schimbări în metabolismul celular. Auxinele intervin în mărirea 
conținutului de glucide reducătoare, în sinteza unor metaboliți ai plantelor, 
îndeosebi a vitaminelor (acid nicotinic, acid ascorbic, Bı, K) şi a coenzimelor, ale 
căror activitate creşte în tulpini şi scade în frunze. Tratamentele auxinice au rol 
important inclusiv în metabolismul acizilor nucleici (ADN şi ARN). 

Stimularea germinării seminţelor. Tratamentele auxinice au un efect de 
mărire a facultăţii şi energiei germinative, în special, la semințele cu germinație 
întârziată sau la cele păstrate mult timp. 

Efecte asupra înrădăcinării butaşilor, puieţilor şi arborilor la 
transplantare. Utilizarea auxinelor sintetice a găsit o largă aplicare în practica 
horticolă, având rol în formarea rădăcinilor la specii de plante care în mod normal, 
înrădăcinează greu prin butaşi (Rosa, Magnolia, Hibiscus etc.). Sub acest aspect, 


numeroşi compuşi sintetici s-au dovedit foarte activi (AIA, ANA, acidul 2,4-D) şi 

aplicarea lor este de perspectivă la butăşire, marcotaj, transplantarea puieților din 
pepinieră etc. 

Efecte asupra formării şi căderii fructelor. În procesul de fecundare, un 
rol esențial îl au auxinele endogene existente în grăunciorii de polen, precum şi 
cele din țesuturile stilului şi ovarului, care acționează fie în sens stimulator, fie 
inhibitor, rezultanta acestor acţiuni fiind concretizată prin formarea şi creşterea 
fructului. 

Creşterea fructului se bazează pe conținutul de auxine endogene care sunt 
sintetizate în zona seminţelor. De aici, acționează ca un mesager chimic pentru 
stimularea creşterii pulpei fructului, prin intensificarea diviziunii şi extensiei 
celulare. 

Pe baza administrării auxinelor endogene este posibilă formarea fructelor 
fără polenizare, obținându-se fructe partenocarpice (fără seminţe) la tomate, 
vinete, pepeni, fragi, struguri etc. Încetarea creşterii fructului şi căderea prematură 
se datorează reducerii treptate a auxinelor şi acumulării de substanţe inhibitoare 
naturale. Situaţia se poate remedia prin aplicarea stropirilor auxinice (ANA, 2,4- 
D) care previn căderea fructelor înainte de recoltare, accelerează maturarea lor şi 
intensifică pigmentarea pieliței. 

Rolul auxinelor în formarea mugurilor şi înflorire. Auxinele endogene, în 
cantități ridicate, au rol de a menţine mugurii în stare de latență, la pomi şi la 
tuberculii de cartofi. În primăvară, când scade conţinutul de auxine naturale, poate 
avea loc pornirea mugurilor în vegetație. La aplicarea substanţelor de creştere, s-a 
constatat că dozele care produc stimularea creşterii tulpinii au efect de inhibare în 
dezvoltarea mugurilor, întârziind pornirea lor în vegetaţie. Acest efect este 
explicat prin diferenţele de sensibilitate între cele două compartimente (tulpină şi 
muguri) la anumite concentraţii de auxine. Pentru a evita vătămările ce pot fi 
cauzate de gerurile târzii la pomii fructiferi şi la materialul săditor din pepiniere, 
tratamentele cu substanțe auxinice sintetice s-au dovedit deosebit de eficace, 
determinând o întârziere a deschiderii mugurilor florali cu 1-2 săptămâni, până 
când dispare pericolul de vătămare. 

În declanşarea înflorii, un rol important îl deţin auxinele endogene 
existente în ovar, la baza inflorescenței şi în peduncul. Polenul conține şi el auxine 


endogene implicate în creşterea inițială a ovarului şi a noului fruct. 

Întârzierea îmbătrânirii ţesuturilor. Tratamentele auxinice fac posibilă 
întârzierea îmbătrânirii ţesuturilor vegetale, prin menţinerea unui nivel ridicat de 


proteine şi acizi nucleici în țesuturi. 


Giberelinele 

Sunt stimulatori naturali ai creşterii şi dezvoltării plantelor, cu efecte 
adesea spectaculoase, care datorită rezultatelor remarcabile regăsite în producția 
agricolă şi horticolă, se bucură de o atenție deosebită în rândul specialiştilor. 

Descoperirea giberelinelor este legată de numele fitopatologului japonez 
E.Kunosawa care, în anul 1926, a observat în culturile de orez o ciupercă parazită 
care produce boala “bakanae”, cu unele simptome caracteristice. Specialistul 
japonez a fost primul care a cultivat plante pe un mediu steril în care a fost 
crescută ciuperca respectivă, obținând efectul bakanae: plante cu creştere rapidă, 
cu tulpini alungite şi subțiri, frunze mari, înguste, subțiri şi mai deschise la culoare 
şi a căror înflorire se făcea mai devreme cu 2-3 zile (cuvântul bakanae în limba 
Japoneză înseamnă “plante nebune”). 

Ciuperca a primit denumirea de Giberella fujikuroi iar substanţa activă a 
fost izolată în anul 1935 de către T.Y ABurA, care o denumeşte giberelină; ulterior a 
fost produsă pe scară industrială. 

Treptat au fost descoperite diferite tipuri de gibereline, cu structuri diferite, 
în prezent cunoscându-se peste 52 de gibereline cu notații de înregistrare de tipul 
GA.....GAs. Dintre acestea, GA; se dovedeşte a fi cea mai activă în stimularea 
creşterii, în grăbirea diferenţierii florilor sau în inducerea partenocarpiei. 

În structura chimică a giberelinelor există un schelet comun, numit gibban, 
la care se anexează grupări laterale. Diferenţele dintre formele de gibereline 
constau în numărul şi amplasarea grupărilor hidroxilice, metilice şi a radicalului 
lactonic. 

Prezența giberelinelor în plante. S-au detectat gibereline naturale la 
multe specii de plante horticole: semințe de mazăre, fasole, lupin, zorele şi pepene 
verde în curs de maturare, rădăcini de mazăre şi fasole, tuberculi de cartof în stare 
de repaus sau în curs de formare. Se consideră că procesul de formare a 
tuberculilor ar fi declanşat din momentul în care concentrația giberelinelor 
naturale din plantă scade sub un anumit plafon. S-au identificat gibereline inclusiv 


la ciuperci, bacterii, alge, muşchi şi ferigi. 

Circulaţia giberelinelor în plante. De la nivelul locurilor de sinteză care 
sunt diferite (embrionii semințelor în curs de germinare, frunzele tinere, mugurii 
apicali, organe florale, vârfuri de rădăcini), giberelinele circulă în toate țesuturile 
plantei, prin xilem şi floem, cu o viteză de 5 cm/oră. Prin urmare, transportul 
giberelinelor în plante nu are o direcționare polară, ca în cazul auxinelor. 

Mecanismul acţiunii giberelinelor. Aceşti compuşi apar ca activatori 
eficienți ai creşterii ţesuturilor vegetale, întrucât acționând asupra metabolismului 
hormonilor de creştere, vor determina acumularea lor în ţesuturi. Giberelinele 
accelerează creşterea organelor vegetale, prin sporirea conţinutului de auxine din 
țesuturi, pe două căi: 

e prin stimularea sintezei auxinelor naturale; după tratamentul cu GA3, 
conținutul de auxine sporeşte de 200 de ori la mazăre; 
e prin frânarea degradării oxidative a auxinelor naturale. 

În plus, giberelinele exercită acţiuni de stimulare a creşterii plan-telor şi 
prin intensificarea pronunţată a diviziunii celulare din apexul tulpinii, drept 
urmare a implicării lui în metabolismul acizilor nucleici (ADN, ARN). 

Acţiunile fiziologice ale giberelinelor: 

Modificări în procesul de diviziune celulară. Toate etapele de creştere, 
de la germinaţia seminţelor până la formarea fructelor, sunt reglate hormonal, în 
special, prin modificările produse de gibereline asupra diviziunii şi elongației 
celulare. Principala acțiune a giberelinelor constă în stimularea elongației celulare, 
respectiv întinderea membranelor şi mărirea volumului celular. 

Stimularea germinaţiei semințelor. Tratamentul cu GA, determină 


întremnerea stării de d alis seminal şi stimulează energia şi facultatea 


d 


tfel, semințele de cartof care, în mod normal, 


a luni de repaus, pot încolțti după 7 zile prin 
), la temperaturi de 10-15°C (Lam, 1968). În mod 
ziberelină întrerup starea de repaus la mugurii 
Dr. 
Stimularea creşterii tulpinii. 
Constituie cea mai evidentă acțiune 
fiziologică a giberelinelor care se manifestă 
prin alungirea tulpinii şi schimbarea 
habitusului general al plantelor. În urma 


tratamentelor cu GA, are loc o stimulare 

energică a creşterii tulpinilor şi lăstarilor, a 
căror internoduri se alungesc prin intensifi- 
carea  elongației celulelor epidermice şi 
parenchimatice. Numeroase specii de plante 
(fasole, mazăre, cartof, cânepă) pot ajunge la 5 
m înălțime, în urma tratamentelor repetate 
(fig.6.1). 

Aplicarea tratamentelor cu acest hormon 
învinge şi fenomenul de nanism (piticire) şi 


Fig. 6.1. Reacţia plantelor la provoacă o creştere rapidă a plantelor, de peste 


tratamentul giberelinic 10 ori fată de martor. 


Creşterea frunzelor. În urma tratamentelor cu GA; se constată o 
stimulare a creşterii suprafeţei foliare, consecință directă a intensificării diviziunii 
şi extensiei celulare (ridiche, trifoi, cartof, muşcată). 

Modificarea dominanței apicale. Este cunoscut traseul parcurs de auxină 
de la nivelul mugurelui apical, descendent, prin tulpină, situație care împiedică 
creşterea mugurilor laterali (axilari). Giberelina aplicată direct pe mugurii axilari 
determină pornirea în vegetație a acestora, rezultând o creştere stufoasă, cu multe 
ramificații laterale (crizanteme). 

Stimularea înfloririi şi fructificării. Aplicarea exogenă a diferi-telor 
gibereline produce efecte radicale în procesele de înflorire, cum ar fi: alungirea 
organelor florale, grăbirea formării florilor, germinarea polenului şi alungirea 

Giberelinele datorită particularităţilor lor, pot să înlocuiască, în anumite 
situaţii, inducția termică şi fotoperiodică (vernalizare şi fotoperiodism), provocând 
înflorirea în condiţii în care plantele nu pot înflori. Astfel, ele provoacă înflorirea 
plantelor bianuale (morcov, pătrunjel) încă din primul an de vegetaţie. 

Tratamentele cu  gibereline la plante determină inclusiv apariția 
fenomenului de partenocarpie. Astfel, la tomate creşte frecvența partenocarpiei de 
500 de ori, iar la măr, păr şi struguri reprezintă singura cale concretă de obținere a 
fructelor partenocarpice (Suciu şi Muucă, 1982). 

Modificări în metabolismul plantelor. Principalele modificări fiziologice 


şi biochimice produse de gibereline la plante sunt: 

> intensificarea transpirației şi mărirea consumului de apă la unitatea de 
suprafaţă foliară; 

> intensificarea fotosintezei, chiar din primele ore după tratamentul cu 
GA; 

> stimularea respirației semințelor în cursul germinaţiei; 

> întârzierea procesului de îmbătrânire a ţesuturilor vegetale datorită 
menținerii unui anumit conținut de proteine şi acizi nucleici; 

> intensificarea acțiunii unui grup de enzime (invertaza, peroxidaza) care 
intervin în diversificarea metabolismului glucidic, lipidic şi proteic, ducând la 


formarea de noi produşi intermediari. 


Citochininele 

Încă din secolul trecut, oamenii de ştiinţă au presupus existența în plante a 
unor compuşi bioactivi, care în concentraţii foarte scăzute stimulează diviziunea 
celulară. Abia în anul 1955, Murer a sintetizat un compus organic, aminopurina, 
care s-a dovedit eficace în stimularea diviziunii celulare (citochineza) din 
țesuturile calusu-lui extras din măduva tulpinii de Nicotiana. Ulterior, toate 
substanțele cu acţiune biologică similară au primit denumirea de chinine, 
chinetine sau citochinine. 

Prezenţa citochininelor în plante. S-au identificat compuşi cito-chininici 
endogeni la aproximativ 40 specii de plante superioare, în diferite compartimente 
ale acestora: seminţe în curs de germinare de lactuca, mazăre, lupin, în rădăcini, în 
seva circulantă prin xilem şi în fructele tinere de măr, păr, piersic, gutui şi tomate. 
Citochininele au fost puse în evidență şi la nivelul muşchilor, extractelor de 
drojdii, ciupercilor şi bacteriilor fitopatogene. 

Prima extragere şi purificare a citochininelor naturale revine lui LeETHAM 
(1963), care a folosit boabe nemature de porumb dulce şi a reuşit să izoleze o 
substanță naturală pură, în stare cristalină, pe care a numit-o zeatină. 

Circulaţia citochininelor în plante. Biosinteza acestor hormoni are loc în 
rădăcini, de unde circulă spre apex (acropetal), prin țesuturile vasculare ale 
tulpinii, respectiv prin xilem şi mai puţin prin floem, odată cu curentul de 
transpiraţie. 

Substanțele stimulatoare sintetice. În afara citochininelor naturale, au 
fost sintetizate numeroase substanțe chimice care exercită proprietăți similare 

celor endogene. Dintre aceste citochinine sintetice pot fi menţio-nate: 1- 
benziladenina, adenina, 6-benzilamino-purina şi 6-fenil-amino-purina. 

Acţiunile fiziologice ale citochininelor. Efectul citochininelor naturale şi 
sintetice asupra plantelor se explică prin acțiunea lor directă asupra acizilor 
nucleici, în stimularea sintezei acidului ribonucleic. Pentru a fi active 
citochininele se cuplează cu ARN-t. 

Stimularea diviziunii celulare. Aplicarea exogenă a acestui hormon 
produce modificări în ciclul mitotic al celulelor, rolul citochininelor fiind acela de 
a stimula diviziunea celulară în țesuturile de calusare. 

Stimularea diferenţierii şi formării organelor la plante. Raportul 
existent între citochininele şi auxinele naturale influențează procesele de 
diferenţiere ale ţesuturilor plantei. Astfel, când în acest raport, chinetina este în 
cantitate redusă are loc diferențierea rădăcinii, iar dacă chinetina se regăseşte în 
doze mari, asistăm la diferențierea mugurilor. 

Sub acțiunea citochininelor naturale sau sintetice este indusă formarea 
fructelor partenocarpice, se stimulează legarea fructelor, creş-terea fructelor şi 
semințelor în fruct, fapt care deschide perspective în utilizarea citochininelor 
pentru creşterea hibrizilor din forme la care căderea timpurie a florilor şi fructelor 
împiedică obținerea materialului de înmulțire. 

Citochininele au rol important în stimularea diferențierii mugurilor 
vegetativi şi în modificarea raportului dintre florile mascule şi cele femele, fie 
prin feminizarea unor flori hermafrodite, fie prin schimbarea unor flori mascule în 
hermafrodite. Pentru inducerea  înfloritului, citochininele  inter-vin prin 
substituirea unor factori naturali. 

Întârzierea îmbătrânirii ţesuturilor. Explicaţia acestui efect pe care îl au 
citochininele se leagă de proprietatea lor de a stimula sinteza protei-nelor, 
pigmenţilor clorofilieni, acizilor nucleici şi prin dirijarea circulaţiei substanțelor 


asimilate spre țesuturile şi organele cu rol primordial din plante. 


6.5.2. Substanțele inhibitoare 
Existenţa în stare naturală a substanțelor endogene inhibitoare, a fost 
stabilită cu mare întârziere datorită prezenței concomitente, în aceleaşi țesuturi şi 
organe, a substanţelor stimulatoare. Încă din sec. al XIX-lea s-a formulat ideea că 


încolţirea seminţelor în fruct ar fi blocată de substanţe endogene inhibitoare. 

Încadrarea unui anumit compus în categoria inhibitorilor de creştere necesită 
anumite rezerve, întrucât acelaşi compus poate să inhibe sau să stimuleze 
creşterea, în funcție de concentrația ajunsă la nivelul diferitelor organe ale 
plantelor. La concentrații mici, atât substanţele stimulatiare cât şi cele inhibitoare 
grăbesc procesele de creştere. În zona concentraţiilor fiziologic active se 
înregistrează diferențierea netă a efectului diferitelor tipuri de compuşi: auxinele 
stimulează, inhibitorii frânează creşterea, în timp ce toxinele provoacă moartea 
plantelor. Dacă dozele cresc supraopti-mal, toate tipurile de substanţe conduc la 
moartea țesuturilor, a organis-mului vegetal luat ca întreg. 

Inhibitorii naturali. Acest grup de substanțe naturale din plante include 
diferite lactone, compuşi fenolici simpli sau complecși şi acizi organici care sunt 
prezente, în doze diferite, la nivelul unor compartimente distincte ale plantei 
(seminţe, muguri, frunze, bulbi, tuberculi etc.) 

Inhibitorii naturali au capacitatea de a reduce sau anula activitatea 
substanțelor stimulatoare şi de a provoca o inhibare a creşterii plantelor, cu 
intensități diferite, până la starea de repaus profund. 

Principalii compuşi endogeni sunt: inhibitorul beta, acidul abscisic, 
florizinul, cumarina şi scopoletina. 

Acidul abscisic este prezent în toate speciile vegetale, cu variații sezonale 
în funcție de starea fiziologică a ţesuturilor: frunze de Brassica oleraceae, lăstari 
de fasole, tomate, tuberculi de cartof, seminţe de porumb etc. 

Transportul acidului abscisic din zona de sinteză în cea de acţiune se face 
prin floem, de unde se extinde în seva xilemului. Circulația sa are loc după o 
polaritate distinctă, fiind de trei ori mai intensă în sens descendent decât 
ascendent. 

Viteza de transport a acidului abscisic prin tulpină este de 20-35 mm/oră, 
ceea ce demonstrează faptul că ea se desfăşoară de 4-6 ori mai rapid decât 


deplasarea substanţelor stimulatoare de creştere. 


Acţiunile fiziologice ale inhibitorilor naturali: 

e prezintă acțiuni antiauxinice, antigiberelinice şi anticitochininice; 

e mențin starea de repaus a plantelor fiind prezenți în țesuturile 
meristematice; 

e reglează creşterea mugurilor şi înflorirea, prin modificarea rapor-tului 
dintre substanţele stimulatoare şi cele inhibitoare; 

e favorizează (acidul abscisic) procesul de abscisie (cădere) a frunzelor şi 
fructelor, prin grăbirea formării stratului de separare din pețiol şi peduncul; 

e acționează în calitate de antimetaboliţi (florizinul), întrerupând sinteza 
acizilor nucleici şi a proteinelor; 

e inhibă (cumarina) încolţirea seminţelor prin frânarea diviziunii celulare şi 
creşterii sistemului radicular; 

e grăbesc îmbătrânirea ţesuturilor şi descompunerea clorofilei. 

Inhibitorii sintetici. Ideea sintetizării unor compuşi cu rol de inhibare a 
proceselor metabolice din plante, s-a legat de o serie de scopuri impuse de 
cerințele practicii agricole şi horticole, mai cunoscute fiind următoarele produse: 


hidrazida maleică, actino-micin-D, chloramfenicolul şi puromicina. 


6.5.3. Substanțele retardante 

Aceste substanțe, alături de stimulatori şi inhibitori, intervin în 
metabolismul plantelor, reducând pentru o anumită perioadă de timp ritmul de 
creştere al acestora. Întrucât efectul acţiunii lor este unul de întârziere a proceselor 
de creştere, aceste substanțe au primit denumirea de retardanți. Retardanţii se 
deosebesc net de stimulatorii de creştere dar şi de substanţele inhibitoare, întrucât 
nu blochează ireversibil procesele metabo-lice vitale ale plantelor, nu provoacă 
malformații la nivelul organelor vegetale sau reproductive, iar viabilitatea 
plantelor nu este diminuată de prezenţa lor. 

Tipuri de compuşi sintetici. Datorită proprietăţilor fizico-chimice şi 
biologice caracteristice, au fost sintetizaţi numeroşi compuşi cu acţiuni retardante 
care sunt înseriaţi sub denumirea de Compusul I, II, .... etc. 

Compusul I are efecte de frânare a proceselor de elongațţie a tulpinilor, fără 
dereglări formative, iar Compusul II are rol în inhibarea sintezei giberelinelor, 
scăderea conținutului de auxine naturale, având aplicabilități multiple în 
horticultură. 

Dintre toți, Compusul VII are cea mai mare aplicabilitate în practica 
agricolă şi horticolă; el are denumirea comercială de Cycocel, clorură de 
clorcolină sau CCC. Acest compus acționează ca un antimetabolit, antigiberelină 
şi antiauxină, frânând sistemele enzimatice implicate în sinteza substanţelor 
endogene cu rol stimulator. 

Efectul stimulator al CCC-ului asupra formării organelor generative a fost 
explicat de Muucă (1965) prin acțiunea retardantului în redistribuirea substanțelor 

organice care, în loc să servească la creşterea în înălțime a tulpinii şi lăstarilor, 
deservesc organele de reproducere. Circulaţia CCC-ului este nepolară, prin 
fasciculele libero-lemnoase ale plantei, acumularea sa făcându-se în părțile cele 
mai tinere, în special în țesuturile meristematice active din zona apicală a plantelor 
şi în nodurile tulpinii. 

Acţiunile fiziologice ale retardanţilor. 

Modificarea caracterelor anatomo-morfologice ale plantelor. Tra- 
tamentele cu retardanţi efectuate în faza de diferenţiere şi alungire, vor frâna 
procesele de creştere în lungime a tulpinilor şi lăstarilor, mai ales la nivelul 
internodurilor. Un asemenea tratament reduce la grâu lungimea paiului cu 20-45 
cm iar la plantele horticole, rezultatul administrării retardanților va consta în 
obţinerea unor răsaduri viguroase, de bună calitate, cu internoduri scurte, tulpini 
îngroşate şi ramificații laterale bogate. 

Stimularea înfloririi. Substanțele retardante intervin în transformarea 
mugurilor vegetativi în muguri florali, grăbind astfel înflorirea la diferite plante 
floricole, legumicole şi pomicole. Ele modifică exprimarea sexului la plantele 
monoice şi andromonoice (castravete, pepene, dovleac), creşte numărul de flori 
femele purtătoare de fruct iar înflorirea se declanşează aproape simultan, înlesnind 
recoltarea mecanizată a castra-veților şi valorificarea lor cu cheltuieli reduse. 

Stimularea fructificării şi maturării. La speciile pomicole, după 
tratamentele cu retardanți se înregistrează o creştere a recoltei de fructe, prin 
diminuarea căderii fiziologice a fructelor tinere din luna iunie sau înainte de 
recoltare, ca urmare a modificării echilibrului competitiv dintre creşterea lăstarilor 
şi formarea fructelor. La unele specii horticole (măr, cireş, piersic) se intensifică 
ritmul de colorare a fructelor, ceea ce îmbună-tăţeşte calitatea şi măreşte valoarea 
comercială a acestora. 

Mărirea rezistenţei la factori nefavorabili. Tratamentele cu retardanți 
măresc rezistența plantelor la temperaturi scăzute, secetă, arşiță, salinitate, boli şi 
dăunători, prin îmbunătățirea potențialului de adaptare a plantelor la impactul 
factorilor nefavorabili. Motivația acestor efecte se leagă de abilitatea retardanţilor 
de a mări forţa osmotică a celulelor şi conţinutul de acid ascorbic din frunzele şi 
rădăcinile plantelor tratate, care în acest fel devin mai tolerante la o serie de 


excese. 


6.6. CORELAȚIILE ŞI DOMINANȚA APICALĂ 

Corelaţiile se referă la ansamblul interacțiunilor fiziologice stabilite între 
țesuturile şi organele plantei, rezultatul acestei interacțiuni regăsindu-se într-o 
creştere armonioasă a tuturor compartimentelor plantei şi în asigurarea unei 
rezerve de muguri pentru ciclurile de vegetaţie viitoare. Corelaţiile dintre 
diferitele părţi ale plantelor au un rol important în creşterea organelor vegetative. 

Este cunoscută influența mugurelui terminal (apical) asupra creşterii 
mugurilor laterali (axilari). Acest fenomen, cunoscut sub denumirea de 
dominanţă apicală, este foarte răspândit la plante. În cazul în care se 
îndepărtează, prin tăiere, vârful tulpinii sau vârful lăstarului principal, mugurii 
laterali încep să crească, formând fiecare câte o ramură, respectiv lăstari noi. 

Există situaţii când constatăm faptul că inhibiția mugurelui terminal nu 
este atât de radicală, astfel că din mugurii axilari iau naştere lăstari scurți cu 
câteva frunze (specii din fam. Labiatae, Vicia). Dacă la Vicia, lăstarii noi ocupă 
partea bazală a tulpinii, la alte plante, lăstarii apar la mijlocul tulpinii (Cicer) sau 
sub inflorescență (Inula). 

Dominanţa apicală poate să se manifeste şi atipic. Astfel, la plantele din 
fam. Caryophyllaceae creşte unul din perechea de muguri opuşi, iar la nodul 
următor, mugurele din cealaltă poziție. Fenomenul de dominanţă apicală este cu 
atât mai slab cu cât mugurii laterali sunt mai depărtaţi de vârf. La Kochia, 
dominanţa apicală lipseşte, planta crescând sub formă de tufă. 

Dominanţa apicală exercitată de mugurele apical se explică prin 
sensibilitatea diferită a mugurilor față de concentrațiile mari de auxine naturale 
acumulate în apex. De la nivelul apexului, auxinele migrează bazipetal 
(descendent) prin tulpină sau lăstar şi inhibă creşterea mugurilor laterali, mult mai 
sensibili. După îndepărtarea mugurelui apical se ajunge la o concentrație optimă 
de auxine în mugurii laterali care, în scurt timp, cresc şi formează lăstari (PETERFI 
Şi SĂLĂGEANU, 1972). Elucidarea completă a fenomenului de dominanță apicală a 
fost oferită de experienţa din anul 1974 efectuată de LiBBERr, care consideră că 
frânarea creşterii mugurilor axilari nu se datorează numai auxinelor, ci şi unor 
substanţe inhibitoare, de tipul cumarinei. Această substanță se formează în 
rădăcină şi în frunzele mari, de unde migrează spre tulpini, la nivelul cărora se 
combină cu auxina. Asemenea combinaţii menţin mugurii axilari într-o stare de 


repaus prelungit. 

Există situații când dominanţa apicală poate să dispară. Astfel, la unele 
plante lemnoase (Prunus padus), în timpul maturării lemnului, mugurii intră în 
repaus sub acțiunea substanţelor inhibitoare migrate din frunze. Ca urmare a 
modificării raporturilor dintre muguri, dominanța apicală va dispărea. 

Pe lângă dominanța apicală există şi un caz particular, acela al dominanței 
fiziologice, care pune în balanţă factorul trofic, respectiv importanţa nutriției 
mugurilor. Dominanţa fiziologică se materializează prin concurenţa pentru 
substanţele nutritive dintre organele de fructificare şi restul plantei, dintre rădăcini 
şi masa supraterestră şi dintre muguri şi frunze. De regulă, organele de fructificare 
polarizează substanţele nutritive, exercitând acţiuni negative asupra mugurilor. 
Astfel se explică faptul că, în anii cu fructificare puternică şi pe un fond 
nutrițional slab, are loc o creştere redusă a plantei şi o diminuare a numărului de 


muguri floriferi pentru anul următor. 


6.7. REGENERAREA ȘI POLARITATEA 


Regenerarea este procesul fiziologic care se referă la capacitatea unor 
porțiuni desprinse de pe o plantă, de a reface în întregime planta respectivă. 
Fragmente mici de tipul: tulpini cu muguri, rădăcini, frunze, calus şi celule 
individualizate sunt apte să formeze ţesuturi şi organe cu funcții bine definite, 
regenerând astfel întregul organism vegetal. 

Regenerarea stă la baza înmulțirii vegetative prin frunze (Bryophyllum), 
stoloni (Fragaria, Mentha), marcote (viţa de vie), butaşi de tulpină (pomi 
fructiferi) şi butaşi de frunze (Begonia rex). Altoirile au la bază tot un proces de 
regenerare a calusului dintre altoi şi portaltoi. 

La frunze, regenerarea se efectuează, de preferință, vara sau primă-vara. 
Frunzele unor plante sunt capabile să formeze rădăcini, dar nu formează muguri, 
prin urmare, ele nu formează plante noi. Astfel, dacă se ţine peţiolul frunzei de 
Aucuba japonica în apă, la temperaturi de 23-25*C, ea formează rădăcini 
adventive (fig.6.2). Frunza poate trăi în astfel de condiţii mai mulţi ani. 
Experimentul reuşeşte şi cu frunze de lămâi. 

Există însă şi plante ai căror butaşi de frunză pot forma şi muguri. Această 
însuşire se manifestă la frunzele de Begonia rex (fig.6.3), dacă se fixează cu faţa 
inferioară în vase Petri pe nisip umed, ancorând peţiolul lor în acest substrat. Dacă 


se secționează limbul lor în câteva locuri cu o lamă, pe nervura mediană, se va 

constata ulterior formarea unui calus, urmarea materializându-se prin apariția 
rădăcinilor adventive şi a mugurilor care dau lăstari. Se regenerează astfel, 


întreaga plantă. 


Fig. 6.2. Regenerarea frunzelor Fig. 6.3. Regenerarea frunzelor 


de Aucuba japonica de Begonia rex 
Cultura de celule şi ţesuturi este o formă nouă de înmulțire vegetativă, 


punctul de plecare în această tehnică constituindu-l meriste-mele, măduva tulpinii, 
floemul, calusul sau celula somatică. Capacitatea unei singure celule de a regenera 
întregul organism vegetal, poartă numele de totipotenţă celulară. 

Polaritatea se referă la însuşirea plantelor de a forma la extremitățile sale 
opuse, organe distincte ca structură anatomo-morfologică. Fenomenul se 
datorează faptului că în organizarea plantei există un vârf (pol apical) şi o bază 
(pol bazal), care reacţionează diferit din punct de vedere morfologic şi funcțional. 

Această însuşire care apare ca o expresie a diferențierii funcțiilor şi a 
specializării organelor, se manifestă şi la nivelul organelor sau părților de organe 
separate. 

Întotdeauna la polul apical se vor forma lăstari cu frunze (pol caulogen) iar 
la polul bazal, rădăcini (pol rizogen). Poziţia şi funcţiile celor doi poli se corelează 
cu sensul polar de circulaţie a auxinelor naturale din lăstari. Astfel, prin migrarea 
auxinelor spre polul rizogen, se micşorează cantitatea de auxină din partea 
superioară, ceea ce va face ca mugurii să nu mai fie inhibați, să pornească în 
creştere, rezultând lăstari. 

S-a constatat că la unele specii (Salix), polaritatea nu are un caracter atât 
de rigid (fix), iar inversarea poziției butaşilor va determina şi schimbarea poziției 


celor doi poli (fig.6.4). 


ş— pol 
apical 


pozitie normală pozitie inversată 


Fig. 6.4. Butaşi de salcie crescuţi în cameră umedă 


Prin operații de inelări sau tăieri se poate inversa polaritatea, astfel că 
fiecare din porțiunile despărțite se va comporta asemeni unui butaş aparte. 
Asemenea operații sunt frecvente în practica pomicolă şi viticolă, având legătură 


cu scopurile urmărite de practician. 


Test de autocontrol 


1. Ce reprezintă creşterea pentru plante? 
a. un proces calitativ 
b. premisa declanşării procesului de germinație 
c. declanşarea mişcării 
d. un salt cantitativ 
2. Cum se numesc celulele implicate în procesul de creştere la plante? 
a. mecanice 
b. meristematice 
c. secretoare 
d. conducătoare 
3. Ce relaţii există între substanţele stimulatoare, inhibitoare şi retardante din 
plante? 
a. antagonice 
b. de intercondiționalitate 
4. Care dintre următoarele substanţe fac parte din categoria auxinelor sintetice? 
a. zeatina 
b. acidul indolil butiric 
c. giberelina 


d. citochinina 

Capitolul 7 
DEZVOLTAREA PLANTELOR 


7.1. DEFINIȚIA ŞI PRINCIPIILE DEZVOLTĂRII 


Evoluţia individului vegetal debutează odată cu germinaţia seminței şi 
ulterior, pe măsura parcurgerii unor etape complexe, surprinde formarea şi 
creşterea organelor vegetative (etapa vegetativă), apariția organelor de 
reproducere (etapa generativă), îmbătrânirea şi moartea plantei. Aceste etape 
complexe şi modificări se petrec într-o succesiune riguroasă, urmează o ordine 
naturală, firească şi sunt determinate de factori ereditari, care se manifestă numai 
sub influența factorilor de mediu. 

Prin urmare, în viaţa individului vegetal surprindem salturi cantitative, de 
acumulare de masă vegetativă şi salturi calitative care constau într-o serie de 
modificări de ordin morfologic, anatomic, biochimic şi fiziologic, care au drept 
rezultat apariția organelor de reproducere. Dacă în prima parte a ciclului vital al 
plantelor se formează organe vegetative (rădăcini, tulpini şi frunze), abia în a doua 
parte a acestui ciclu, identificăm la plante compartimente noi (flori, fructe şi 
seminţe), adică organe de reproducere. 

Pe lângă aspectele uşor vizibile, saltul calitativ este însoţit şi de o serie de 
modificări profunde în biochimismul plantei, în procesele fiziologice ale creşterii, 


în activitatea enzimatică a celulelor etc. Modificările calitative generează un alt 

unghi din care putem privi planta, întrucât pe lângă faptul că ea posedă alte 
însuşiri, dispune şi de alte raporturi față de mediul extern. 

Plantele dispun de mijloace fiziologice (reacții) de a nu înflori decât la o 
anumită vârstă şi într-un anumit sezon al anului, acela favorabil reproducerii şi 
înmulțirii lor. Dacă unele plante înfloresc primăvara devreme (ghiocei, zambile), 
altele înfloresc vara (grâu, orz, porumb) sau toamna (crizanteme, brânduşe de 
toamnă, gherghine). Sfecla de zahăr şi varza înfloresc în al doilea an de viaţă, 
Agave americana (din Mexic) după 10 ani de viaţă, iar plantele lemnoase (măr, 
păr) înfloresc între al 5-lea şi al 8-lea an de viață, comparativ cu stejarul care 
înfloreşte după 15-20 ani. 

Plantele dispun şi de starea de juvenilitate iar aceasta corespunde debutului 
creşterii lor, când plantele nu înfloresc întrucât nu au dimensiunile 
corespunzătoare. Perioada juvenilă poate dura mult la unii arbori (30-40 ani) sau 
câteva săptămâni la plantele ierboase. 

Declanşarea înfloritului se face după o anumită perioadă de timp, necesară 
creşterii în lungime a tulpinii care trebuie să se afle la o anumită distanţă față de 
rădăcină; mugurii laterali dintr-o astfel de regiune, când vor fi suficient de 
distanțați de rădăcini, vor forma o ramură scurtă pe care va fi inițiată floarea. 

Floarea este generată de vârful tulpinii care dă naştere şi organelor 
vegetative. Există trei tipuri de apex: vegetativ, florifer şi inflorescent. Floarea se 
formează prin conversia unui apex vegetativ într-o floare terminală, prin 
activitatea meristematică a unui explant al tulpinii sau prin activitatea unui 
meristem care generează inflorescențe în mod sistematic. 

Apexurile vegetative şi cele florifere generează structuri repetitive sau 
ciclice. În timp ce producţia unei flori solitare este ritmică, în cazul organelor 
dispuse în rozetă, producția este succesivă şi nu pe de-a întregul ciclică (CRISTINA 
DOBROTĂ ŞI Y AMASHITA, 1999). 

Pentru multe plante, trecerea de la faza vegetativă la cea generativă 
înseamnă şi sfârşitul vieții lor. Durata vieții individului vegetal variază foarte 
mult. Astfel, viaţa individului la unele bacterii durează 30 de minute iar la algele 
verzi ciclul vital se realizează în câteva ore, zile sau săptămâni. La polul opus se 
află plantele seculare (Pinus, Populus) sau milenare (Taxus, Taxodium, Platanus 


etc.) care ajung să trăiască sute sau mii de ani. 

Din punct de vedere al interdependenţei dintre perioada vegetativă şi cea 
generativă, plantele se împart pe categorii distincte: plante efemere, plante 
monocarpice şi plante policarpice. 

Plantele efemere sunt acelea care în decursul unui an calendaristic 
prezintă mai multe generaţii succesive, având o perioadă de vegetaţie foarte 
scurtă. Ca plantă efemeră, Draba verna (flămurica) are un ciclu de viață foarte 
scurt de 5-6 săptămâni. 

Plantele monocarpice fructifică doar o singură dată într-un ciclu de viață 
individual. Din această categorie fac parte plantele anuale şi bienale. La plantele 
anuale, ciclul de viaţă se suprapune pe intervalul unui an calendaristic, această 
reacție fiind specifică majorității plantelor agricole. Plantele bienale, în schimb, 
având un ciclu ontogenetic de 2 ani, în primul an vor creşte vegetativ şi în al 
doilea an vor forma flori şi fructe (morcov, sfeclă, varză). 

Plantele policarpice sunt cele care trăiesc mai mulți ani (perene) dar care 
înfloresc şi fructifică fie în fiecare an, fie o dată la doi ani. Prin urmare, plantele 
policarpice nu mor după prima fructificare şi se deosebesc între ele după durata 
perioadei de vegetaţie, adică după timpul necesar până la prima fructificare. 
Astfel, mărul înfloreşte după 5-7 ani, iar stejarul după 20-25 ani. În plus, plantele 
policarpice se deosebesc şi după intervalul lor de viață. Dacă unele trăiesc doar 
câțiva ani (trifoi, lucernă), stejarul trăieşte câteva sute de ani, iar arborele Mamut 


(Sequoia gigantea) supravieţuieşte de ordinul a câtorva mii de ani. 


7.2. FIZIOLOGIA FORMĂRII FLORILOR (ANTEZA) 


Înflorirea plantelor sau anteza este un proces morfo-fiziologic complex 
care cuprinde mai multe etape: 

> inducția florală, în urma căreia are loc transformarea vârfului 
(meristemului) vegetativ în primordii florale; 

> formarea mugurelui floral, prin creşterea primordiilor florale; 

> formarea părților reproducătoare (polen şi ovul); 

> deschiderea florilor. 

Transformarea primordiilor foliare în primordii florale se realizează prin 
diferite fenomene de creştere: diviziune, alungire şi diferenţiere celulară, 
histogeneză, organogeneză şi prin trecerea de la viaţă latentă la statutul vieții 


active. 

În genetica moleculară, tranziţia meristemului apical de la starea 
vegetativă la anteză se explică prin activitatea unor gene, numite gene florale, 
care în meristemul vegetativ nu au funcționat dar care ulterior, au devenit 
funcționale. Aceste gene florale cuprind informaţia genetică necesară pentru 
caracterele meristemului floral. Cât timp planta a rămas în stare vegetativă, aceste 
gene au fost în stare de represie. 

În concepţia elaborată de G.Kıess (1918), transformarea meristemului 
vegetativ în meristem floral, s-ar datora influenţei exercitate de o serie de factori 
externi care produc transformări în metabolismul plantei, ceea ce generează 
sinteza unor substanţe necesare formării florilor. Prin urmare, factorii externi nu 
acționează direct asupra proceselor de reproducere, ei doar influenţează starea 
fiziologică a plantei, modificând raportul cantitativ al unor substanţe nutritive care 
se acumulează în celule. Când raportul glucide şi substanţe azotate (C:N) este în 
favoarea carbonului se formează florile, iar în cazul unui raport invers, plantele 
cresc numai vegetativ. Ulterior, s-a constatat că această teorie nu are un caracter 
general, ceea ce a însemnat anularea valabilităţii sale. 

O altă teorie care reactualizează concepţia lui J.Sacns (1863) este teoria 
hormonală a antezei. Conform acesteia, pentru formarea florilor este nevoie de o 
substanţă stimulatoare (hormon floral sau florigen) care ar fi sintetizată în 
frunze, care migrează prin pețiol în tulpină şi care ajunge în meristemul apical 
unde activează genele florale. 

Florigenul este produs de frunze sub influenţa factorilor de mediu iar 
acțiunea sa se materializează prin tranzacţia ce o impune de la starea vegetativă la 
anteză, proces însoţit de o serie de modificări anatomice şi morfologice, în special 
la nivelul speciilor care produc inflorescențe terminale. Astfel, la crizanteme, în 
timpul tranziției, are loc o creştere a suprafeței apicale de 400 de ori (ScuwABe, 
1959) iar la Xanthium se lăţeşte mult apexul sau devine globular (varza de 
Bruxelles). 

Tranziţia de la faza vegetativă la cea generativă presupune o etapă 
complexă de transformări în urma cărora primordiile vegetative dau naştere 
omoloagelor lor, respectiv la macro- şi microsporofile şi la elementele periantului. 

Dintre factorii externi care influențează procesul de dezvoltare a plantelor, 
temperatura joasă pozitivă şi durata de iluminare zilnică (fotoperioada) se 
constituie ca stadii obligatorii. Stadiul în care tempera-turile joase pozitive 
reprezintă condiţia trecerii de la faza vegetativă la cea generativă se numeşte 

vernalizare (iarovizare), iar stadiul în care durata de iluminare zilnică reprezintă 


factorul determinant al dezvoltării plantelor se numeşte fotoperiodism. 


7.3. CONCEPTUL DE VERNALIZARE. VERNALIZAREA LA 
DIFERITE GRUPE DE PLANTE 


Înflorirea plantelor sau anteza, ca proces morfo-fiziologic complex, este 
influenţată de condițiile termice care acționează într-un mod particular: 

> unele plante înfloresc numai după ce sunt supuse, un interval de timp, 
acțiunii temperaturilor joase pozitive. Frigul permite realizarea maturității 
fiziologice pentru anteză, însă primordiile florale se formează mai târziu, după 
finalizarea perioadei de acțiune a temperaturilor joase. Această acțiune a frigului, 
a temperaturilor joase pozitive, poartă numele de vernalizare; 

> formarea primordiilor florale are loc după vernalizare, în anumite 
condiţii termice, specifice fiecărei grupe de plante. În această fază, temperatura 
acționează direct asupra formării primordiilor florale; 

> există situații când, creşterea primordiului floral poate fi întreruptă 
printr-o perioadă termică nefavorabilă creşterii, prin inducerea stadiului de repaus. 
Prin urmare, temperatura influenţează şi comportamentul mugurilor. 

Influența profundă a temperaturilor joase pozitive asupra inițierii şi 
dezvoltării organelor de reproducere dar şi asupra ieşirii din repaus a mugurilor şi 
semințelor (postmaturaţie), l-au determinat pe Cnouanv (1960) să definească rolul 
fiziologic al vernalizării ca fiind dobândirea sau accelerarea capacităţii de 
înflorire a plantelor, sub strictul control al tratamentului cu temperaturi scăzute. 

După cerinţele pentru temperaturi scăzute, plantele au fost împărțite în trei 
grupe mari: 

e plante anuale de toamnă, care îşi încep vegetația la sfârşitul toamnei, 
rezistă peste iarnă sub formă de plantule şi sunt vernalizate în stadiu de sămânță; 

e plante bienale, care intră în iarnă sub formă de plantule destul de mari, 
înfloresc în anul următor şi sunt vernalizate într-o fază de creştere mai avansată; 

e plante perene, care în fiecare sezon produc lăstari sau ramificații noi, care 
necesită temperaturi scăzute pentru a putea forma flori. 

Vernalizarea plantelor anuale. Diferenţele fiziologice existente între 
plantele anuale de toamnă şi anuale de primăvară au condus la definirea noțiunii 


de vernalizare (lat. ver = primăvară), în urma unor experiențe efectuate de 

GREGORY şi Purvis (1952) la soiul Petkus de secară. Ei au demonstrat faptul că 
secara de primăvară nu necesită vernalizarea, iar dacă este crescută în seră, la 
temperaturi de 18*C, începe procesul de diferenţiere a primordiilor florale în faza 
de 7 frunze. 

La secara de toamnă, crescută în aceleaşi condiţii, procesul de diferențiere 
are loc mai lent, abia când planta a format 20-25 de frunze, dacă este expusă la 
condiţii de zi lungă. De asemenea, dacă secara de toamnă se seamănă primăvara, 
ea va înflori cu întârziere, fiind în mod constant supusă temperaturilor mai 
ridicate. 

Dacă seminţele germinate din forma de toamnă sunt supuse timp de 30 de 
zile la o temperatură de 2*C iar dacă după acest tratament sunt semănate în sol şi 
ținute la temperaturi de 18°C, în seră, se va constata că tulpinile formate poartă 
primordii florale în faza de 7 frunze. 

Prin urmare, sub influența temperaturilor 
scăzute pozitive, secara de toamnă a devenit matură 
pentru anteză în aceeaşi fază de dezvoltare ca şi 
secara de primăvară. Prin vernalizare, forma de 


toamnă devine practic o formă de primăvară (fig.7.1). 


Fig. 7.1. Plante nevernalizate (a) şi 


vernalizate (b) 


Vernalizarea plantelor bienale. Există plante bienale (varza, morcovul, 
sfecla, Hyoscyamus niger forma bienală etc.) la care vernalizarea este absolut 
obligatorie şi plante bienale care nu necesită în mod absolut vernalizarea 
(Centaurea, Cicuta). Excepţia de la comportamentul celor două categorii de 
plante o constituie varza de Bruxelles (Brassica oleraceae gemmifera); florile ei 
se formează în timpul unei lungi perioade juvenile, la temperaturi de 5-10*C, dar 
temperaturile scăzute nu sunt necesare pentru o vernalizare propriu-zisă, cât 
pentru formarea primordiilor florale. 

Comportamentul plantelor bienale care necesită obligatoriu vernalizarea se 
materializează în felul următor: în primul an, ele formează o rozetă de frunze iar 
după vernalizare în cursul iernii, în anul următor vor forma o tulpină floriferă, cu 


condiţia ca să primească peste 14 ore de lumină pe zi. După terminarea procesului 

de vernalizare, plantele bienale au o reacţie fotoperiodică tipică de plante de zi 
lungă. 

Comportamentul plantelor bienale care nu necesită în mod obligatoriu 
tratament cu temperaturi scăzute este explicabil prin aceea că, aceste plante nu 
înfloresc decât după ce sunt supuse zilelor lungi, mai multe decât există într-un 
singur sezon de vegetație. 

Însuşirea plantelor de a reacţiona la tratamentul cu temperaturi scăzute este 
determinată genetic şi în favoarea acestei idei se află comportamentul măsălariței 
(Hyoscyamus niger), care are două forme: anuală şi bienală. Forma anuală 
înfloreşte în primul an de vegetație, iar cea bienală necesită, obligatoriu, o 
perioadă de frig, pentru ca în al doilea an de vegetaţie să poată înflori. Complexul 
genetic necesar pentru modificarea proceselor chimice specifice, în vederea 
inițierii florale, se pare că lipseşte la forma bienală, dar poate fi substituit printr-un 
tratament cu temperaturi joase. Perceperea acțiunii frigului se face, la aceste 
plante, în stadiul lor de plantule, în vârstă de cel puţin 10 zile (Cnouanv, 1960). 

Vernalizarea plantelor perene. Acest tip de vernalizare a fost elucidat 
datorită studiilor făcute la Geum urbanum, a cărei frunze sunt dispuse sub formă 
de rozetă, pornind de pe un rizom subteran. După trecerea iernii, pe plantă apar 
lăstari laterali pe care se formează flori. În această situaţie, caracterul de perenitate 
este asigurat de mugurele terminal al rozetei, care nu se vernalizează. 

La alte plante (Lolium perene, Dactylis glomerata, Poa pratensis), se 
vernalizează lăstarul principal care înfloreşte iar lăstarii laterali, apăruți vara, 
asigură caracterul de perenitate. La unele ierburi (Phleum pratense), perenitatea 
este asigurată de intrarea în repaus a lăstarilor de toamnă, sub acţiunea zilelor 


scurte. 


7.4.  FOTOPERIODISMUL. ROLUL  FITOCROMULUI ÎN 
REACȚIA FOTOPERIODICĂ A PLANTELOR 


Încă din anul 1920, W.W.GARNER şi H.A.AuanRo au stabilit, în mod 
experimental, faptul că anumite plante înfloresc cu atât mai repede cu cât este mai 
scurtă durata luminii zilnice, în timp ce altele înfloresc mai repede dacă aceeaşi 
durată este mai mare. Această reacţie a plantelor la variația duratei luminii zilnice 


se numeşte fotoperiodism. În plus, ei au stabilit foarte clar faptul că în procesul 

fotoperiodismului, are importanţă raportul duratelor de lumină şi de întuneric şi nu 
separat, perioada de lumină respectiv, perioada de întuneric. 

Termenul de fotoperiodism defineşte reacția unei plante la durata 
perioadelor zilnice de lumină şi de întuneric. În lumea vegetală, există multe 
procese fiziologice complexe care sunt dependente de fotoperiodism: repausul 
mugurilor, căderea frunzelor, formarea bulbilor şi tuberculilor, anteza, rezistenţa 
plantelor la ger etc. (Moore, 1979). 

După modul în care procesul de înflorire este influențat de durata 
expunerii plantelor la lumină, acestea se împart în trei grupe distincte: plante de zi 
scurtă, plante de zi lungă şi plante indiferente. 

Plantele de zi scurtă înfloresc cu atât mai repede cu cât este mai scurtă 
perioada de iluminare din timpul zilei. Ele au nevoie de 6-12 ore de lumină pe zi. 
Durata luminii care depăşeşte lungimea critică (durata minimă de iluminare în 
decurs de 24 ore), va menţine planta de zi scurtă în stare vegetativă. Lungimea 
critică a zilei este specifică pentru fiecare specie. 

Aceste plante sunt răspândite în regiunile tropicale şi subtropicale. 
Cultivate în regiuni nordice, aceste plante înfloresc numai toamna. 

Din această grupă fac parte plantele din genurile Glycine, Euphorbia, 
Chrysanthemum, Xanthium, Nicotiana, meiul, cânepa etc. 

Plantele de zi lungă înfloresc când se depăşeşte numărul de ore de lumină 
critică. Ele au nevoie de o iluminare zilnică de peste 14 ore până la lumină 
continuă. Aceste plante sunt răspândite în regiunile nordice şi temperate. Cultivate 
în regiuni sudice, aceste plante înfloresc mai târziu. 

Dintre plantele de zi lungă amintim: Hyoscyamus niger, Hordeum vulgare, 
Spinacia oleracea, Triticum aestivum, Secale cereale, Beta vulgaris, Daucus 
carota etc. 

Plantele indiferente înfloresc după o anumită perioadă de creştere 
vegetativă, independent de lungimea fotoperioadei. Prin urmare, la aceste plante, 
lungimea iluminării nu influențează înflorirea. Din această grupă de plante fac 
parte: Helianthus annus, Cucumis sativus, Taraxacum offici-nalis, Zea mays etc. 

Există specii de plante care necesită pentru a înflori fotoperioade lungi, 
urmate de fotoperioade scurte (Bryophyllum crenatum) şi plante care înfloresc la 
succesiunea inversă a fotoperioadelor (Trifolium repens). 

O categorie interesantă o constituie plantele care nu înfloresc deloc la 
fotoperioade nefavorabile; sunt plantele cu reacție fotoperiodică calitativă. 

Comparativ cu acestea, există plante cu reacţie fotoperiodică cantitativă care au 
capacitatea de a înflori şi la fotoperioade neinductive, dar cu o mare întârziere. 

S-a constatat, de asemenea, faptul că în cadrul aceluiaşi gen există specii, 
varietăți sau soiuri care prezintă reacţii fotoperiodice diferite. Astfel, la genul 
Nicotiana există planta de zi scurtă (Nicotiana tabacum) şi planta de zi lungă 
(Nicotiana sylvestris). Această diversitate de forme prezintă importanță pentru 
procesul de ameliorare. 

Fitocromul Po în urma absorbției unei cuante de lumină (la 660 nm), 
devine nestabil şi se transformă în fitocrom Po, care absorbind şi el o cuantă de 
lumină în zona roşu-închis, se transformă în Peso, cu eliberare de energie. Prin 
urmare, între cele două forme de fitocrom se realizează o stare de echilibru numită 
stare fotostaţionară, care permite menținerea permanentă în celule a formelor 
P660 şi Paso. 

Conţinutul total de fitocrom din celule (Porai), se stabileşte prin însumarea 
celor două forme fotoizomere ale sale, conform relației: 

Piota = Peco + P730 

Starea staționară se stabileşte în zona 400-800 nm, în care cele două forme 
ale fitocromului absorb cuante de lumină. 

Cercetările spectrofotometrice au demonstrat că Po se poate transforma în 
Peso şi la întuneric, într-un interval de timp de 3 ore şi 25 minute, iar o parte se 
descompune sub acțiunea enzimelor. 

La sfârşitul zilei predomină în frunze izomerul P-30, care în timpul nopții se 
transformă în Peso. Plantele înfloresc atunci când se reduce cantitatea de Po. 
Faptul că o parte din Po se degradează, determină micşorarea randamentului 
reacției reversibile de transformare a P730 în P660. 

Sub aspectul eficienţei celor două fotoreacții fundamentale, reacția I sub 
aspect energetic este de două ori mai eficientă decât reacția II: : 

Pia a R 

În legătură cu rolul fitocromului în reacția fotoperiodică, s-a stabilit că 
unul din cele mai importante procese a reacțiilor de întuneric este transformarea 
lui Po —> Po. Dacă înfloritul plantelor de zi scurtă necesită prezența Peso în 
timpul nopții lungi, înfloritul plantelor de zi lungă necesită prezenţa P730. 

În decursul zilei, în plantă se va acumula fitocromul Po care absoarbe 


radiaţia roşu-închis. Această formă a pigmentului este inhibitoare pentru înfloritul 

plantelor de zi scurtă şi stimulatoare pentru înfloritul plantelor de zi lungă (Sucu 
şi Muucă, 1982). 

La începutul unei perioade de întuneric, forma sensibilă la roşu închis 
(Po) va fi supusă unei degradări termice şi spontan se transformă în forma 
fitocromului care absoarbe roşu deschis (Peso). Aceasta stimulează înfloritul 
plantelor de zi scurtă şi inhibă înfloritul plantelor de zi scurtă. Transformarea în 
timpul nopţii a lui P730 în Peso durează 3 ore şi 25 minute. 

Rolul reacţiilor de întuneric în procesul fotoperiodic din frunză, s-a studiat, 
în special, la plantele de zi scurtă, iar reacțiile au următoarea succesiune: 

a) reacții de întuneric, care se petrec în primele 2-3 ore ale nopții lungi, 
când are loc transformarea lui P730 în Peso; aceste reacții determină latura calitativă 


a efectului fotoperiodic, spre înflorire sau stare vegetativă; 


b) reacţii de întuneric, care au loc în prima jumătate a nopții lungi; 

c) reacţii de biosinteză a hormonilor înfloritului, care au loc în a doua 
jumătate a nopții lungi. 

Reacţiile de lumină şi de întuneric, prin caracteristicile lor biochimice, sunt 
identice la speciile de zi lungă şi zi scurtă, prin sistemul de pigmenţi receptori şi 
depind de condiţiile de mediu. Astfel, dacă lungimea perioadei de întuneric 
determină inițierea reală a primordiilor florale, în schimb, lungimea perioadei de 
lumină determină numărul de primordii florale care se vor forma. 

Importanţa perioadei de întuneric asupra înfloritului a fost demonstrată 
încă din anul 1938 (Hamner şi Bonner), în experienţele efectuate cu Xanthium, 
care este o plantă de zi scurtă. Dacă perioada lungă de întuneric, necesară acestei 
plante pentru a înflori, este fragmentată în două perioade, planta va rămâne în 
stadiu vegetativ. În situaţia în care se întrerupe perioada de lumină şi se introduce 


o perioadă scurtă de întuneric, planta va înflori. 

Test de autocontrol 


1. Dintre factorii care influențează declanşarea procesului de înflorire la plante, 
fac parte: 
a. temperatura scăzută negativă 
b. succesiunea anotimpurilor 
c. temperatura scăzută pozitivă 


d. densitate plantelor la unitatea de suprafață 


2. Ce proces fiziologic influențează vernalinul şi fitocromul din plante? 
a. fotosinteza 
b. respiraţia 
c. dezvoltarea 


d. mişcarea 


3. Ce reprezintă procesul de înflorire pentru plante? 
a. un salt calitativ 
b. un proces de autoapărare 
c. un fenomen cantitativ 


4. Care din următoarele plante sunt bienale? 

a. Morcov 
b. porumb 


c. cereale 


Capitolul 8 
MIŞCĂRILE PLANTELOR 


8.1. DEFINIREA NOȚIUNII DE MIŞCARE LA PLANTE 


Fiind un atribut al materiei vii, această proprietate fiziologică este 
specifică şi plantelor. Ele execută mişcări foarte variate, unele destul de rapide, 
astfel că pot să fie observate uşor (mişcarea diatomeelor). Cele mai multe mişcări 
la plante sunt lente şi pot să fie observate numai după un timp mai îndelungat, dar 
eficacitatea lor, ca reacţie la anumiţi stimuli şi ca o adaptare, este tot atât de 
perfectă ca şi la animale. 

În general, mişcările la plante au ca scop o mai bună nutriţie a lor, 
orientarea organelor în spațiu pentru îndeplinirea optimă a funcțiilor, înmulțirea 
plantelor şi reacții de apărare. 

Mişcările plantelor se împart în mişcări pasive şi active. 

Mişcările pasive sunt favorizate de prezența unor adaptări care permit 
plantelor întregi sau anumitor organe ale acestora, să fie deplasate dintr-un loc în 


altul, de o serie de agenţi fizici sau biologici. 

Mişcările active sunt efectuate de plante cu propria lor energie. Indiferent 
de nivelul structural la care se manifestă (în interiorul celulelor sau la organele 
plantelor), mişcările active pot fi autonome sau induse. 

Mişcările autonome sunt executate sub influenţa unor factori interni, 
proprii organismelor. La plantele superioare aceste mişcări sunt cunoscute sub 
denumirea de nutaţii. 

Mişcările induse sunt produse de direcția de acţiune sau de variațiile de 
intensitate ale unor factori ai mediului extern. 

Mişcările induse executate de organele plantelor fixate se numesc 
tropisme, iar cele executate de organele acestor plante sub acţiunea variației de 


intensitate a unor factori ai mediului extern, poartă denumirea de nastii. 


8.2. MIŞCĂRILE INTRACELULARE 


La nivel celular se manifestă atât mişcări autonome cât şi mişcări induse. 
Dintre acestea cele mai cunoscute sunt: mişcările curenților citoplasmatici, 
nucleului şi cloroplastelor. 

Mişcările curenților citoplasmatici sunt autonome şi se pot observa, cu 
uşurinţă, la celulele frunzelor de E/odea canadensis, după deplasarea 
cloroplastelor. La aceste celule care au o singură vacuolă mare şi poziționată 
central, cloroplastele se deplasează într-un singur sens, respectiv în sensul acelor 
de ceasornic, în imediata vecinătate a pereţilor celulari. Prin urmare, mişcarea 
cloroplastelor este imprimată de curenții citoplasmatici, care le antrenează în 
sensul deplasării citoplasmei. 

La celulele cu două vacuole, despărțite între ele printr-un strat de 
citoplasmă, curentul circulă prin acest strat într-un singur sens, se ramifică ulterior 
spre extremitatea celulei şi ia sensuri diferite. La celulele cu multe vacuole (la 
perii staminelor de Tradescantia), curenții circulă în sensuri diferite, prin straturile 
de citoplasmă periferică şi dintre vacuole. 

Mişcările nucleului au fost observate în perii absorbanți ai rădăci-nilor şi 


în tuburile polinice; în aceste compartimente, nucleii se deplasează spre punctele 

cu activitate metabolică mai intensă. În cazul unei răniri, nucleii se deplasează 
către peretele celular din apropierea leziunii respective. 

Mişcările cloroplastelor sunt induse întrucât aceste formaţiuni îşi pot 
schimba locul în interiorul celulelor asimilatoare, în funcție de intensitatea 
luminii. Astfel, la lumină slabă, ele se aşează în apropierea pereților celulari pe 
care cade lumina, iar în lumină puternică, se deplasează spre părțile mai puţin 
luminoase ale celulelor. Mecanismul mişcării lor este explicat fie de prezența 
curenților citoplasmatici, care le antrenează în deplasarea lor, fie de modificarea 


tensiunii superficiale a învelişului lor. 


8.3. MIŞCĂRILE PASIVE 


Acest tip de mişcări se realizează pe baza unor adaptări care permit 
plantelor întregi sau anumitor organe ale acestora, să fie răspândite dintr-un loc 
în altul. 

Mişcările pasive se bazează pe mecanisme fizice şi se realizează prin 
modificarea volumului celular al plantelor. 

În curburi (fig.8.1), volumul celulelor 
de pe fața d creşte comparativ cu acela al 
celulelor de pe faţa ce care creşte mai încet sau 
nu creşte deloc. Prin inversarea diferenţei de 
creştere în volum a celulelor, adică prin 
creşterea mai intensă a celulelor de pe faţa c, 
se ajunge la dispariția curburii. 


In  torsiuni, celulele periferice se 
încolăcire 


alungesc mai mult decât cele centrale, iar 


curburi 


torsiunė alungirea lor se face oblic față de axa centrală 
a organului. În încolăciri, alungirea neegală a 
celulelor are loc într-o direcție oblică, 

excentrică. 
Modificările volumului celulelor se realizează prin diferențe de imbibiție, 

de coeziune, de tensiune etc. 

Mişcări prin imbibiţie. Sunt larg răspândite în natură, întâlnindu-se mai 
ales la fructele uscate. La efectuarea acestui tip de mişcări nu participă 


protoplasma celulară; ele se realizează prin modificări inegale ale volumului şi 

dimensiunii diferitelor părți care alcătuiesc organul, sub acțiunea apei de 
imbibiţie. De obicei, aceste mişcări nu au loc cu ajutorul apei lichide, ci cu vaporii 
de apă din aer; din acest motiv se mai numesc mişcări higroscopice. 

Mişcări prin coeziune. Aceste mişcări sunt provocate de forța de 
coeziune a apei prezentă în membranele celulelor care, în anumite situaţii, poate 
atinge valori foarte mari, de ordinul a 1000 de atmosfere. Sunt prezente la 
sporangii ferigilor şi la anterele staminelor. La antere, celulele endoteciului au 
îngroşări în formă de stea pe faţa internă şi de cordoane paralele pe feţele laterale. 
În urma pierderii apei, membranele externe subţiri şi elastice sunt împinse spre 
interior, ceea ce va determina deschiderea înceată a anterei. De obicei, anterele 
deschise nu se mai închid, polenul fiind transportat de vânt sau de insecte. 

Mişcări prin aruncare. Astfel de mişcări au loc la plantele infe-rioare şi 
superioare şi sunt datorate tensiunilor create între diferite țesuturi. Un exemplu în 
acest sens îl constituie aruncarea polenului de către staminele plantelor din familia 
Urticaceae. Iniţial, filamentul staminelor acestor plante este îndoit, dar odată cu 
maturarea polenului, antena concrescută la baza filamentului se desprinde şi 
execută o mişcare bruscă de întindere, ceea ce va face ca polenul să fie aruncat la 


o oarecare distanţă de plantă. 


8.4. MIŞCĂRILE ACTIVE 


8.4.1. Mişcările autonome (nutaţii) 

La plantele superioare fixate pe substrat, mişcările autonome ale organelor 
lor, sunt determinate de factorii interni ai plantei şi se numesc nutaţii. Ele se 
datorează unei creşteri neuniforme ale organelor plantelor, în anumite zone ale 
suprafeţei lor. Nutaţiile pot fi efemere şi periodice. 

Nutaţiile efemere se produc o singură dată în viaţa plantelor. Dintre 
acestea fac parte mişcările executate de cotiledoanele plantelor cu germinație 
epigee (fasole) şi mişcările vârfului tulpiniţei, în momentul răsării, la plantele cu 
germinație hipogee (mazăre). Astfel, la fasole, după ridicarea seminţelor la 
suprafața substratului, cotiledoanele, apropiate între ele în sămânță, se 
îndepărtează, luând o poziție mai mult sau mai puțin orizontală, printr-o creştere 
mai accentuată a feței lor superioare. La mazăre, în schimb, la care în timpul 


germinării, vârful tulpiniţei este îndoit în jos, se va constata că după răsărire, 

acesta execută o mişcare prin care se îndreaptă cu vârful în sus, urmare a creşterii 


mai intense a feţei inferioare a zonei curbate (fig.8.2). 


miscarea cotiledoanelor miscarea vârfului tulpinii 


Fig. 8.2. Mişcarea de nutație efemeră a plantelor 


Nutaţiile periodice se datorează unei creşteri inegale a tulpinilor şi 
rădăcinilor plantelor, pe laturile lor diferite. Drept rezultat, aceste organe descriu 
cu vârfurile lor cercuri sau elipse, atâta timp cât sunt în căutarea unui suport; 
aceste mişcări sunt specifice plantelor volubile şi poartă denumirea de 
circumnutații. 

Plantele volubile au tulpini flexibile, un țesut mecanic slab dezvoltat şi o 
posibilitate redusă de a susţine etajul foliar. În cazul în care în apropierea lor este 
un suport, se încolăcesc în jurul acestuia, orientându-şi frunzele spre lumină. Dacă 
hameiul execută mişcarea de încolăcire spre dreapta (circumnutează spre dreapta), 
fasolea urcătoare şi zorelele circum-nutează spre stânga. Există şi plante care 
circumnutează atât spre stânga, cât şi spre dreapta (liliaceele exotice). 

Nutaţiile sau mişcările autonome sunt importante în viața plantelor. 
Datorită lor, cotiledoanele sunt apropiate în sămânță şi organele florale şi foliare, 
în muguri. Deschiderea mugurilor are loc tot datorită mişcărilor de nutații 


efemere. In plus, prin circumnutaţii, vârful rădăcinii se mişcă în jurul axului 

vertical, exploatând astfel locurile cu rezistență mai mică, printre particulele 


solului. 


8.4.2. Mişcările induse 

Comparativ cu mişcările autonome care apar ca răspuns la influenţa unor 
factori interni, proprii organismului vegetal, mişcările induse se materializează ca 
reacţii de răspuns la intervenţia unor factori externi: lumină, apă, concentrația 
substanţelor chimice, forță de gravitație etc. Acţiunea factorilor externi poate să 
fie unilaterală sau uniformă asupra organelor plantei, ceea ce va genera un răspuns 
specific la nivelul organelor care nu şi-au definitivat creşterea, ele fiind acelea 
care percep stimulii externi. 

Excitanţii externi provoacă modificări la nivelul protoplasmei celu-lare. 
Astfel, sub acțiunea lor, are loc creşterea permeabilităţii membranelor, o scădere a 
vâscozităţii protoplasmei, o modificare a potenţialului electric şi o intensificare a 
procesului respirator. Aceste modificări se produc într-un timp relativ scurt şi se 
propagă la nivelul organului excitat, urmând ca după excitație şi reacția propriu- 


zisă a plantei, să se revină la starea inițială a indicilor protoplasmatici. 


Timpul cât acționează stimulul asupra organului plantei se numeşte durata 
excitaţiei. Ea este urmată de starea latentă care sugerează timpul care trece de la 
începutul recepționării stimulului până la începutul reacției organului expus lui. 
Durata reacției se referă la timpul necesar efectuării reacției de răspuns a 
organului. Timpul de revenire la poziția inițială este, de obicei, mai mare decât 
durata reacției. În decursul perioadei de revenire, organele plantei se găsesc într-o 
stare refractară, din care cauză un nou excitant nu provoacă o reacţie sau 
provoacă o reacţie foarte slabă. 

Mişcările induse pot îmbrăca forma tropismelor când direcția de acțiune a 
excitanților provoacă mişcări de curbură la nivelul organelor plantei, sau forma 
nastiilor când modificarea intensității excitanţilor provoacă variaţii de creştere sau 


de turgescenţă la nivelul organelor plantei. 


Tropisme 
Sunt mişcări induse de direcţia de acţiune a excitanților externi care se 
materializează, la nivelul organelor plantei, prin curburi de creştere. Acţiunea 

unilaterală a excitanţilor face ca părțile organului supus stimulului să crească mai 
mult sau mai puţin. 

Tropismele pot fi pozitive, când organul în creştere se orientează în 
direcția de acţiune a excitantului şi negative, când organul respectiv se orientează 
în sens opus acțiunii excitantului. 

După natura  excitantului, tropismele îmbracă mai multe forme: 
geotropisme, fototropisme, chemotropisme, electrotropisme, higrotropisme şi 
tigmotropisme. 

Tropismele paralelotrope orientează organul în creştere, paralel cu direcția 
excitantului, iar cele plagiotrope, orientează organul în creştere oblic sau 
perpendicular faţă de acţiunea excitantului. În general, tropismele asigură 
orientarea plantelor în natură față de diferite surse care le asigură creşterea şi 
dezvoltarea armonioasă. 

Geotropismul face referiri la mişcările de curbură ale organelor plantelor, 
determinate de acțiunea forței de gravitație. El orientează organele plantelor pe 
direcția acțiunii forței de atracție a Pământului; aceasta explică poziția verticală a 
tulpinilor plantelor care cresc pe un teren înclinat. Este prezent la plantele 
inferioare (alge, ciuperci, licheni) şi la cele superioare care îşi orientează organele 
după o regulă strictă. Astfel, tulpinile lor vor creşte întotdeauna în sus, opus 
direcției de acţiune a forţei de gravitație, iar rădăcinile vor creşte în jos, în sensul 
acțiunii forţei de gravitație. 

Geotropismul pozitiv al rădăcinii facilitează pătrunderea în sol a acesteia şi 
absorbția corespunzătoare a apei şi sărurilor minerale din substrat. Geotropismul 
negativ al tulpinii care se materializează prin dispunerea ei în sensul opus acțiunii 
unilaterale a forței de gravitație, dă posibilitatea tulpinii şi frunzelor să se 
orienteze în poziția cea mai favorabilă pentru captarea energiei luminoase. 

Geotropismul reglează şi direcția de creştere a plantelor de graminee 
căzute, care pot astfel să revină la poziția inițială şi să crească vertical. Indiferent 
de poziția seminței, rădăciniţele se vor îndrepta spre sol iar tulpiniţele şi frunzele 
spre lumină. Prin urmare, în plante şi seminţe există un sistem de orientare a 
creşterii sub influența forței de gravitație. 

Locul de percepere a excitației geotropice este vârful organelor. Dacă 
rădăcinile percep excitaţiile pe o distanţă de 3-5 mm de la vârf, tulpinile percep 
excitațiile geotropice pe o lungime mai mare, de 10-20 mm de la vârf. Auxina, 
mai concentrată, pe faţa inferioară a vârfului tulpinii, provoacă la acest nivel o 

intensificare a creşterii în lungime a celulelor, ceea ce determină apariția curburii 
negative. La vârful rădăcinii, ţinut în poziţie orizontală, are loc, de asemenea, o 
acumulare a auxinei pe faţa inferioară. 

Din cauza sensibilităţii mari față de auxină a vârfului rădăcinii, creşterea 
concentrației acestui hormon pe fața inferioară a lui, provoacă o inhibare a 
creşterii celulelor, în lungime, pe această față, ceea ce conduce la apariţia curburii 
pozitive a acestui organ. În concluzie, la aceeaşi cantitate de auxină, celulele 
tulpinii sunt stimulate în creştere, iar celulele rădăcinii sunt inhibate. 

Rolul geotropismului în viața plantelor este foarte important întrucât 
orientează organele acestora în poziția cea mai potrivită desfăşurării 
corespunzătoare a tuturor proceselor fiziologice. 

Fototropismul. Acest tip de mişcare apare când plantele sunt iluminate 
unilateral; organele plantei execută curburi datorate variațiilor de creştere şi se 
orientează într-un mod specific, în raport cu direcţia din care vine lumina. 

Rădăcina prezintă un fototropism negativ, tulpina un fototropism pozitiv, 
iar frunzele îşi orientează limbul de aşa manieră încât razele de soare să cadă 
perpendicular pe ele. Orientarea limbului este asigurată de pețiol, care creşte drept 
sau execută curburi şi torsiuni. Astfel, la plantele mici, crescute în păduri la umbra 
copacilor, frunzele iau o poziţie orizontală, lumina cea mai intensă venind de sus. 
Plantele crescute în soare, îşi orientează frunzele astfel încât asupra lor să cadă un 
număr cât mai mic de raze de lumină. Există însă şi excepții, respectiv plante care 
nu îşi orientează frunzele față de lumină (Sedumacre). 

Faptul că perceperea excitaţiilor luminoase se produce în vârful tulpinii, a 
fost demonstrată experimental de Horonnii şi Wenr (1930) prin acoperirea vârfului 
coleoptilului cu foiţe de staniol; la coleoptilele acoperite nu au mai apărut curburi 
fototrope (fig.8.3). 

Conform explicaţiei celor doi autori, în vârful tulpinii, sub influența 
luminii are loc o deplasare transversală a auxinei, din partea luminată spre partea 
mai puţin expusă acestui factor. Prin urmare, auxina este vehiculată în sens 
descendent, stimulând o alungire mai mare a celulelor din partea întunecată. 

foite de staniol i 
mg Fig. 8.3. 
Reacţia coleoptilelor la acțiunea 

Chemotropismul apare la rădăcini, care se pot curba spre zona în care 
excitantul chimic se găseşte în concentrație mai mare (chemotropism pozitiv) sau 
se îndepărtează de această zonă (chemotropism negativ). Sub influența fosfatului, 
rădăcinile plantei de lupin manifestă un chemotropism pozitiv, iar sub efectul 
clorurii de sodiu, manifestă un chemotropism negativ. 

Hidrotropismul constă în însuşirea rădăcinilor plantelor de a se îndrepta, 
prin mişcări de curbură, spre regiunile din sol care sunt mai bogate în apă. 
Acţiunea unilaterală a apei orientează organele plantelor spre locurile mai umede, 
fiind specifică rădăcinilor şi rizoizilor. 

Zona perceperii diferenţei de umiditate este vârful rădăcinii, iar reacția are 
loc la nivelul zonei de alungire a celulelor acestui compartiment. S-a constatat 
faptul că, reacţiile hidrotrope sunt mai puternice decât cele geotrope, ceea ce 
sugerează importanța rezervei de apă pentru viaţa plantelor şi posibilității 


rădăcinilor de a se orienta, prin aceste mişcări, spre sursa de apă. 


Nastii 

Nastiile sunt mişcările produse de modificarea în timp a intensității unui 
excitant care acționează uniform pe toate feţele organelor plantelor. Aceste 
mişcări se materializează prin variaţii de creştere şi de turgescenţă, la organul 
asupra căruia acționează stimulul extern (lumină, temperatură, alternanţa zi- 
noapte, şocuri mecanice). Nastiile îmbracă mai multe forme: seismonastii, 
termonastii, fotonastii şi nictinastii. 

Seismonastii. Aceste mişcări, sunt provocate de şocurile mecanice 
(atingere, scuturare, frecare, apropierea unui chibrit aprins etc.). Ele se manifestă 
la Mimosa pudica, Oxalis acetosella şi la Berberis vulgaris (dracila). La Mimosa 
pudica se constată faptul că, după şocul mecanic, pețiolurile principale ale 
frunzelor se apleacă brusc, cele secundare se apleacă şi ele, apropiindu-se între 
ele, iar foliolele se ridică şi se alipesc între ele cu feţele lor supe-rioare; planta ia 


poziţia caracteristică pe care o are în timpul nopții. 

În general, după o reacţie, planta intră într-o fază refractară, în care au loc 
fenomene de refacere ale organismului. În final, după 10-15 minute, planta revine 
la poziția normală, pe care o are în timpul zilei. 

Termonastii. Se datorează variațiilor de temperatură ale mediului extern şi 
implică deschiderea, respectiv închiderea florilor. Mişcarea se realizează prin 
creşterea inegală a feţelor petalelor. Acest tip de mişcare se poate pune în 
evidenţă, cu uşurinţă, la florile de lalea. Astfel, dacă se ia o floare închisă şi se 
introduce într-un vas cu apă la temperatura de 25-30*C, se va constata că ea se va 
deschide, într-un interval de 10-15 minute. Dacă floarea se trece apoi într-un vas 
cu apă rece (la temperatura de 5-8*C), ea se va închide. Aceste mişcări ale florilor 
de lalea se datorează variațiilor de creştere; piesele învelişurilor florale cresc mai 
repede pe fața internă, în cazul când condițiile externe favorizează deschiderea 
florilor, iar la închidere, cresc mai intens pe faţa lor externă. 

Fotonastii. Modificarea în timp a intensității luminii, provoacă la plante 
mişcări datorate unor variaţii de creştere. În natură, fotonastiile au loc dimineața 
devreme, când are loc trecerea de la întuneric la lumină şi spre seară, când se face 
trecerea de la lumină la întuneric. 

Florile multor plante se deschid dimineaţa şi se închid seara. Astfel se 
comportă florile de păpădie şi in, comparativ cu florile speciilor de Nicotiana care 
se deschid seara şi se închid dimineaţa. Aceste mişcări sunt în legătură strânsă cu 
procesul de polenizare, întrucât florile deschise ziua sunt polenizate de insectele 
diurne, iar cele deschise în timpul nopţii, de către insectele nocturne. 

Nictinastii. Aceste mişcări sunt caracteristice florilor şi frunzelor unor 
plante şi sunt provocate de alternanța zi-noapte. Întrucât această alternanță 
provoacă variaţii diurne ale intensității luminii, de la valoarea maximă ziua până 
la cele minime noaptea şi variaţii în acelaşi sens ale temperaturii, este dificil a se 
remarca dacă aceste mişcări se execută ca rezultat al variațiilor intensității luminii 
sau ale temperaturii. Astfel, la unele plante, în realizarea acestor mişcări 
predomină termonastia, iar la altele, fotonastia. 

Alături de flori, dintre care unele se deschid dimineaţa şi se închid noaptea 
(Tulipa, Crocus), iar altele se deschid doar în timpul nopţii (Nicotiana alata, 
Mirabilis jalapa), aceste mişcări sunt caracteristice şi pentru frunzele diferitelor 
specii de plante. 

La trifoi, odată cu lăsarea întunericului, cele două foliole laterale se 


apropie una de alta, cu faţa superioară a limbului, iar foliola terminală se apleacă 

peste ele. În schimb, la fasole, foliolele se apropie, seara, între ele cu faţa 


inferioară a limbului (fig.8.4). 


Fig. 8.4. Mişcări nictinastice la frunze 


La Mimosa pudica, odată cu lăsarea serii, fololele frunzelor se apropie 
între ele, cu fața superioară, pețiolurile principale se apleacă, iar peţiolurile 


secundare au un comportament similar. 


Test de autocontrol 


1.Cum se numesc mişcările induse de acțiunea unilaterală a factorilor externi 
asupra organelor plantei? 

a. tropisme 

b. nastii 

c. nutaţii periodice 


d. mişcări intracelulare 


2. Cum se numesc mişcările provocate de acţiunea uniformă a factorilor de 
mediu asupra plantei? 
a. geotropisme 


b. nastii 

c. circumnutații 


d. mişcări de imbibiţie 


3. Unul dintre argumentele mişcării la plante este legat de : 
a. vârsta organismului 
b. repartizarea vegetației pe glob 
c. prezenţa unor substanţe stimulatoare 
d. nevoia de hrană 
4. Ce plante execută mişcari? 
a. plantele inferioare 
b. plantele superioare 


c. ambele tipuri de plante 

Test autoevaluare final 


1. Funcţia nucleului este legată de: 
a. sinteza proteinelor 
b. digestia intracelulară 
c. stocarea informaţiei genetice 


d. hidratarea celulei 


2. Compartimentarea celulară facilitează: 
a. derularea corespunzătoare a reacţiilor fiziologice 
b. transformarea energiei luminoase în energie chimică 
c. protecția materiei vii în cadrul celulei 


d. descompunerea enzimatică a amidonului 

3. Care sunt procesele fizice implicate în accesul apei în corpul plantelor? 
a. difuzia şi schimbul ionic 
b. osmoza şi imbibiţia 
c. adsorbția 


d. plasmoliza 


4. Cum se numeşte procesul fiziologic implicat în eliminarea lichidă a apei din 
plante? 
a. plasmoliză 
b. gutaţie 
c. transpirație 


d. imbibiţie 


5. Confirmaţi câteva dintre procesele fizice implicate în accesul nutrienţilor în 
plante: 
a. osmoza şi plasmoliza 
b. schimbul ionic şi difuzia 
c. imbibiţia şi absorbția 


d. plasmoliza şi deplasmoliza 


6. Primele indicii referitoare la carenţele în nutrienți din plante se manifestă prin: 
a. accelerarea ritmului respirator 
b. reducerea taliei plantei 
c. scăderea intensității fotosintezei 


d. modificări de culoare, formă şi mărime a organelor 


7. Mecanismul fotosintezei presupune: 
a. un lanţ succesiv de reacții foto şi biochimice 
b. absorbţia O» şi eliminarea CO» din plante 
c. reacții biochimice în cadrul ribozomilor 


d. reacții de culoare în citoplasmă 


8. Din ce zone provin plantele la care sunt specifice reacţiile ciclului fotosintetic de tip 
CAM? 

a. zone tropicale şi subtropicale 
b. zone temperate 
c. zone aride şi deşerturi 


d. zone reci 


9. Procesul respirator presupune un schimb de gaze, materializat prin: 
a. absorbţie de O» şi degajare de CO» 
b. absorbţie de CO, şi degajare de O» 


10. Intensitatea respirației diferă în funcție de influenţa unor factori : 
a. interni şi externi 
b. ereditari 


c. edafici 


11. Ce reprezintă creşterea pentru plante? 
a. un proces calitativ 
b. premisa declanşării procesului de germinație 
c. declanşarea mişcării 


d. un salt cantitativ 


12. Cum se numesc celulele implicate în procesul de creştere la plante? 
a. mecanice 
b. meristematice 
c. secretoare 


d. conducătoare 


13. Dintre factorii care influenţează declanşarea procesului de înflorire la plante, fac 
parte: 
a. temperatura scăzută negativă 
b. succesiunea anotimpurilor 
c. temperatura scăzută pozitivă 


d. densitate plantelor la unitatea de suprafață 

14. Ce proces fiziologic influenţează vernalinul şi fitocromul din plante? 
a. fotosinteza 
b. respiraţia 
c. dezvoltarea 


d. mişcarea 


15. Cum se numesc mişcările plantelor provocate de acţiunea uniformă a factorilor 
de mediu? 
a. geotropisme 
b. nastii 
c. circumnutații 
d. mişcări de imbibiţie 
16. Unul dintre argumentele mişcării la plante este legat de : 
a. vârsta organismului 
b. repartizarea vegetației pe glob 
c. prezenţa unor substanţe stimulatoare 


d. nevoia de hrană 

